
Cuvânt înainte 


Pierre de Boisdeffre afirma, în 1969, că „se află, în răsăritul Europei, o ţară 
armonioasă, o sferă de munţi şi de şesuri cu frontiere naturale [...], o naţiune 
civilizată de aproape două mii de ani, latinizată şi romanizată înainte de a fi fost 
creştinizată, care, prin înaltul ei nivel de cultură, prin simţul ei de libertate, aminteşte 
imediat de Franţa; această ţară este România [...], o insulă latină, o punte între Orient 
şi Occident”. 

Și mai spunea acest prieten al României că „Româna este o limbă latină 
propice lirismului şi de o sonoritate savuroasă”, că „meritul românilor este cu atât 
mai mare cu cât au făcut din limba lor instrumentul unei literaturi universale [...] încă 
din 1714”, când Dimitrie Cantemir a fost chemat la Academia din Berlin. 


„Limba propice lirismului” o dezvăluie cartea doamnei Maria Toma-Damşa, 
intitulată sugestiv Descrieri şi portrete celebre. 


Axată pe o amplă bibliografie, trecută prin filtrul gândirii proprii, autoarea 
fundamentează teoretic cele două concepte, cu ramificaţiile acestora (descrieri în 
proză: descrierea şi tabloul; descrieri în versuri — o varietate de pasteluri; portretul în 
proză şi portretul în versuri, pamfletul etc.) 


Perioada din literatura română, sondată pentru ilustrarea celor două categorii de 
opere literare, se întinde de la Miron Costin, cu celebra „invazie a lăcustelor”, până la 
Marin Sorescu-poetul şi de la celebrul portret al lui Ştefan cel Mare al cronicarului 
Grigore Ureche până la Oltul lui O.Goga. 


Intâlnim, în această carte, consideraţii de ordin teoretic, dar şi referiri concrete 
la cele mai variate fațete ale descrierii şi portretului la modul general şi pertinente 
comentarii ale descrierilor citate, pasteluri sau portrete. 


Astfel, descrierea în proză Ardealul de N. Bălcescu este considerată nu numai 
lirică, ci şi cu aspect de sinteză, încât elementele de formă recreează fiorul generat de 
frumuseţile peisajului. Se insistă asupra descrierii panoramice din prima parte, pentru 
ca cea de a doua să fie plasată sub pecetea cuvântului „binecuvântată”, autoarea 
susținând ideea de superlativ a descrierii. Concluzia rotunjeşte imaginea acestui vast 
basorelief, adâncind sentimentele de surprinzătoare prospeţime şi de o justificată 
dragoste de ţară: „Astfel este ţara Ardealului!” 


În Taine, de Mihail Sadoveanu, se insistă asupra farmecului naturii şi asupra 
misterului inconfundabil al Deltei, nedezminţind opinia lui Tudor Vianu, că pentru 
marele scriitor, „natura este o cutie de rezonanţă”. Nici pastelurile nu au fost 
neglijate, făcându-se necesara deosebire faţă de descrieri şi tablouri în proză. 


Dintre portretele considerate celebre, sunt evidenţiate atât cele în proză, printre 
care se remarcă elogiul pe care Antim Ivireanul îl aduce Fecioarei Maria într-un 
celebru portret liric, comparată cu soarele, cu luna, cu aurora, cu izvorul, chiparosul, 
crinul şi norul, rămânând „o icoană însuflețită a frumuseţilor celor cereşti”. 


O suită de portrete ale marelui Eminescu descind din volumul Fi l-au 
cunoscut pe Eminescu ce are ca autori pe Teodor Stefanelli - coleg la Cernăuţi, R.I. 
Sbiera - profesorul lui, Iacob Onea, I.L. Caragiale, Ioan Slavici, Xenopol, Titu 
Maiorescu, Mitte Kremnitz, Mozes Gaster, Grigore Tancescu, Al. Vlahuţă, N. 
Petraşcu şi Tudor Arghezi. 


Majoritatea surprind în ființa eminesciană vioiciunea, surâsul, bunătatea, 
robusteţea, privirea senină, inteligenţa distinsă, genialitatea, apetitul pentru cultură, 
„vrând să înghită toată ştiinţa din lume”, figura clasică, „aerul unui sfânt”, trăind „mai 
mult cu sufletul”, comparând geniul lui cu oceanul, „om al timpului”, trăind „în alte 
sfere”, „român pasionat”. Frumuseţea limbii sale dă cuvintelor „o vibrare 
particulară”, lăsând în urmă „o comoară de cântări”. Arghezi-poetul, copil, l-a văzut 
ca fiind „impetuos”, iar mai târziu afirmă că „numai graiul coardelor ar putea să 
povestească pe harfă şi să legene din depărtări delicata lui însinguratecă slavă”. 


Sunt comentate portretele în proză din operele lui Bălcescu, Eminescu, 
Vlahuţă, Rebreanu, Delavrancea precum şi o suită de portrete realizate de N. Iorga în 
Oameni cari au fost şi O viaţă de om sau al baronului von Killinger din pamfletul lui 
Arghezi, Baroane —supus unei minuţioase analize. 


Portretele în versuri sunt ilustrate cu fragmente din baladele populare Miorița 
(portretul ciobănaşului), Monastirea Argeşului (portretele lui Manole şi al Anei), 
Toma Alimoş, Jianul, Constantin Brâncoveanu sau din Doine populare. 


Din literatura cultă au fost spicuite portrete din operele lui V. Alecsandri (Dan, 
căpitan de plai), Eminescu, (Epigonii, Floare albastră, Luceafărul, Scrisoarea I, 
Călin, file din poveste, Scrisoarea II), G. Coşbuc (Paşa Hassan, Nunta Zamfirei, 
Moartea lui Fulger, La oglindă, Duşmancele), O. Goga (Dăscălița, Plugarii, 
Apostolul, Oltul). Toate portretele în versuri sunt analizate din perspectiva pe care o 
cere această specie literară : impresia autorului într-o perspectivă unică, originală; 
aspectul static; trăsăturile fizice, morale şi intelectuale, diversitatea mijloacelor 
arustice. 


Cartea incită la lectură atentă. 


Prof.drd. Iolanda Iacob 


Descrieri şi portrete celebre 


I. Descrieri în proză 


În ansamblul literaturii, opera lirică (în versuri sau în proză), veritabil act de 
cultură prin descendența şi prin semnificația câştigate, foloseşte destinul cuvântului, 
simbol esenţial al comunicării, nu numai ca semn al poeziei, ci şi al prozei lirice 
(descrieri, portrete, fiziologii, pamflete). De aceea putem „să [...] ajungem la o 
realitate mai autentică şi chiar mai reală”, cum spunea Marcel Raymond. 

Opusă epicii, lirica are drept conţinut subiectivitatea, sufletul agitat de sentimente, 
lumea lui interioară, „când un «eu» resimte o stare şi şi-o exprimă”), destăinuindu-se 
cu scopul de a ne emoţiona, de a ne detaşa de cotidian. 

Temperamental diferiţi, scriitorii iau faţă de lumea înconjurătoare poziţii variate, 
înregistrează şi trăiesc impresiile primite dinafară în mod original, conform propriilor 
înclinații personale. De aici, diversificarea mijloacelor de expresie în transfigurarea 
artistică a peisajului şi, implicit, a figurii umane. 

Hegel pretindea că „Intunţiile şi sentimentele [...] să aibă [...] un conţinut general- 
valabil, adică să fie ele însele sentimente şi consideraţii veritabile”.7) 

În toate ipostazele, opera lirică ne apare drept cristalizarea originală a unor stări 
sufleteşti prezente, sporind emotivitatea cititorului. 

Fiecare creator conferă o strălucire nouă, o coloratură proprie operei, vizând 
derularea gândurilor şi a sentimentelor, a stărilor de spirit menite să solicite emoția 
receptorului prin intermediul limbajului metaforic, prin măsura talentului individual. 
Principala modalitate de înnoire a lexicului în literatură o constituie nuanţarea, 
îmbogățirea sensului unui cuvânt prin contextul în care apare, încât asociaţiile inedite 
de cuvinte, „prin iscusită-mbinare” (Horaţiu), să asigure perenitate operei. 

În prezenta lucrare vom avea în vedere câteva fațete ale liricii în proză şi în 
versuri, descrieri şi portrete celebre (descrieri, tablouri, poeme, portrete, fiziologii, 
pamflete, pasteluri). 

Descrierea, ca „procedeu literar opus naraţiunii [...] prezintă sugestiv unele 
particularități aparținând obiectelor, fenomenelor şi personajelor zugrăvite de 


f ) W. Kayser, Opera literară, Ed. Univers, Bucureşti, 1979, p. 468. 
= G.W. Hegel, Prelegeri de estetică, II, Ed .A.R.S.R. Bucureşti, 1966, p. 511. 


scriitor”,*) iar ca „operă literară sau fragment dintr-o operă literară, realizată pe baza 
acestui procedeu [...], tipurile cele mai răspândite de descriere sunt: peisajul, 
portretul, descrierile de interioare etc.”*) 

Se impune o disociere a descrierii comune, nonliterare, componentă a unui text 
ştiinţific, publicistic, juridic etc., de descrierea dominată de o anume 
intenţionalitate artistică, descrierea literară. Sunt numeroase operele concepute la 
origine ca având o finalitate extraliterară, cărora, în actul lecturii, cuvântul le 
descoperă o receptivitate involuntară. Modelele le inaugurează chiar primele 
noastre scrieri, religioase sau cronicăreşti, care, deşi rescrise pentru a servi în chip 
explicit drept literatură beletristică, au fost de multă vreme interpretate şi integrate 
în acest sens în istoriile literare. 

În reportaje descoperim dubla ipostază a descrierii: ca act elementar de 
comunicare a informaţiei şi ca suită de procedee artistice, tehnici care ţes textul, 
trădând dorinţa autorului de a-l îmbrăca în formulele durabile ale creaţiei artistice. 

Descrierea literară, ca organism complex, operează cu un cumul de figuri cum 
sunt: enumeraţia, epitetul, comparația, metafora, hiperbola sau alegoria şi simbolul. 
Natura şi calitatea descrierii atârnă de feluriți factori, unii subtili, cum ar fi talentul 
scriitorului, alții mai uşor de sesizat, precum posibilitatea raportării scriitorului la 
şcoala sau curentul literar în care poate fi încadrată opera respectivă. 

Dacă „... crearea de imagini este un act de participare la ceea ce este comun 
tuturor fiinţelor omeneşlti, o întoarcere la condiţia primordială, când omul era [...] 
un copil, un visător, scormonind adevărurile dincolo de aparent amăgitoarele 
sugestii ale imaginaţiei”, descrierea îl ajută pe scriitor să-l câştige afectiv pe 
cititor, conferindu-i sentimentul veridicităţii şi al participării nemijlocite, al luării de 
contact direct cu realitatea operei. 

În cele mai reuşite descrieri şi tablouri, autorul respectă o anumită perspectivă, 
ținând seama de detalii ale spaţiului propriu obiectului sau obiectelor descrise, 
precum şi de o ordine spaţială. Având drept ţintă efectul produs asupra receptorului, 
acesta (autorul n.n.) are în vedere toate caracteristicile obiectului descries, relevând 
pe acelea menite să producă cel mai direct efectul şi ordonând celelalte trăsături de 
aşa manieră încât să aducă ceva nou la închegarea unicităţii urmărite, pentru a nu 
scăpa din vedere faptul că prea multe amănunte îl pot împiedica pe lector să-şi 
formeze o impresie unitară. Numai echilibrând detaliile, spațiul şi perspectiva din 
care se realizează, descrierea va fi bine receptată, încântându-l pe cititor. 

Dintre tehnicile de compoziţie, descrierea se apropie cel mai mult de pictură. Ca 
şi pictorul, scriitorul are în vedere o anumită perspectivă şi ţine cont de detalii ale 


) M. Anghelescu şi colectiv, Dicţionar de terminologie literară, Ed. Şt. Bucureşti, 1970, p.195-196. 
*) Ibidem, p. 103. 
5) O. Friggieri, Un dialog intercultural..., în “Steaua”, nr. 1/1990. 

spaţiului propriu obiectului sau obiectelor descrise. Cele mai multe descrieri respectă 
o anume ordine spaţială, autorul sugerând sau chiar indicând punctual unde se află 
plasat observatorul peisajului. El are la îndemână mai mult decât culoarea şi 
perspectiva, înglobând caracteristicile obiectului care se adresează nu numai văzului, 
ci şi altor simţuri (celui audio sau chiar olfactiv şi tactil). 

Prezentarea peisajului sau a obiectelor este dublată de un sugestiv comentariu al 
detaliilor unite într-un întreg armonios pentru a impresiona, stimulând meditaţia. 

Am considerat că prima pagină descriptivă, chiar dacă aparţine cronicarului 
Miron Costin, poate deschide această carte, date fiind aprecierile marelui George 
Călinescu: ,„... este cea mai puternică transfigurare biblică a realităţii [...], un măreț 


episod dantesc”.* 


Cronicarul situează „invazia lăcustelor” în timp: „cu un an înainte de ce s-au 
rădicat ..., hatmanul căzăcesc asupra leşilor [...]” şi în spaţiu, pentru ca apoi să 
recurgă la o gamă variată de procedee artistice, predominând metafora („un nour”, „o 
furtună”), comparaţia („lăcuste [...] oaste”, „stol [...] ca albinele”), enumeraţia. 
Limba şi stilul sunt specifice secolului al XVII-lea, dar conţin şi elemente populare: 
„un stat de om”, „de la om la om”, „stol după stol” şi arhaisme fonetice (,,pre, rădica, 
pănă), pentru a surprinde o atmosferă apocaliptică, de groază. 

În Istoria ieroglifică, Dimitrie Cantemir descrie Nilul, comparându-l cu „o tablă 
de zmaragd”, acoperită „cu tot chipul de flori” şi emanând „o bună şi dulce 
miroasnă”. 

Din Descrierea Moldovei, o pagină antologică, rămâne Ceahlăul, pe care 
Cantemir în compară cu Olimpul, Pindul sau Peliasul. Vârful muntelui este comparat 
cu un „turn”, pârâul care uzvorăşte din munţe este personificat: „se năpusteşte cu 
multă larmă”, iar „statuia” înfăţişând o bătrână cu douăzeci de mioare” pare a fi 
„lucrată [...] de mâna unui artist dibaci” [...] 

Jocurile sunt considerate „la moldoveni cu totul altfel decât la celelalte neamuri”, 
autorul împletind imaginile vizuale (,„roata”) cu cele motorii („Jjoacă”, „întorsături”, 
„trage”, „se întorc”, „se învârtesc”, „şerpuiri arcuite”). 

Dinicu Golescu, în Însemnare a călătoriei mele, se dovedeşte receptiv la civilizaţia 
Apusului. Descrierea Schânbrunului dă măsura talentului său; el are simţul 
amănuntului şi înclinația spre poezie: 

„Acum este un mare lăcaş împărătesc şi cu mulţime odăi împrejurul zidului curții, 
unde zic că încape 10.000 oaste [...]. Din sus, la marginea acestui havuz, o zidire de 
piatră [...]. Dintru această zidire, drept înainte, încet-încet se face deal destul de nalt, 
şi tot limpede, făr de copaci, asupra căruia este un foişor mare, şi tot de piatră, şi 


Sp AS Călinescu, Istoria literaturii române de la origini până în prezent, Ed. Minerva, Bucureşti, 1982, 


p.19. 


deasupra învălit drept cu lespezi şi cu stâlpi mulţi, frumoşi [...] şi cu scări de două 
părți; la ale căror începere sunt patru mari postamenturi care au asupră-le 4 statui [...] 

La dreapta şi la stânga acestui limpede ochi de grădină sunt multe postamenturi cu 
statuie, tot de deosebiți oameni din vremea romanilor. 

La spatele acestor statui, copaci foarte înalți, deşi şi tunşi. Acest ochi de grădină 
curat cu aceste statue la două părți şi la spatele lor, aceste două înălțate zidiri de 
copaci la un cap: palatul împărătesc, prin care intră lumea, la celalant cap, pe munte 
pridvorul, la mijloc havuzul cu celelante felurimi de loze, pricinuiesc privitorului o 
mare mirare, dar veselă, bucuroasă şi de desfătare [...]. 

Căderea Rinului îi provoacă emoții puternice, exprimate gradat; 

„Cale de un ceas departe începe a să auzi un zgomot cu o oareşcare duduială, ce 
să pricinuieşte din răpedea aruncătură a Rinului [...] 

Printr-aceşti doi munţi curgând gârla Rinului [...] să desparte curgerea în trei 
limbi, tocmai în locul repeziciunii şi căderii, unde [...] ia o iuţeală grozavnică şi 
necrezută [...], pricinuieşte acel înfricoşat zgomot, şi Jos [...], în toată lăţimea o albă 
spumă ca zăpada umflată şi prin repeziciune aruncată foarte departe. Şi de jos [...] să 
ridică un nor întrupat de acele mărunte stropituri [...] stând în veci acel nor în 
văzduh [...]. Şi această priveală [...] este de 10 ori mai presus de a o vedea cineva 
spre sară când lovesc razele soarelui în tot cataractul [...], petrecând-o iarăş razele 
soarelui, face o vedere pe care eu n-am putere de a o descrie...” 

Veneţia îl impresionează în contrast cu locuinţele ţăranilor noştri, „odăi în 
pământ, ce le zic bordeie”, ale căror proprietari fugeau „prin păduri şi prin munţi” de 
teama celor care le cereau birurile. 

Asachi descrie, în nuvela Petru Rareş, lacul Brateş: „Ripa răsăriteană a lacului se 
mărginea cu codrii Tigheciului, spre amiazăzi se deschidea luciul apelor lacului, unde 
pe câteva arinişuri şi insuleţe tufoase se vedeau colibi pescăreşti, între cari întreţineau 
comunicaţiunea luntri uşoare ce ca soveice înaripate brăzdau necontenit faţa lacului”. 

Într-o descriere amănunţită şi fantastică este zugrăvit, în aceeaşi nuvelă, pescuitul: 

„Se vedeau pascari nervoşi cum destindeau de pe luntri reţele masive până-n 
fundul apei, când alţii, după ce le credeau pline, înotând trăgeau capitele reţelelor spre 
mal, unde femeile şi copiii [...] alergau cu panere spre a culege vânătoarea de peşte 
[...]; chiar şi noaptea [...], la lucoarea lunei [...] se întreprindea o asemenea 
vânătoare, şi nu arareori această mesterie pacinică se încheia cu o luptă cruntă...” 
Din romanul Dridri al lui Vasile Alecsandri desprindem descrierea interiorului 
modern, despre care acelaşi Călinescu afirma: „Cun un surprinzător simţ de lux, 
autorul pastelelor chineze face, înaintea lui Macedonski, imnul feericului de interior 
modern”.” Hotelul este comparat cu un „cap-d-operă de arhitectură italiană”, iar 


D G. Călinescu, op. cit., p.318. 


grădina cu ,„ un adevărat colț de rai”. Sunt descrise cu măiestrie „camera persană”, 
„camera pompeiană”, „camera de prânz”, şi „camera de călcat”, o feerie „cu patul 
regal de abanos, capitonat” cu „brocart vişiniu de Lion”. În oglinzile venețiene se 
oglindeau cele patru statui, reprezentând amorul, inocenţa, cochetăria şi voluptatea. 
Pendula de pe cămin stătea, parcă, de veghe, înveşmântată în argint. Cităm, mai 
detaliat, descrierea celor trei camere: „Camera persană era îmbrăcată pe pereţi cu 
stofă citarie de Brusa şi pe parchet cu un covor de Smirna care producea, sub picioare 
efectul unui gazon molatic |...]. 

Sala de prânz, spațioasă, bine luminată cu trei ferestre mari, era învălită cu piele 
nohutie de Cordoba şi conţinea un asortiment frumos de mobile de stejar sculptat [...] 
lar mai cu seamă camera de culcat înfăţişa o adevărată feerie! Patul de abanos avea 
forma paturilor regale, purtând un baldachin pe patru coloane, lucrate la strung şi cu o 
măiestrie perfectă şi fiind capitonat cu brocart vişiniu de Lion. La colțurile acestei 
camere delicioase se iveau statuete de marmoră de ale celebrului sculptor Pradier, una 
reprezentând amorul, a doua inocenţa, a treia cochetăria şi a patra voluptatea. Pe 
pereți erau aninate oglinzi de Veneţia şi pe cămin strălucea o pendulă de argint 
încrustată cu lapislazuli”. 

Un spectacol neaşteptat surprinde, cu mijloacele artei, Alecsandri în Balta-Albă, 
văzută prin ochii unui francez: „... căruța poştii şi întâmplările neplăcute ce 
întâmpină pe drum şi în satul de la Balta-Albă, mă fac a mă întoarce iarăşi la ideea 
mea ce dintâi şi, în urmare, mă culc cu încredințarea că mă găsesc într-o ţară 
sălbatică. Închipuiţi-vă, dar, ce revoluţie s-a făcut în creierii mei, când a doua zi 
dimineaţa am văzut o mulțime de calesce evropieneşti pline de figuri evropieneşti şi 
de toalete evropieneşti. Nu puteam crede că eram treaz şi mă socoteam a fi faţă la 
vreo fantasmagorie |...] cu atât mai curioasă că îmi înfățişa tot soiul de contrasturi 
necunoscute pe la noi; pălării de Francia cu şlice oreintale; frace cu antereie; toalete 
parisiane cu costumuri străine şi originale. Mai adăugaţi [...] pocnetele şi răcnitele 
poştaşilor, mişcarea a treizeci de trăsuri ce se întrecea pe câmp, mulţimea cailor 
înhămaţi |...], clopoței ce suna la gâtul lor şi, în sfârşit, efectul noutăţi acestor lucruri 
în ochii unui străin...” 

În Piaţa, din O călătorie în Africa, scriitorul descrie, cu mijloace artistice sigure, 
dughenele, „vizuinii strâmte”, negustorii „arămii la faţă şi uscați la trup”, comparaţi 
cu „nişte mumii dezgropate”, rogojinile pe care sunt aruncate grămezi de curmale 
putrede [...], harbuzi necopţi [...], smochine [...], alone negre ca pământul”, în timp 
ce „soarele Africii varsă torente de foc”. 

Ardealul, de Nicolae Bălcescu, este un izbutit tablou liric din lucrarea Românii 
supt Mihai-voievod Viteazul, o descriere panoramică, de factură clasică, dând viaţă 
peisajului prin personificare şi comparaţie, prin „tehnica basoreliefului”, remarcată de 
Tudor Vianu în Arta prozatorilor români. 


Autorul se comunică pe sine, adăugând altor elemente picturale, epitetul simplu 
sau multiplu, precedând sau urmând substantivul, pentru a-şi revărsa prea plinul 
sufletesc. 

Într-un ton admirativ, specific întregului tablou, Bălcescu face o reuşită analogie: 
„Țara Ardealului seamănă a fi un măreț şi întins palat, capodoperă de arhitectură”, 
pentru a surprinde unitatea în diversitate peisajul. Aşezând antinomic cele două forme 
de relief, „pădurile stufoase” şi „câmpii arse şi văruite”, scriitorul pune în antiteză şi 
fauna specifică fiecăreia: „ursul ce se plimbă în voie [...]”, în timp ce „bivolul [...] 
dormitează alene”. 

Enunţul „Astfel, miazănoapte şi miazăzi trăiesc într-acest ţinut alături una de alta 
şi armonizând împreună” are un dublu rol: adună amănuntele risipite până aici într-o 
imagine globală şi deschide partea a doua a descrierii. 

Dacă în prima parte ponderea o deţineau metafora, comparaţia şi epitetul, în 
continuare domină antiteza între „stejarii, brazii şi fagii trufaşi” şi „ o mare de 
grâu şi porumb” şi metafora „mare”. Urmează o suită de enumeraţii, atât pentru 
evocarea naturii terestre („stânci”, „munţi”, „păduri”, „luni, „livezi”, „văi, 
„gârle”, „pâraie”), cât şi a bogățiilor subsolului (,„sarea, ferul, plumbul, mercurial, 
zincul şi [...] aurul [...]. 

Ultima enumeraţie se încheie cu o hiperbolă (,,... aurul, pe care îl vezi strălucind 
până şi prin noroiul drumurilor”) dezvăluie nemărginita bucurie ce se degajă din 
întreaga descriere a uneia din cele mai vechi, mai frumoase şi mai bogate provincii 
româneşti. 

Întregul tablou produce puternice impresii preponderent vizuale, în sensibilitatea 
cititorului, adăugând elemente picturale ca podoabe fireşti, ce concură la armonia 
întregului, amănuntele având efect de însumare. 

Încheierea scurtă: „Astfel este ţara Ardealului!” aşază, prin simplitatea şi concizia 
ei, o tuşă la imaginea de ansamblu şi produce un contrast vădit cu amploarea 
descrierii anterioare, făcute într-un limbaj limpede, nuanţat şi viguros, anticipând pe 
Odobescu, pe Hogaş sau pe Geo Bogza. 

Alecu Russo şi-a conceput poemul Cântarea României pe baza personificării: 


„văduvă de feciorii cei viteji”, „smerită”, „chinuită [...] şi sfâşiată”, dar „mai mândră 
decât toate ţările [...]”. Tonul poemului este când avântat şi riguros, când elegiac şi 
reţinut, într-o succesiune de fraze care-i conferă muzicalitate. Bătrânii le spuneau 
copiilor: „colo [...] unde soarele se vede aşa de frumos [...], unde câmpurile sunt 
strălucite şi pâraiele răcoroase [...], unde ceriul e dulce, unde pământul e roditor şi 
giunele sunt albe, [...], colo e ţara! [...] dragostea întărea ca o zea de oţel..” Stările 
sufleteşti se împletesc cu imaginea peisajului. El concepe poemul din perspectiva 


unei adânci şi sacre „adoraţii faţă de patrie, bogată şi frumoasă, dar nefericită”. 


Primele versete aduc un elogiu patriei, iar următoarele explică suferințele şi 
durerile acesteia, pentru ca în final să lanseze chemarea la „deşteptarea” naţională. 

Imaginile senine, luminoase, care o personifică („Verzi sunt dealurile tale, 
frumoase pădurile şi dumbrăvile [...], limpede şi senin cerul tău”) alternează cu 
imagini tenebroase, fantastice, cu tablouri apocaliptice (,,...aerul se turbură [...], 
ceriul [...] se îmbrobodeşte cu norii întunecoşi [...], se aud vaiete...”). În text abundă 
metaforele, comparaţiile şi personificările („râurile cu brâie pestriţe”, „tu eşti ca o 
corabie bătută de furtună”). 

Tonul general este când avântat, când elegiac şi reţinut, într-o succesiune de fraze 
care-i asigură poemului muzicalitate. Perioadele, laitmotivele, succesiunile de 
interogaţii retorice şi răspunsuri exclamative, repetarea obsesivă a lui „şi” biblic, 
elipsa conferă operei un caracter incantatoriu. Acesta este accentuat de muzicalitatea 
interioară ce sporeşte puterea de sugestie a imaginilor şi potenţează, ca efect general, 
vibrația dramatică a mesajului. 

În proza eminesciană fantastică (Făt-Frumos din lacrimă) tabloul are semnificaţie 
spirituală prin simbolismul acestuia, în timp ce viziunea este însuflețită de un puternic 
elan. Peisajul personificat este prezentat în mişcare: nourii trec pe cerul albastru, 
munţii ridică adâncurile, vântul scutură casa, fulgerele („şerpii roşii”) rup poala 
norilor. Prind viaţă elemetele specifice poetului: „Luna răsărise dintre munţi şi se 
oglindea într-un lac mare şi limpede ca seninul cerului. În fundul lui se vedea clipind, 
de limpede ce era, un nisip de aur, iar în mijlocul lui, pe o insulă de smarand, 
înconjurat de un crâng de arbori verzi şi stufoşi, se ridica un mândru palat de o 
marmură ca laptele [...]”. 

Eroul „trecea prin codri pustii, prin munţi cu fruntea ninsă şi [...] vedea, din când 
în când, câte-o streanță uriaşă atârnată de cer, ce înconjura cu poalele ei vârful 
vreunui munte...” 

Peisajul lunar din nuvela Sărmanul Dionis este imaginat de fantezia eroului, încât 
florile cântă, pe cer sunt „doi sori şi trei luni”, valea întinsă era „tăiată de un fluviu 
măreț”, iar „oglinzile lucii a valurilor lui răsfrâng în adânc icoanele stelelor”. 

Peisajul urmează să fie sacralizat: „Insulele se înălţau în scorburi de tămâie şi cu 
prund de ambră. Dumbrăvile lor întunecate de pe maluri se zugrăveau în fundul 
râului, cât părea că, din una şi aceeaşi rădăcină, un rai se înalţă în lumina zorilor, altul 
se adânceşte în fundul apei. Şiruri de cireşi scutură greu omătul trandafiriu al 
înfloririi lor bogate, pe care vântul în grămădeşte în troiene [...]”. 

Elementele auditive alternează cu cele vizuale şi motorii, animând peisajul: 
„Greierii cântau [|...], iar paiangini de smarald au ţesut de pe-o insulă până la malul 
opus un pod de pânză diamantică ce sticleşte ivoriu şi transparent [...] Valurile râd şi 


mână întunecoase lumea lor albastră, până când, deodată, râul împiedicat de stânci şi 
munţi s-adună între codrii ca marea oglindă a mărei [...]” 

Nu la fel se întâmplă în Cezara, unde peisajul natural coexistă cu cel creat de 
mâna omului. Poetul metaforizează şi personifică peisajul, punând accent pe 
imaginile vizuale, dar şi pe o dinamică a verbului: „Din nişte colţi de stânci dinspre 
apus se ridica o monastire veche înconjurată de muri, vedeau pe ici pe colea câte-un 
vârf verde de plop ori de castan. Acoperămintele ţuguiate de olane mucegăite, bolta 
neagră a bisericii, zidurile împrejmuitoare [...], poarta de stejar de-o vechime 
seculară, scările de piatră tocite şi mâncate de mult umblet [...] te făceau a crede că 
este mai mult o ruină...” 

Descrierea continuă, dezvăluind apetenţa poetului pentru peisajul romantic 
nocturn, nelipsit nici din lirica sa: 

„În dreapta mănăstirei se ridicau dealuri cu păduri, grădini, vii, sătuce cu căsuțe 
albe presărate prin dungile văilor, în stânga, un drum trecea ca o cordea prin o 
nemărginire de lanuri verzi cari se pierdeau în depărtarea orizontului, în dreptul ei 
marea, a cărei suprafaţă era ruptă pe ici pe colo de câte un colţ de stâncă ce ieşea de 
sub apă [...]. Stelele mari şi albe tremurau pe cer şi argintul lumei trecea, sfâşiind 
valurile transparente de nouri ce se-ncreţeau [...]. Noaptea era caldă, îmbătată de 
mirosul snopilor de flori; dealurile străluceau sub o pânză de neguri, apa molcomă a 
lacului ce-nconjura dumbrava era poleită şi, tremurând, îşi arunca [...] undele 
sclipitoare spre ţărmurii adormiţi”. 

În romanul Geniu pustiu, „stele mari, aurite încunună frunţile munţilor de 
gheaţă [...]”, în timp ce „câmpiile par a fi întinse, infinite oglinzi de argint şi aur”. 

Epitetele sacralizează marea în Avatarii Faraonului Tla, aceasta fiind „sfântă şi 
limpede”, iar hiperbola surprinde palatele „urieşeşti”. 

În renumita descriere a Bărăganului din Pseudokinegetikos, Odobescu pedalează 
pe notele muzicale ale unei calde zile de aprilie, pentru a realiza „perioadele” sale în 
ritm domol, în armonie lentă, unde „Dinainte-i e spațiul nemărginit [...]; valurile de 
iarbă, când înviate de o spornică verdeață, când ofilite sub pârlitura soarelui nu-i 
insuflă îngrijarea nestatornicului ocean. În depărtare, pe linia netedă a orizontului, se 
profilează, ca moşoroaie de cârtiţe uriaşe, movilele a căror urzeală e taina trecutului şi 
podoaba pustietăţii. De la Movila Neacşului de pe malul Ialomiţei până la Movila 
Vulturului din preajma Borca, ele stau semănate în prea largul câmpiei, ca sentinele 
mute şi gârbovite...” 

În contrast, tabloul Pe plaiurile Bisocei, un grandios tablou în proză, traduce în 
cuvinte imagini specifice artelor plastice. Arta descriptivă a scriitorului este 
remarcabilă în comentarea priveliştii panoramice a câmpiei muntene văzute de pe 
înălțimea munţilor Buzăului. 


Descrierea celebrelor statui „Diana cu ciuta” şi „Diana de Poitiers” implică o 
întreagă estetică, prezentată într-un limbaj accesibil şi expresiv: raportul dintre 
realitate şi ficţiune şi acela dintre autor şi operă, condiţionarea socială şi istorică a 
artei; relația dintre forma exterioară şi ideea ori sentimentul ce se degajă din 
ansamblul operei. 

În timp ce „Diana cu ciuta” este „o mândră şi sprintenă fecioară de marmură, care 
„s-avântă ageră şi uşoară” cu „talia zveltă”, „o inspiraţiune de altă natură a dat naştere 
[...] „Dianei lui Jean Goujon”. Aceasta este „o zeitate lenoasă; ea se odihneşte pe 
jumătate culcată [...]” 

În paralela dintre cele două sculpturi ale Dianei, Odobescu desprinde semnificaţii 
mai profunde, configurând nu numai spiritul antichităţii clasice, ci şi pe acela al 
Renaşterii, echilibrul şi frumuseţea statuilor. 

Deşi Odobescu este „un peisagist de dimensiuni mari”, el este, în acelaşi timp, 
„un scenarist arheolog” în nuvela Mihnea Vodă cel Rău, când, prezentând odaia 
armaşului reînvie culoarea locală: „mica uşă de brad”, „căpătâiul unui pat ce ţinea d-o 
parte toată întinderea odăi”, „în părete, o mică candelă [...], „pe ziduri stau rânduite, 
peste un zablău vărgat, arme de tot felul, coifuri, zale de fier, tunuri, iatagane 
truncheate şi despuieri...” 

Descrierea palatului domnesc din nuvela Doamna Chiajna încearcă surprinderea 
stilului arhitectonic românesc: "Drept în mijlocul ogrăzii [...], se aflau casele 
domneşti, clădire pătrată mare, ridicată, cu ziduri late în poale şi fără tencuială, 
purtând pe deasupra un coviltir cu cerdac nalt şi întins [...] Catul de jos [...] abia 
avea [...] câte o crestătură, pe unde să intre aerul în beciurile-i boltite [...], se vedea 
gârliciul pavârnit al pivniţei, cu portiţele-i de zăbrele [...]; cu toate acestea, ferestrele 
catului de sus [...] erau cu mult înălțate de la pământ [...]”. Sunt descrise, apoi, 
amănunțit: treptele de piatră, uşa cu două canaturi de stejar, pridvorul cu acoperiş, 
tinda din care se intră în multe încăperi numite „chili, „sălile de adunare”, 
„cămările”, odăile cămăraşilor şi ale curtenilor, sala mare dedicată ospeţelor, 
paraclisul etc. 

Alexandru Vlahuţă dezvăluie, în poemul România pitorească nu numai calda lui 
sensibilitate, ci şi spiritul său contemplativ, apetitul pentru alegorie şi reportaj. 

Aflat la graniţa dintre liric şi epic, poemul descrie subiectiv, dominând starea 
difuză de poezie, ţara. 

Selectăm câteva descrieri reuşite: 

Porţile de fier: „Soarele scapătă spre asfinţit. Crestele munţilor par aprinse. Încet, 
se desfac şi s-aştern pe văi perdele de umbră. Înaintea noastră, pe luciul plumburiu al 
apei, se 1veşte-n curmeziş mai întâi o dungă, o coamă gălbuie şi creaţă.” Turnu- 
Măgurele: „Încep să se desfăşoare bogatele holde, nesfârşitele lanuri din Teleorman, 

unul din cele mai mănoase ţinuturi ale ţării. O lină suflare de vânt adie peste grânele 
coapte. Întinsa pădure de spice se-ndoaie în valuri sclipitoare. Dinspre miazănoapte, 
dintr-un desiş de sălcii, apare Oltul. El vine-ncet, greoi, tăcut...” 

Podul de peste Dunăre: „se-nalţă, alb, strălucitor, în bătaia lunii podul [...]. În 
liniştea nopţii, sub cerul limpede şi înstelat, frumuseţea şi măreţia acestei puternice 
întrupări a geniului românesc ne dau impresia că suntem într-o lume de vrăji, în faţa 
unuia din acele minunate poduri de argint de cari ne vorbeau poveştile în copilărie...” 

În Vrancea: „Într-adevăr, Vrancea e o altă lume. De aici s-abat culmile spre 
miazănoapte. Din îndoitura lor se rup lungi şiruri de munţi |...], puternice braţe ce se 
desfac şi prind în arcurile lor mândrul plai al Vrancii [... J” 

Calistrat Hogaş, supranumit „amantul nestrămutat al naturii”, face o profesiune de 
credință din această preocupare, declarând că el a început să scrie „cu gândul de a 
îmbrânci literatura călătoriilor [...] pe drumul subiectiv [...]” 

Pasiunea lui alpinistă răzbate din volumul Pe drumuri de munte, în care apare ca 
un temerar, în căutarea Paradisului pierdut, a naturii primordiale, aspirând la puritatea 
sălbăticiei. El vede o pădure virginală, sălbatică, misterioasă, magnifică, prin vechime 
şi vastitate, dar şi una jalnică, devastată de mâna omului. 

Furtuna pe munte echivalează cu un cataclism de proporții cosmice, pe care 
Hogaş îl percepe aproape în exclusivitate auditiv: „Simfonia înfricoşată şi frământată 
a zbuciumului universal” adună urletul şi geamătul munţilor, fierberea văduhului, 
rostogolirea clocotitoare a stâncilor cu glasul de trăsnet. Wagnerian, cum s-a mai 
spus, domină „artileria cerească”, în acest tablou nocturn, străbătut de mugetul 
colosal al forțelor dezlănţuite catastrofic. Scriitorul este lucid şi ironic, având aplecare 
spre colosal şi cultivând nu numai hiperbola, ci şi fabulosul, privind, parcă, printr-un 
ochean miraculos. 

Tudor Vianu l-a numit pe Sadoveanu „cel mai de seamă poet descriptiv al 
literaturii noastre”, încât „toate sunetele îi sunt familiare [...]. Sentimentul peisajului 
lui Sadoveanu este întregit din date senzoriale directe [...] Depărtarea în spaţiu [...], 
îngânarea greierilor [...] şi şoaptele [...] deschid perspectivele infinite ale 


descrierii”.8 


Taine din volumul Împărăţia apelor, sugerează întrepătrunderea dintre realitate 
ŞI vis în surprinderea farmecului naturii şi al misterului inconfundabil al lumii Deltei 
Dunării. 

Balta este surprinsă când „Soarele scăpăta spre asfințit, departe, peste trestii. 
Înainte de fiorul amurgului, balta tăcea, solemnă, oglindind în limpezimile ei un cer 
înalt, fără pată. Căldura scăzuse [...]”. 


% Tudor Vianu, Arta prozatorilor români, Ed. Albatros, Bucureşti, 1977, p.216-217. 

În tăcerea misterioasă a Deltei, „o zbatere de aripi” anunţă o luptă în desiş, „un 
episod din războiul necontenit al vieții”, desfăşurat „într-o roată de scântei”, apoi 
vieţuitoarele se retrag „spre un liman hotărât, foarte bine cunoscut”. 

„Soarele asfinţise; deasupra răsăritului, undeva, mai stăpânea încă rumeneala lui. 
Aburii bălții începură a pluti pretutindeni pe luciul undelor. Umbra cucerea bolțile de 
sălcii şi cărările prin trestii [...]”. 

Retragerea vietăților, „prin văpaia lunii”, prilejuieşte marelui Sadoveanu o 
descriere a faunei acvatice şi aeriene, într-o desfăşurare plină de vitalitate. Prin 
imagini sonore, el concretizează freamătul stolurilor, al căror zbor părea „un freamăt 
scurt de vijelie”, apoi, enumerând, creează impresia unui muzeu natural, în care 
găsim: bâtlani, găinuşe, rațe, „soiuri de paseri cu zboruri mai greoaie”, dar şi păsări 
MICI, „vânătoarele gâzelor mărunte”, lebede. 

Adâncit în meditație, scriitorul trăieşte sentimentul unei izolări depline într-o 
lume situată deasupra timpului şi a spaţiului: „Misterioasa boltă ne împresura de 
pretutindeni şi tăcea acuma iarăşi”. 

Aşa cum remarca Tudor Vianu, natura devine o „cutie de rezonanţă a 
sentimentelor”, convertită într-o izbutită descriere literară ca şi Ardealul de Nicolae 
Bălcescu. 

Gala Galaction impresionează prin fragmentul descriptiv din nuvela La Vulturi, 
unde surprinde metaforic peisajul montan: „culmile Scripetelui [...] colţuroase şi 
limpezi ca o cunună de secere”, ocrotind „printre lespezi zdrobite”, „undele oţelite ale 
Iablonicioarei”, pe lângă care „cobora, chinuită, singura cărare mai lesnicioasă”. 

În timp ce „prozele” lui Tudor Arghezi (volumele Poeme, Ce-ai cu mine, 
vântule?”) conţin un lirism neîntâlnit în poezie, stilul reportericesc străluceşte sub 
pana lui Geo Bogza. 

Fragmentele din Cartea Oltului sunt elocvente. Eugen Simion o numeşte „o 
operă de contemplaţie cosmică [...] într-un spaţiu îndepărtat de convulsule vieții 


moderne”.” 


Un tablou memorabil este Hăsmaşul Mare. Privit metaforic, cu „frunte semeaţă 
şi gânditoare”, „legănul unei legende”, muntele este „o forță fascinantă şi 
covârşitoare”, „magnet de granit”, „părintele orgolios al Oltului”, „elan simfonic al 
pământului [...], dominând masiv, categoric, întreg răsăritul Ardealului şi ţinându-l 
sub vrajă din care nu lipseşte spaima”, „munte incendiar”, „un ciclop rug universal”, 
„O cetate cuprinsă de flăcări”. Poet al stihialului, în capitolul Furtuna, scriitorul vede 
hiperbolic elementele înfățişând agonia brazilor, fantasticele schelete, apoi tăcerea, 
pustiul, pietrificarea. Furtuna ia, în ochii scriitorului, proporții biblice: muget de fiare 
biologice, vipere lichide, veninuri electrice, oceane imaginare. 


% E. Simion, Scriitori români de azi, |, Ed. Cartea Românească, Bucureşti, 1978, p.364. 

Predominant liric şi descriptiv este şi Rarăul, „un templu” ce conservă „o lume 
de legende şi de miresme foarte tari ale trecutului”, „muntele venerat”. Îmbinând 
descrierea cu observaţia concret-senzorială, scriitorul realizează o micromonografie a 
unui minunat colţ de ţară, în jurul Rarăului. 

Considerat început şi sfârşit al existenţei, muntele Rarău e un „templu” ce 
conservă „o lume de legende şi de miresme foarte tari ale trecutului”. Personificat, 
muntele participă la viaţa oamenilor „ca o inimă puternică şi ca o frunte în jurul 
căreia bat marile aripi ale fanteziei”. 

Descrierea este fixată istoric, în trecutul îndepărtat: „patria de demult a bourilor”, 
scriitorul reînviind momentul întemeierii Moldovei; muntele este situat „spre locurile 
celei dintâi descălecări”. 

Pe aceste plaiuri, pe care muntele „se înalță ca un .... telescop în oglinzile căruia 
alunecă timpul şi infinitul”, s-a născut capodopera literaturii noastre populare, balada 
Mioriţa. 

Printr-o schimbare de registru, de la stilul direct la cel indirect, Geo Bogza dă frâu 
liber fanteziei, pentru a omagia „enorma catedrală”, în care „o tinereţe a firii [...] suie 
din văi spre cele mai înalte culmi”. 

Cu mijloace artistice adecvate (epitetul, enumerația, antiteza, comparaţia, 
metafora, paralela, hiperbola, personificarea), el stăruie asupra varietăţii şi ciudăţeniei 
toponimiei: Strigoaia, Părhăuţi, Stoloneţ”. 

Imaginea de basm şi legendă a peisajului parcurs pe Rarău prefigurează, prin 
mijloacele artei literare, farmecul lui şi imensul prestigiu de Olimp al Moldovei: 
„Câteva turnuri de catedrală: Pietrele Doamnei” încheie „urcuşul domol al Rarăului”, 
„cu o mişcare neaşteptată, plină de avânt şi tulburătoare”. 

Apoi, „pădurile îngălbenesc, transformând munţii într-o vâlvătaie de aur”. 
Petrecându-şi „ultima noapte pe Rarău”, scriitorul se desparte nostalgic de cele mai 
vechi forme ale vieţii de păstor”, revenindu-i în memorie „bordeiul de coji de copac, 
coliba plină de fum a păstorilor [...]” El plasează imaginea ultimei nopţi pe Rarău 
între microcosmosul în care se consumă existența păstorilor şi macrocosmosul 
constelațiilor Lebăda şi Orion, care „schimbă garda de onoare a cerului”, „o măreție 
luând locul altei măreţi”. 

În volumul Călătorii şi portrete, Alexandru Rosetti dezvăluie „farmecul Romei”, 
oraş împresurat de trei civilizaţii şi Atena, cu Acropole, Partenonul, Olimpul, muzeul, 
sculpturile. 

Din India, aflăm despre Calcutta, „templele mari, cu ornamentaţii bogate”, în 
timp ce Israel se remarcă prin Tel-Aviv, lerusalim, „fântâna la care lisus şi-ar fi 
potolit setea”, Sfântul Mormânt, „Betleem, peştera în care s-a născut lisus şi ieslea”, 
„celebrele manuscrise de la Marea Moartă” etc. 

Din SUA, impresionează New-York-ul, Statuia Libertății, „vechiul cartier 
olandez, al întemeictorilor”, „Muzeul metropolitan de artă” cu „„multiplicitatea şi 
mărimea sălilor”, „Muzeul indian” etc. 

Un peisaj inedit, din apropierea mării, surprinde Traian Coşovei în Pădurea 
Letea care, spre deosebire de pădurile montane, răsare parcă din „nisipurile potopite 
de soare”, „tăcută şi neclintită ca un Sfinx”. Este „o pădure fantastică, o nălucire 
uriaşă, plutind pe imensitatea de nisipuri”. 

„Fiecare copac, pădurea întreagă, aveau o înfăţişare neobişnuit de întortocheată, 
de răsucită”, de aceea rămâne pe retină, hiperbolic, „un uriaş cu mii de braţe răsucite 
în văzduh”. 

Alături de hiperbolă, ca în basme, autorul foloseşte, cu reale efecte stilistice, 
personificarea, epitetul dublu sau triplu. 


II. Descrieri în versuri 


Umanitatea are ca materie din care s-a dezvoltat şi îşi trage forțele natura. 
Raporturile omului cu natura, foarte complexe, s-au reflectat în toate ipostazele vieţii 
sale spirituale. 

Felul în care omul a înţeles şi simţit, de-a lungul veacurilor, natura s-a concretizat 
în opere de artă (picturi sau pasteluri), reprezentând una dintre datele fundamentale 
ale experienţei umane. 

În literatura română în versuri, întâlnim poezii în care natura formează cadrul sau 
se constituie în pretextul unei meditații. 

Ipostazele în care natura este surprinsă în textele în versuri, cu predilecție în 
pasteluri, corespund unor etape istorice de evoluţie a literaturii, diferenţiindu-se şi în 
funcție de originalitatea poetului , de personalitatea fiecăruia. 

Modalităţile de absorbire a naturii în literatură evoluează în trei direcţii 
principale: descriptivă, meditativă şi fantezistă. 

„Poezia descriptivă”, la noi, va deveni în secolul al XIX-lea „pastel” (it. Pastello, 
pastă, creion colorat) este specie a poeziei lirice în care este zugrăvit un colţ din 
natură, un peisaj. Termenul de pastel este luat din pictură... 9) 

Primii reprezentanţi sunt în Anglia. Astfel, Thompson va scrie, între 1726-1730, 
Anotimpurile. 

Primele elemente de pastel în literatura română apar în poezia lui V. Cârlova 
(Înserare), I.H. Rădulescu (Zburătorul), dar întemeietorul pastelului este V. 
Alecsandri. Alţi poeți care au cultivat pastelul sunt: M. Eminescu, Al. Macedonski, 
G. Coşbuc, D. Anghel, O. Goga, Şt. O. Iosif, G. Bacovia, T. Arghezi, V. Voiculescu, 
G. Topârceanu, I. Pillat, A. Maniu, L. Blaga, I. Barbu, B. Fundoianu, Şt. Aug. 
Doinaş, A.E. Baconsky, N. Stănescu, M. Sorescu, A. Blandiana. 

„Poezia meditativă” foloseşte natura ca punct de plecare al unei reflecţii asupra 
omului şi a istoriei: Nopțile lui Young (1742-1745) şi meditaţiile pe ruine. 

„Poezia fantezistă” (fantastică, uneori) este cultivată în romantism şi exprimă 
suprema vocaţie de libertate şi originalitate creatoare a romantismului, dar şi dorinţa 
artistului de a cuprinde întreaga experiență omenească. 

După opinia lui Andrei Pleşu, întâlnim la poeţii care cântă natura o „estetică a 
melancolie”, născută „în preajma unei naturi problematizate”, de care „omul se simte 


1% Gh. Ghiţă şi C. Fierăscu, Dicţionar de terminologie poetică, Ed. lon Creangă, Bucureşti, 1973, p. 217. 

simultan sedus şi periclitat, atras şi respins”, o „estetică a pitorescului” în contactul 
poetului cu un „peisaj donjuanesc”, „al naturii gustate ca simplu spectacol”. 

În simbolism, natura este utilizată ca alegorie. 

În poezia românească, cele mai vechi tradiţii ale sensibilităţii faţă de natură, 
convertite în imagini de o rară frumuseţe, le găsim în folclor, iar reflexele lor pătrund 
ŞI în poezia noastră cultă, de la primele ei manifestări. 

Dintre temele şi motivele poeziei româneşti a naturii, amintim: dealul, muntele, 
noaptea, bradul, stejarul, copacul, gorunul, pădurea, codrul, anotimpurile, 
momentele zilei, marea, Dunărea, noaptea, rozele, satul, grădina, parcul, cosmosul, 
Oltul, ploaia etc. 

Cercetând descrierile de natură, desprindem câteva modalităţi generale, dar care 
depind de caracteristicile individualităţii diverşilor creatori. Astfel, în linii foarte 
generale, poeţii naturii pot fi filosofi, contemplativi şi epici. 

Poeți filosofi găsesc în natură prilejul şi argumentele unei reflecții mai generale 
asupra omului şi a raporturilor lui cu lumea, cu timpul. Dincolo de tabloul naturii, 
pun poezia în slujba exprimării unei stări sufleteşti complexe. La noi, amintim pe C. 
Conachi, V. Cârlova, M. Eminescu, I. Pillat, A.E. Baconsky. 

Contemplativii se bucură intens, molipsindu-l şi pe cititor cu înfăţişarea 
tablourilor din natură. Prototipul lor rămâne V. Alecsandri, urmat de G. Coşbuc, G. 
Bacovia, A. Maniu. Natura tablourilor realizate de contemplativi este diferită: 
întâlnim preocuparea pentru autenticitate, precum şi gustul pentru amănunt sau 
simplificarea formelor şi explozia contururilor şi a maselor de culoare, precum în 
grafica expesionistă sau în pictura modernă. 

Epicii văd în înfăţişarea peisajului scenariul unor evenimente care pot fi narate, 
având ca temă lupta: confruntarea dintre întuneric şi lumină (Amurgul de V. 
Voiculescu, Răsăritul de I. Barbu), descrierea ludic-umoristică (Concertul în luncă 
de V. Alecsandri, Chindia de G. Coşbuc, Rapsodii de toamnă de G. Topârceanu, 
Asfinţitul de O. Goga), formula mitică (Munţi şi nori de L. Blaga, Poteca de Şt. 
Aug. Doinaş). 

Unii poeţi ai naturii îşi construiesc lumea operei pornind de la observarea 
realităţii, modelul rămânând recognoscibil, în timp ce alţii îşi creează o lume a lor, 
paralelă şi independentă cu propriile legi, o lume stranie şi neliniştitoare (Nichita 
Stănescu). Cu toate acestea, „poetul nu poate să spună nimic despre sine fără a 


a sei 12 
recurge la imagini, fără a spune ceva despre real”. 1” 


1D Andrei Pleşu, Pitoresc şi melancolie. O analiză a sentimentului naturii în cultura europeană, Ed. 


Minerva, Bucureşti, 1980, p. 41-45. 


12) Şt. Aug. Doinaş, Orfeu şi tentaţia realului, Ed. Eminescu, Bucureşti, 1974, p. 90. 

Vom urmări câteva descrieri de natură în poezia populară!” cu semnificaţii 
demne de meditaţia din poezia cultă. 

În Floricica, poetul popular personifică peisajul: „Eu mă plec, floarea-mi 
răspunde... / Arde sufletu-mi şi geme, / Că mă trec fără de vreme, / Trei zile sunt 
înflorită / Ş-apoi cad de vânt pălită. / De-abia cresc şi mă fac floare, / Abie mă-ncălzesc 
la soare, / Şi pe mine cade-ndată / Umbră neagră,-ntunecată [...]”. 

Vom selecta, în continuare, expresii metaforice folosite de poetul popular în 
diverse poezii culese de V. Alecsandri: „poale de codru verde”, „zare de foc”, „fân cu 
rouă”, „Oltule, râu blăstemat, / Ce vii aşa tulburat / Şi te răpezi ca un zmeu...”, „„De-ar 
veni luna lui mai / Să-mi aud ceriul tunând, / lerbuliţa-n şesuri dând [...]”; „munte, 
munte, peatră seacă”, „... răchită/ [...] neagră şi pârlită [...]”; „Iarna grea ne 
năpădeşte, / Frunza-n codru se răreşte [...]; „răchita rămurată”; „răchita cea 
pletoasă”, „câmpia înflorită”. 

O particularitate a descrierilor din literatura populară o constituie folosirea 
diminutivelor. 

Nicolae Văcărescu (1784-1825/1826) în poezia Durda asociază elementele naturii 
(„primăvara se iveşte”, „muguru-nfrunzeşte”, „încolțeşte”) cu sentimentul bucuriei 
(„Inima-mi zburdă şi creşte”) sau cu celebrarea haiduciei („Oleo, leo! Vremea- 


nvitează / P-ăl cu inima vitează [...]”). 

Iancu Văcărescu (1792-1863) în Primăvara amorului îşi exprimă sensibilitatea 
faţă de natură, pe care o personifică (,,... apşoară / Murmurând încetişor”), folosind 
epitete cromatice („zmălţuite / Dealuri [...]; „Munţi verzi, munți d-o zăpadă”), 
îmbinând imaginile vizuale cu cele motorii şi folosind multe diminutive. Poezia este 
printre primele noastre pasteluri, folosind, pe lângă procedeele amintite, enumerația 
(„lună, stele”), repetiţia („mii de mii de stele”), metafora („a nopţii făclie”, „briliant 
vărsa...al fântânii viu susur”, „faţa-şi pierd [...]”), inversiunea („dulce glas [...]”, 
„Zâmbitoarei dimineţi”). 

Costache Conachi (1778-1849), în poezia După 27 ani. Tot Slănicul, 846, iulie 
în 2, rămasă în manuscris şi apărută abia în 1856, în volumul Poezii. Alcătuiri şi 
tălmăciri, „încearcă pentru prima dată la noi o autohtorizare a peisajului, [...] 
zugrăvind ceea ce vede, nu ceea ce tradiţia literară preconizează să fie văzut.” 

Descrierea imortalizează locul legat de marea sa dragoste, Zulnia (Smaranda 
Negri), poetul meditând asupra perisabilităţii vieţii. Dintre elementele naturii, în 
concordanţă cu această idee, amintim: „pustiul acest de munţi”, „stâncile [...] pe 
poale sfărâmate stau”, „colnicele [...] în râpe largi s-au schimbat”, „uriaşii din 


13) 
14) 


V. Alecsandri, Poezii populare ale românilor, E.P.L. Bucureşti, 1965, |, p. 303-427. 
Paul Cornea, Originile romatismului românesc, Ed. Minerva, Bucureşti, 1972, p. 310. 

pădure” au ajuns „cenuşă”, „apele [...] s-au mutat [...]”. Tonul poeziei este elegiac, 
datorită conştiinţei acute a trecerii timpului. 

În Zburătorul lui I.H. Rădulescu (1802-1872), evocarea naturii, în partea a 
doua a baladei, este doar o secţiune a acesteia, dar intim legată de celelalte două 
părți. „Atmosfera generală e cea a unei pastorale în care a pătruns fiorul romantic al 


poeţilor nocturni, atraşi de mister”. '® 


Poetul evocă atât natura terestră (satul, fântânile, peisajul rustic: „câmpul”, 
„argeaua”, „lătrători”, „frunza”, „apele”), precum şi cea cosmică („stele”, „luna”). 
Întâlnim, astfel, o dublă valență a descrierii. În timp ce prima parte este dinamică, 
prin folosirea imaginilor motorii („sosire”, „paşa”, „trăgea”, „sărind”, „alerga”, 

„tremură”) şi auditive („ţipând parcă chema”, „muginde”, „gemete”, „striga”, 
„murmură”, „şoaptă în susur”), suţinute şi prin aliteraţii, prin efecte de armonie 
imitativă, partea a doua, prevestită de expresia foarte reuşită „era în murgul serei”, se 
caracterizează prin imagini vizuale terestre (,„focuri”, „câmpul”) şi cosmice („stele”, 
„luna”) culminând cu personificarea nopţii generatoare de linişte: „E noapte naltă, 
naltă; din mijlocul tăriei / Vestmântul său cel negru de stele semănat, / Destins 
cuprinde lumea, ce-n braţele [...] / Visează [...]” 

Ultima strofă, conclusivă, se constituie simetric, poctul folosind procedee artistice 
şocante: antiteza pornind de la acelaşi cuvânt („încântec sau descântec”), 
personificarea vântului, care „nu suspină”, a apelor care „dorm duse” şi o construcție 
sintactică mai puţin întâlnită. 

La Vasile Cârlova, în Înserarea, natura este prezentă în întreg textul, în calitate 
de pretext, cadru sau declanşator al unei stări sufleteşti. Această poezie a apărur în 
„Curierul românesc” (1830) şi este influenţată de L/insolement (Singurătate) a lui 
La Martine. Cârlova consacră, însă, un spaţiu mult mai întins naturii: „vârful unui 
munte”, „fruntea unui nor”, „frunze”, „câmpie”, „flori”, „dumbravă”, gârlă”, „stuf”, 
„razele de soare”, „umbra de noapte”, „luna”, „cerul”, „pământul”. Poetul alătură 
secvenţe vizuale cu efect de panoramă, vestindu-l pe Alecsandri, precum şi pe 
Eminescu, dacă avem în vedere sonoritatea expresiei „luna, vremelnică stăpână”, 
„grămezile de stele”. 

Eugen Simion surprindea „spaţiul romantic (preromantic) cunoscut intimizat şi, 
într-o oarecare măsură, convenţionalizat de imagini literare gata făcute”; „echilibrul 
precar zi-noapte corespunde unui armistițiu interior fragil: acela dintre plăcere şi 
suferință, dintre nădejde şi jale”.!9 

Paralel cu descrierea înserării („abia se vede a soarelui lumină”, „o câmpie [...] / 
Se-ntunecă cu noaptea [...]”, „Zefirul [...] ca umbra de uşor”, „luna, vremelnică 


15) 


Gr. Ţugui, Ilon Heliade Rădulescu, Îndrumătorul cultural şi scriitorul, Bucureşti, 1984, p.161. 
16) 


Eugen Simion, Dimineaţa poeţilor, Ed. Cartea Românească, Bucureşti, 1980, p. 61. 

stăpână, / Se urcă pe orizon”, „multă nemişcare”), poetul dezvăluie stări sufleteşti 
adecvate („mă aşez cu jale”, „vederea împrejuru-i se-ntoarce cu fiori”, „suflet jalnic, 
lipsit de mângâiere”, „veselia din inimă îmi piere” etc.) 

Eul liric tânjeşte după „Fiinţa care poate să-l facă fericit, / Şi neputând găsi-o, în 
vreme ce-o doreşte, / În negura mâhnirii mai mult s-a rătăcit”, precum „o luntre ce, 
slobodă pe mare, / Nu poate de furtune a mai găsi pământ”. 

Adevăratul întemeietor al pastelului românesc rămâne, însă, Vasile Alecsandri, 
supranumit de marele Eminescu „acel rege-al poeziei”. 

„Luate în total, Pastelurile reprezintă o lirică a liniştii şi a fericirii rurale [...]. 
Pentru întâia oară se cântă la noi intimitatea [...], fantasmele [...]”, „un calendar al 
spațiului rural şi al muncilor câmpeneşti respective (toamnă, iarnă, primăvară, 
vară)!” 

Ca temă, natura s-a emancipat sub pana lui Vasile Alecsandri, el creând texte ce 
vor deveni adevărate prototipuri (în „Convorbiri literare” între 1868-1869, iar în 
volum în 1875). 

Sfârşit de toamnă, apărută în „Convorbiri literare” (1868), ilustrează structura 
specifică a pastelurilor poetului: compoziţie de patru catrene cu rimă împerecheată, 
bazată pe o alăturare de secvenţe vizuale şi finalul care animă natura prin prezenţa 
umană. 

Toamna este descrisă aluziv („zilele cele”) şi obiectiv, prin evocarea păsărilor 
călătoare care „părăsit-au a lor cuiburi ş-au fugit [...]”, „pribegit-au”. 

Între căderea frunzelor şi „frumoasele iluzii dintr-un suflet omenesc” se 
realizează un reuşit parallelism, pentru ca apoi poetul să facă referiri la mitologia 
populară („ca balauri [...] nouri negri, plini de geruri”, „iarna vine [...] pe crivăţ 
călare”). În peisajul dominat de „nouri negri”, de vântul care „şuieră prin hornuri”, 
„Omul trist cade pe gânduri şi s-apropie de foc”, incitat fiind la meditaţie. 

În toate aceste „bijuterii? domină elementul nominal (substantive şi adjective) 
convertit într-un atractiv limbaj poetic. 

Iarna descrie o iarnă cumplită, dominată de albul care copleşeşte: fulgii, 
asemenea unui „roi de fluturi albi”, umerii dalbi ai ţării, câmpul, dealurile, 
împrejurimile şi depărtarea; plopii par fantome albe în zare; clăbucii albi de fum 
acoperă satele pierdute în depărtare. Din pastel se degajă un sentiment de linişte 
sufletească, de seninătate, precum în tablourile lui N. Grigorescu. Spaţiul, deşi 
nedefinit (câmp, dealuri, sate), sugerează spațiul mioritic, specific „umerilor dalbi ai 
țării” şi „mândrei țări”. 

Spaţiul cosmic este larg (văzduh, nori, fulgi, ninsoare), iar cel terestru este sugerat 
de metafora florilor de gheaţă şi de personificarea „ai ţării umeri dalbi”. Viziunea 


17 G. Călinescu, Vasile Alecsandri, Ed. Tineretului, Bucureşti, 1965, p. 55, 56. 

cosmică se accentuează prin repetiţie („ziua ninge, noaptea ninge, dimineaţa ninge 
iară), prin personificare („cu o zale argintie se îmbracă mândra ţară”), satele se văd 
„pierdute”. Ţara devine, metaforic, un „ocean de ninsoare”, în timp ce „norii fug”, iar 
soarele „străluceşte” — semn al triumfului vieţii, sugerate şi de apariţia saniei făcând 
să răsune în văzduh „clinchete de zurgălă””. 

Planul infinitului static este înlocuit, deci, de imaginile motorii şi auditive, care 
degajă o stare sufletească tonică, înlăturând monotonia tabloului hibernal. 

Sintaxa se caracterizează prin parataxă, conferind, pe lângă claritate, o 
desfăşurare rapidă a imaginilor, în descriere poetică specifică pastelului. 

Oaspeţii primăverii se constituie în antiteză cu Sfârşit de toamnă, surprinzând 
revenirea păsărilor călătoare, întâmpinate de „copilaşii veseli” cu tradiționalul 
„Bine-ai venit”. 

Primele două versuri creează impresia distanţei, a unui spaţiu aproape infinit („în 
zarea depărtată”, „la răsărit”) din care apare „cocostârcul tainic în lume călător / Al 
primăverii dulce iubit prevestitor”, întâmpinat cu veselie de copii. 

Urmează, apoi, prin enumerare, imaginea celor mai multe păsări călătoare, care 
„Cu-o lungă ciripire la soare se-ncălzesc”, într-o atmosferă dinamică. 


Personificată, „primăvara cu sânu-i de verdeață predispune la „veselie, amor, 

sperare, viaţă”, pe când ce „cerul şi pământul preschimbă sărutări/Prin raze aurite şi 

vesele cântâri 


În pastelul Noaptea întâlnim caracteristicile generale ale ciclului: compararea unui 
element natural („„noaptea”) cu altul spiritual („o gândire”), referirile folclorice („ochi 
roş de balaur”, „tricolici”), calificativele duble sau triple („„Noaptea-i dulce [...], 
liniştită, răcoroasă”, „lungi şi răpezi meteori”), efectele discrete de armonie (repetarea 
vocalei ”u” din strofa a treia: „munţi”, „întuneric”, („un lung bucium”), la nivel 
tematic evocarea vitejiei strămoşeşti („foc tainic”, „ceata de voinici”, „timpuri negre, 
crude”, „lupte sângeroase”), precum şi poanta finală umoristică: „Şi-ntr-o baltă, mii 
de broaşte în lung hor orăcăiesc, / Holbând ochii cu ţintire la luceafărul ceresc!” 

Dimineaţa confirmă observaţia lui Eugen Simion că, la Alecsandri, „Natura, ca 
să fie frumoasă, trebuie să fie accesibilă, fecundă, să poarte semnele legăturii afective 


cu omul [...] Tabloul trebuie să aibă o ramă, peisajul un contur”.'® 


Malul Siretului este unul dintre pastelurile appreciate în mod deosebit de 
comentatori, de la B.P. Haşdeu, la I. Pillat şi de la G. Ibrăileanu la T. Vianu. 

Acest pastel conţine două aspecte mai puţin obişnuire în ciclul pastelurilor: 
lirismul, subliniat prin prezenţa reiterată a persoanei întâi, aucturiale, în strofele a 
doua şi a patra („Eu mă duc în faptul zilei, mă aşez pe malu-i verde”) precum şi 
atitudinea meditativă a poetului. Astfel, descrierea peisajului tinde să se transforme în 


19 E. Simion, op. cit., p. 232. 

reflecţie asupra timpului: „Și gândirea mea furată se tot duce-ncet, la vale/Cu cel râu 
care-n veci curge [...]” Propensiunea accentuat melancolică este cenzurată, în final, 
printr-o imagine uşor autoironică: „... o şopârlă de smarald/Cată ţintă, lung la mine, 
părăsind nisipul cald”. 

Concertul în luncă conţine „personificarea florilor în spiritul ilustraţiilor lui J.J, 
Grandville la Les fleurs animées, de Alph, Karr şi alţii şi „unele suavităţi”, precum 


. . . . . En w å >». A A a, 1 
compararea trilului privighetoarei cu mărgăritare lunecând pe harfele îngereşti”. ii 


Semnificaţia de loc privilegiat al luncii este subliniată prin scrierea substantivului 
cu majusculă în versul al doilea („Floarea oapeţilor Luncii cu grăbire se adună”). 

Se remarcă belşugul şi variația epitetelor („văpaie albăstrie”, „bujorelul vioi, 
rumen”, „năltuţa odoleană”, „frageda suleină”, „blânde nalbe”, „oacheşele viorele”, 
„elegante floricele”, „duioase turturele”, „dulcele rod”, „divină melodie [...] mai 

sonoră, mai plăcută, mai frumoasă”, vibrare armonioasă”, „gânditoare şi tăcută 
luna”), postpuse sau antepuse, multiple uneori, personificatoare adesea. 

Enumeraţia joacă, de semenea, un rol important în „elaborarea” lungii liste de 
flori şi păsări personificate, ale căror denumiri populare accentuează impresia de 
peisaj autohton. 

Schimbarea ritmului (de la mişcarea animată din prima parte, la atmosfera de 
încremenire din final, generată de vraja cântecului) dă originalitate patelului, ca şi 
observația umoristică: „Macul singur, roş la faţă, doarme dus pe ceea lume”, cu 
vădita intenţie de a cenzura riscul unei poetizări prea evidente. 

Bărăganul a fost compusă la Cannes, în 20 martie 1870, publicată în „Convorbiri 
literare” (1870), apoi în ciclul Pasteluri. 

Poetul evocă o „pustietate goală sub arşiţa de soare”, unde „Nici casă, nici 
pădure, nici râu răcoritor, / Nimic nu-nveseleşte pe bietul călător”. 

În imensul Bărăgan zace, sub focul verii, adormită de „harul” greierilor, 
singurătatea „mută, sterilă, nepătrunsă”. Ea se va deştepta doar iarna, la fiorul 
crivăţului. 

Epitetele, concrete sau abstracte, sugerează un dezolant tablou: iarba este 
mohorâtă, pământul „negru”, pustietatea „goală”, zarea „tristă”, toamna „fără roadă”. 
Ca un schelet se profilează la orizont, pe fundalul acestui „lung ocean de iarbă 
necunoscut în lume”, cumpăna unei singuratice fântâni, îndoită precum gâtul unui 
struţ şi completând, astfel, cadrul: „Acolo floarea naşte şi moare-n primăvară, / Acolo 
piere umbra în zilele de vară / Şi toamna-i fără roadă |...]” 

Optimist din fire, iubitor de civilizaţie şi înnoiri, „veselul Alecsandri” vede 
Bărăganul traversat de „zmeul cu aripi de foc, falnic cu gura lui de fier”, trenul: 
„Mult vesel va fi câmpul, când vecinica-i tăcere / Va dispărea deodată de glasul de 


19 G. Călinescu, op. cit., p. 62. 

nviere / Ce scoate zmeul falnic-din gura lui de fer / Vestind noua răpire a focului 
din cer”! 

Memorabile rămân priveliştile stihilor dezlănţuite, „aspru şi sălbatic”, gerul 
strânge „neagra luncă” în braţe, „cu jălire”, face, suflând „pod de gheaţă între 
maluri”, „cailor în spumegare”, le dă „aripi de vultur”. „Vâjâind prin vijelie”, 
„crivâţul de miazănoapte”, spulberă zăpada-n ceruri „de pe deal, de pe câmpie”, 
„viscolul frământă lumea”, „lupi suri” aleargă „prin potopul de zăpadă”, urlând de 
pretutindeni — „de prin codri, de pe dealuri, de prin sate”... 

Nimeni, până la Alecsandri, nici după el nu a cultivat cu mai mult success tehnica 
picturală în poezia de evocare a naturii. 

Conrad — fragmente — de D. Bolintineanu (1867) are ca notă dominantă nu numai 
motivul mării, ci şi descrierile de natură, în general, într-un poem „alcătuit din 
meditații şi descripţii armonizate, în genere, cu pricepere compoziţională”.20 

Descrierea călătoriei pe mare este laitmotivul unificator al acestui poem lirico- 
epic. 

Simbolul mării este plurivalent. Astfel, marea sugerează infinitatea spaţiului şi a 
timpului (,,... mare, delicios tezaur”, „Frumoasă, râzătoare, plăcută-n timpul lin, / 
Sublimă, impozantă când timpii aspri vin, / În zi, în noapte, seara, în alba dimineaţă”, 
„Crezi că-ale lor frunți nalte, de ceruri coperite, /De la-nceputul lumii, de ceruri se 
tocesc, / Albeaţa lor luceşte în spaţiul ceresc...) sau veşnica mişcare şi transformare 
(„Te leagănă tu, mare.../ Te leagănă, murmură, deliră-ncântător!”, „Mugeşte, mândră 
mare!”). Marea se constituie în imaginea, prin excelenţă, a labilităţiu sorții („Teribilele 
flote le-neci sau le zdrobeşti, / Trufia omenească tu crunt o umileşti [...]”), dare este, în 
acelaşi timp, generatoare de vieţi („Abia un val se sparge de colţul de granit, / Abia se 
răspândeşte şi alt val îi urmează, / Urmat de alte valuri ce-ajung; mugesc, spumează, / 
Şi se anunţ departe pe ceru-mbros albind, / Trufaşe, gemătoare, necontenit venind...”) 

Fiind oglinda cerului, deci a idealului, „carte”, deci posibilitate, chiar limitată a 
cunoaşterii, marea este cea care uneşte — despărțind țărmurile şi popoarele („Oglindă 
minunată în care albastru cer / Cu totul ce-i nuanţă în splendidul eter [...], / Se miră, 
se răsfrânge c-o dulce voluptate [...]”). 

Considerată „„Nepieritoare carte cu rară frumuseţe, / Cu litere de valuri gigantice, 
măreţe”, „locaş de-azur”, marea ar putea fi, în acelaşi timp, „mormântul” pentru cel 
înstrăinat, pentru cel care nu mai are speranţe, departe de a lui ţară. 

Impresionează, în aceste fragmente, unele imagini preeminesciene, cum ar fi: 
lupta valurilor cu muntele („Abia un val se sparge de colţul de granit, / Abia se 
răspândeşte şi alt val îi urmează, / Urmat de alte valuri ce-ajung, mugesc, spumează 
[...]”), lupta întunericului cu lumina („Senin apare cerul, dar vântul naşte-o ceaţă / Ce 


SU pe Vârgolici, Introducere în opera lui D. Bolintineanu, Ed. Minerva, Bucureşti, 1972, p. 106. 

luptă cu lumina [...]”), marea-oglindă („Oglindă minunată în care albastru-cer) [...] 
Se miră, se răsfrânge c-o dulce voluptate. / Şi faţa sa cerească răsfrânge-n împrejur / 
Miriade de tablouri de purpur şi d-azur”), marea-mormânt („De ce, frumoasă mare, 
nu sorbi tu trista-mi viaţă? / În sânul tău, mormântul n-ar fi făr’ de dulceaţă [...]”). 
Mai amintim asocierea cu motivele nocturn, uranic şi selenar, „voluptatea indicibilă a 
peregrinării marine”. 

La Mihai Eminescu, descrierile de natură nu sunt obiectul unic al poeziei, ca la 
V.Alecsandri, ci contribuie la crearea acelei unice ambianţe potrivite şi necesare 
ritualului magic al iubirii. 

Despre farmecul descrierilor marelui poet, $. Cioculescu afirma că „feericul 
nocturn este climatul creaţiei eminesciene”, iar Alain Guillermon sesiza „o impresie 
greu de analizat, dar în care intră, în bună parte, sentimental unui fel de mister al 
lucrurilor”, care „când le simţim familiare şi bine cunoscute, ne temem să nu fie 
obiectul unei iluzii”. 

Nu puţine sunt poeziile eminesciene dedicate naturii şi iubirii (Lacul, Povestea 
codrului, Freamăt de codru, Revedere, Şi dacă..., Peste vârfuri, Lasă-ţi 
lumea..., Ce te legeni..., La mijloc de codru..., Sara pe deal etc.), constituindu-se 
în „idile”, „Idile-pastel”, idile cu puternice note de pastel etc. 

Idilă cu puternice note de pastel, Lacul a apărut în „Convorbiri literare” (1876). 
Cadrul natural feeric, spre care converg celelalte elemente care compun decorul 
manifestării iubirii — trestiuile, barca, luna, nuferii — este lacul din mijlocul codrului 
(„lacul codrilor albaştri”). 

G. Popa consideră elementele cromatice ale poeziei, albastrul şi galbenul, culori 
nu numai complementare, ci şi antagonice: „galbenul, culoare contrastantă tinde să 
concentreze spațiul către o tensiune lăuntrică; prin contrast, albastrul care îl 
înconjoară [...] este o culoare cu potenţial de expansiune infinită.” 

Planul real, exterior al poeziei cuprinde tabloul descriptiv al naturii, decorul în 
care eul liric simte iubirea absolută. Imaginea vizuală construită prin epitete 
cromatice, a lacului „albastru”, încărcat de „nuferi galbeni” este , la început, statică 
(„Lacul codrilor albastru / Nuferi galbeni îl încarcă”), apoi creşte în dinamism 
(„Tresărind în cercuri albe, / El cutremură o barcă”). Tabloul naturii anticipează, 
astfel, emoția poetului în aşteptarea nerăbdătoare a iubitei. 

Imaginile vizuale („„maluri”, „trestii”, „luntrea”) se împletesc armonios cu cele 
auditive, natura fiind personificată, pentru a participa la sentimentele de iubire 
(„Îngânaţi de glas de ape”, „Vântu-n-trestiui lin foşnească”, „Unduioasa apă sune”). 


2 Paul Cornea, Dimitrie Bolintineanu: drumurile poeziei în Aproapele şi departele, Bucureşti, 1990, 

Imaginile vizuale aparţin atât naturii terestre, cât şi celei cosmice. Natura 
personificată participă afectiv la trăirile emoţionale ale îndrăgostitului. În final, 
acelaşi peisaj, dominat de durerea profundă, pare „altul”, rămânând doar cadru: 
„Singuratic, / În zadar suspin şi sufăr / Lângă lacul cel albastru [...]” Tabloul 
coloristic al naturii este augmentat de epitetele cromatice: „lacul [...] albastru”, 
„nuferi galbeni”, „cercuri albe”. 

Despre poezia Povestea codrului, apărută în „Convorbiri literare” (1878), T. 
Vianu observă că „interesul naturii pentru dragostea omului sau pentru obiectul 
înflăcărării ei, a cărei frumuseţe ştie s-o preţuiască, este un motiv absorbit de 
Eminescu din depozitele adânci ale imaginaţiei populare”,” iar Zoe Dumitrescu- 
Buşulenga spune că pădurea cuprinde, în poezia lui Eminescu „toate elementele 


cosmosului”, fiind „însoţită întotdeauna de atributele arhaităţii, purității şi puterii”. 


Comparat cu un „împărat slăvit”, codrul are la poalele sale „Neamuri mii” [...] / 
Toate înflorind din mila / Codrului, Măriei sale, / Lună , Soare şi Luceferi / El le 
poartă-n a lui herb”, „.... izvoare spun poveşti”, florile cresc în umbră”, „izvorul... 
răsare de sub tei”, ,....troieni-va teiul floarea”, iar „Peste albele izvoare / Luna bate 
printre ramuri”. Îndrăgostiţii înşişi, în viziunea poetului, „.... visează / Visul codrului 
de fagi”. Natura, ca şi în alte poezii, este personificată, poetul îmbinând cunoscutele 
motive romantice, specifice poeziei naturii şi iubirii. 

În prima parte a poemului Călin, file din poveste (publicat la 1 noiembrie 1876 
în „Convorbiri literare”), descrierea „pădurii de argint” este un veritabil pastel, având 
ca mod principal de expunere descrierea. În fragment, identificăm motivul 
comuniunii om-natură, precum şi o natură paradisiacă: „Acolo, lângă izvoară, iarba 
pare de omăt, / Flori albastre tremur ude în vîzduhul tămâiet; / Pare-că şi trunchii 
vecinici poartă suflete sub coajă, / Ce suspină printre ramuri cu a glasului lor vrajă.” 

Epitetele („codrii de aramă”, „mândrul întuneric”, „izvoare zdruncinate”, „ropot 
dulce”, „bulgări fluizi”, „văzduhul tămâiet”), comparaţiile („iarba pare de omăt”, 
„păienjenişul [...] ca un pod”), metaforele („codri de aramă”, „pădure de argint”, 
„izvoare zdrumicate”, „cuibar rotind de ape”, „fluturi, albine curg în râuri 
sclipitoare”), personificările („trunchi vecinici poartă suflete sub coajă”, „florile [...] 
tremur ude”, „văzduhul tămâiet” etc.) contribuie nu numai la descrierea „pădurii de 
argint”, ci şi la crearea unei atmosfere poetice, de basm. 

Aceste procedee artistice conferă peisajului o anume magie, vrajă, înălțţându-l 
într-un spaţiu ireal, somptuos, de basm, aducând fantezia la marginile fabulosului. 

Domină argintul, lumina difuză, iar imaginile sonore („glăsuire”, „suspină”) se 
împletesc fericit cu cele vizuale şi chiar olfactive („„văzduhul tămâiet”, „mireasmă”), 

desăvârşind tabloul naturii fantastice, feerice, unde se va consuma nunta lui Călin cu 
gingaşa fată de împărat alături de aceea a gâzelor, „Lângă locul care-n tremur 
somnoros şi lin se bate”. 

Freamăt de codru, apărută în „Convorbiri literare” (1879) este toto o sinteză a 
temelor şi motivelor din poezia eminesciană a naturii şi a iubirii. La loc de cinste e 
lacul (,„Tresărind scânteie lacul / Şi se leagănă sub soare”) sau alte ipostaze ale 
elementului acvatic personificat („Din izvoare şi din gârle / Apa sună somnoroasă; 
Unde soarele pătrunde / Printre ramuri a ei unde, / Ea în valuri sperioase / Se 
azvârle”). Apa s-a îngemănat cu lumina, ca în versurile citate, în timp ce teiul, cu 
ploaia sa de flori aromitoare o admeneşte pe iubită („Teiul vechi un ram întins-a, / Ea 
să poată să-l îndoaie, / Ramul tânăr vânt să-şi deic/Şi de braţe-n sus s-o ieie, / Iară 
florile să ploaie / Peste dânsa”. De dispariţia ei „se întreabă trist izvorul”, iar iubitul îi 
răspunde pădurii că „Ea nu vine, nu mai vine!”, regretând „povestea încântată / Care 
azi e-ntunecată”, iar chemarea din final sugerează un descântec esenţializat: „de unde 
eşti revino iarăşi / Să fim singuri!” 

Prin Şi dacă..., apărută în „Familia” (1883), iubirea, care durează dincolo de 
propria-i stingere, este semnificată de elementele eterne ale naturii: „ramuri”, 
„plopii”, „stele”, „lac”, dar şi de cele efemere („norii deşi” care „se duc”), învinse de 
luciul lunii). 

Impresionează nu numai simplitatea şi sobrietatea, ci şi rafinamentul expresiei, 
concizia textului, simetria perfectă a strofelor şi sensurilor, precum şi ambiguitatea 
structurilor sintactice, efectul de oglindire reciprocă a destinului uman şi al naturii. 
„Apele terestre coincid oceanului celest şi omosemia eu-lac-cer însemnată de triada 
lună-stele-nori, îşi centrează valenţele poetice în jurul aducerii-aminte, care capătă, 
astfel circumscrisă, un caracter nepieritor.”209 

Lasă-ţi lumea apare în volumul Poezii (1883) editat de T. Maiorescu şi confirmă 
observaţia făcută de Ioana Em. Petrescu privind „sensul epifanic al peisajului, care 
identifică substanţa unanimă a universului cu lumina care transpare în contururile 
imaginilor de materializate prin reflectare, lumina ce pătrunde chiar în miezul 


Pi l RA, 
întunericului”. ” 


Peisajul evocat pentru ipotetica întâlnire, personificat, este specific eminescian 
(„„...cărări cu cotituri, / Unde noaptea se trezeşte/Glasul vechilor păduri”, „Printre 
crengi scânteie stele, / Farmec dând cărării strâmte”, „Tânguiosul bucium sună, / 
Îl-ascultăm cu-atâta drag, / Pe când iese dulcea lună, / Dintr-o rarişte de fag”, „li 
răspunde codrul verde, / Fermecat şi dureros”/, „Iată lacul. Luna plină, / Poleindu-l, îl 
străbate; / El, aprins de-a ei lumină, / Simte-a lui singurătate, / Tremurând cu unde-n 

spume, / Între trestie le sfarmă / Şi visând o-ntreagă lume, / Tot nu poate să adoarmă”, 
„Înălţimile albastre/Pleacă zarea lor pe dealuri, / Arătând privirii noastre / Stele-n 
ceruri, stele-n valuri”, „Numai luna printre ceaţă / Varsă apelor văpaie”) 

Merită urmărite axele-verticală (ascendentă şi descendentă) şi orizontală — de 
organizare a peisajului şi funcția repetiţiilor, mai cu seamă a epitetului „dulce” cu rol 
personificator („dulcea lună”, „dulce dragoste” sau de realizare a antitezei („dulce 
silă”) dar şi a substantivului „stele” de un efect rar întâlnit în lirica noastră: „Stele-n 
cer şi stele-n valuri”. 

T. Vianu constată că „ființa imaterială a luminii se materializează parcă în 
răsfrângerea ei prin apă”, şi remarcă „această însoţire a luminii cu apa, reflectată ca o 


tainică îmbrăţişare a lor, mistică pasiune a elementelor”.*% 


La mijloc de codru a apărut în volumul Poezii (1883) şi concentrează la 
maximum spaţiul-peisaj, în care metafora „ochiul? de apă devine, în acelaşi timp, 
centru al lumii şi loc în care terestrul comunică natural cu astralul şi natura cu 
umanul. 

G. Popa observă: „În felul acesta, timpul efemer — zborul păsărilor — care revine 
ca o mişcare ritualică de trei ori în cursul poemului, intră în secantă cu timpul imuabil 
al minţii şi cu un spaţiu fizic ipotetic încărcat de lumea astrală: pentru a conferi atât 
spaţiului material extern, cât şi celui răsfrânt, psihic, dimensiunea intensității, a 


pătrunderii emoţionale.” 


Construcţia paralel-simetrică a ultimelor cinci versuri evidenţiată şi, prin anaforă, 
subliniază ideea fundamentală a poeziei: „Şi de lună şi de soare, / Şi de păsări 
călătoare, / Şi de lună şi de stele/Şi de zbor de rândunele / Şi de chipul dragei mele.” 

Dezvăluind ideea „apa-oglindă”, exprimată prin „baltă” în care se reflectă nu 
numai cadrul natural, terestru, ci şi cel cosmic, poetul o extinde la oglindirea, în apa 
bălții şi a chipului iubitei. Acest cadru, specific eminescian, este simbolul statorniciei 
şi al veşniciei, îmbinând în armonie cu eul liric. 

Peste vârfuri, apărută în volumul Poezii (1883) se remarcă prin simplitatea şi 
transparenţa expresiei, exprimând direct sentimentele de dragoste pentru natură, 
precum şi starea de melancolie provocată de scurgerea irevocabilă a timpului. 

Titlul exprimă un spaţiu nedefinit, abstract, în care teluricul se îmbină fericit cu 
celestul, spaţiu spiritual aflat la hotarul dintre viaţă şi moarte. 

Cadrul natural („Peste vârfuri trece lună, / Codru-şi bate frunza lin, / Dintre 
ramuri de arin / Melancolic cornul sună”) creează armonie, pace şi echilibru, datele 
pastelului convertindu-se în meditaţie şi elegie. 


%) T, Vianu, op. cit, p. 265-266. 
2% G. Popa, op. cit., p. 58. 

Teluricul este simbolizat de eternul „codru”, în care freamătă „frunza”, răsună de 
sunetul melancolic al cornului şi este dominat de „lună”, stăpâna universului, pentru a 
se converti în meditație. 

Despre Ce te legeni..., apărută tot în volumul Poezii (1883), Zoe Dumitrescu- 
Buşulenga afirma: „S-ar părea că de codru se leagă, în concepția eminesciană, un 
destin mai înalt decât cel individual, o încărcătură magică, ce-l învesteşte cu un tip de 
cunoaştere superioară, cu o atotştiință lipsind omului şi depăşind graniţele istoriei.” 20) 

Folosind descrierea, imaginile vizuale („codrule”, „cu crengile la pământ”, „ziua 
scade, noaptea creşte”, „Bate vântul frunza-n dungă”, „Bate vântul dintr-o parte”) 
într-o gradație dramatică, poetul personificând codrul, transmite ideea scurgerii 
ireversibile a timpului. Aici, natura nu mai este invocată ca imagine a veşniciei, ci 
este supusă şi ea umanei şi inexorabilei perisabilități, prin evocarea perindării 
anotimpurilor, lăsând codrul „pustiit, vestejit şi amorţit”, consolându-se, ca şi omul, 
doar cu dorul. Cuvintele din câmpul lexical al timpului („vremea”, „ziua”, „noaptea”, 
„larna”, „vara”, „clipele”) amplifică starea de melancolie a codrului personificat! 

Sara pe deal a apărut în „Convorbiri literare” (1885), dar aparține perioadei 
1871, 1872, când a fost integrată în poemul rămas nepublicat Eco. Sorin 
Alexandrescu observă că „poemul e construit pe două linii paralele: topirea treptată a 
amurgului în noapte şi alunecarea, similară a celor doi îndrăgostiţi, unul spre altul. 
Mişcarea, comună celor două planuri, este insesizabilă, dar de aceeaşi forță [...]”” 

Și mai departe: „„Metaforele, comparaţiile, personificările sunt unitare ca 
tonalitate. Nici un efect violent, nici o stridenţă [...] , chiar ecoul se risipește lin [...]. 
Interesant este că nici o culoare nu apare în poem [...]. Tabloul este lucrat monocrom, 
sugerându-se doar zone de umbră şi lumină”.”” Ioana Em. Petrescu semnalează 
„funcția de axis mundi”? pe care o are „înaltul, vechiul salcâm”, conferind peisajului 
pastoral dimensiuni mitice. 


Idilă-pastel, Sara pe deal împleteşte elementele rustice terestre („deal”, „apele”, 
„salcâm”, „streşine vechi”, „cumpăna de la fântână”, „valea”, „stână”, „clopotul 
vechi”) cu elemente ale Cosmosului („stele”, „luna”, „nourii”, „noaptea”). Imaginile 
vizuale amintite se împletesc cu imagini auditive (,„buciumul sună cu jale”, „apele 
plâng dar”), simbolizând armonia perfectă a naturii personificate cu sentimentele 
poetului. Imaginea rustică a peisajului se constituie panoramic, de la general la 
detaliu: „„Nourii curg, raze-a lor şiruri despică, / Streşine vechi, casele-n lună ridică, / 


Scârţâie-n vânt cumpăna de la fântână, / Valea-i în fum, fluiere murmură-n stână”. 


' Zoe Dumitrescu-Buşulenga, op. cit., p. 47 

) s. Alexandrescu, |. Rotaru, Analize literare şi stilistice, E.D. P. Bucureşti, 1967, p. 98. 
'  loana Ed. Petrescu, op. cit., p. 42. 

Ibidem. 

Cu o remarcabilă valoare artistică se detaşează pastelul cosmic din poemul 
Luceafărul, unde călătoria lui Hyperion spre Demiurg are loc în spaţiul intergalactic, 
în care natura este nu numai fantastică, dar trimite la ideea de spaţiu universal. 
Hyperion, ca şi natura cosmică, este prezentat ca un titan („Creşteau / În cer a lui 
aripe..., Părea un fulger ne-ntrerupt”). Peisajul este unic: „Un cer de stele dedesubt, / 
Deasupra-i cer de stele”, „,... a chaosului văi”, „...izvorau lumine” şi simbolizează 
drumul cunoaşterii (,, o sete-n care-l soarbe”). 

Alexandru Macedonski (1854-1920) imortalizează natura în ciclul Nopţilor 
(douăsprezece la număr), redactată între 1879-1891, în unele Rondeluri şi în poezii 
precum Pădurea, În arcane de pădure, Pe bolta clară. Dintre Nopți se detaşează 
Noaptea de mai, apărută în „Revista independentă” (1887). 

Această „Noapte”, ca şi celelalte, nu numai că are model poeziile cu acelaşi titlu 
ale lui Alfred de Musset, dar se încadrează într-o lungă tradiție preromantică şi 
romantică a poeziei nocturne, ilustrată la noi de V. Cârlova, I.H. Rădulescu, Gr. 
Alexandrescu, D. Bolintineanu, M. Eminescu. 

Expresie a exultanţei vitaliste, poezia este un imn adus naturii primăvăratice: 
„Parfumele din mai înalţă reînnoite — apoteoze / Şi-n noaptea blondă ce se culcă pe 
câmpeneşti virginități / Este fioru-mpreunării dintre natura renăscută/Şi-atotputerea 
Veciniciei de om abia întrevăzută / Veniţi: privighetoarea cântă şi liliacul e-nflorit”, 
„... dintre flori şi dintre stele nimica nu va fi clintit”, „... stea cu stea vorbeşte-n 
culmea diamantatului abis, / Izvorul [...] s-argintuieşte de alba lună care-l ninge”, 
„E cerul încă plin de stele şi câmpul încă plin de roze/Şi până astăzi din natură 
nimica n-a îmbătrânit”, „Răsare câte-o nouă floare, apare câte-un astru nou, / Se 
face mai albastru-adâncul, şi codrul mai adânc se face”, „Mai răcoroasă adierea, mai 
viu al stâncilor ecou”, „O mică stea e licuriciul, şi steaua este un mic far, / În aer e 
parfum de roze [...]”, „Se lumină întinsa noapte cu poleieli mângâietoare”, „Aud ce 
spune firul ierbii şi văd un cer de aripi plin”, „această noapte fericită la gâtul ei cu 
sălbi de astre [...] / A-nnobilat nemărginirea cu raze de argint şi aur [...], Făcu-să 
sune glas de bucium la focul stânelor aprins, / Făcu izvorul să-l îngâne, pădurea să 
se-nveselească”. 

Compoziţia muzicală, simfonică a poemului este contrapunctată de versul-refren: 
„Veniţi, privighetoarea cântă...”şi de invocarea permenentă a cerului, de imaginea 
luminoasă a nopţii, de laitmotive axate pe senzațiile auditive („,„privighetoarea”, 
„cântă”, „cântecul”) şi de cele olfactive („roze”, „liliacul”, „parfum”), sinestezia, 
specifică poeziei simboliste. 

În arcane de pădure, apărută în „Literatorul” (1890), pe lângă apologia artei şi a 
poeziei, aduce un elogiu naturii personificate: „În arcane de pădure întuneric ce 
spăimântă. / Frunza tace lângă frunză şi copac lângă copac / Noapte tristă, noapte 

mută, noapte moartă, cer opac”, „În arcane de pădure grozăvie ce spăimântă, / 
Trăznet roşu ce-nfăşoară şi surpare de potop [...]”, „În arcane de pădure grozăvie ce 
spăimântă, / Aurora-ntârziată nu s-arată sub frunziş [...]”. Primele versuri ale 
strofelor realizează o gradaţie, prin dominanta nominală metaforică. 

O descriere originală face poetul exoticei Insule a Şerpilor în poezia Lewki, 
printr-o amplă desfăşurare de reflexe coloristice în perpetuă mişcare. Poezia apare în 
„Forţa morală” (1901). 

Macedonski însuşi consideră această poezie „cea mai de căpetenie 

ntre poeziile 
sale, în lumina viziunii estetizante pe care o are asupra naturii. 

Descrierea se face în culori variate şi înflăcărate, în concordanţă cu starea 
sufletească a poetului însetat de împăcare şi armonie. 

Întreg peisajul static, încremenit al insulei („imperiu de spaţiu”, „stâncă solitară”, 
„trunchiul mort”) contrastează cu vibrația permenentă a culorilor („de sidef, de aur 
roşu”, „spumei albe — crini regali”, „purpura de sânge”, „seară palidă”, „ a tăriilor 
albastre”, „viaţa verdelui vlăstar”, „roze albe”, „fusul [...] de aur”, „viu mărgăritar”, 
„nimfă blondă”, „troiene de ninsoare”, „zăpadă selenară”, „văpaia azurie”, „flori 
albastre de cicoare”, „blonda Lewki”), aşa cum seninătatea cerului („astre, / le 
zâmbesc din pacea naltă”, „zarea [...] viu mărgăritar”, „nalta pace”) înfruntă 
zbuciumul mării („fremătările”, „taluze”, „geme tot, - se vaită tot”, „Marea cântă”, 
„vibrează”, „Verdea undă [...] / Se rostogoleşte [... ]cutremurată”) 

Adriana Iliescu interpretează imaginea insulei ca pe „un simbol al păcii interioare 
înţeleasă nu ca o ternă linişte plată, ci ca o strălucire, ca o superioară emanaţie 
vibrantă şi, mai ales, ca un corespondent terestru al liniştii astrale, sclipitoare şi 
«dulce», spre care poartă «dorul» macedonskian. 9 

Al doilea mare pastelist, după Alecsandri, este George Coşbuc (1866-1918), un 
pastetist remarcabil, care a dedicat fiecărui anotimp cel puțin un pastel, iar viziunea 
din pastelurile dedicate verii aminteşte de Virgiliu şi chiar de Hesiod (cf. D. Micu): 
Vestitorii primăverii, Concertul primăverii, Vara, Faptul zilei, Noapte de vară, 
Iarna pe uliţă, În miezul verii, Toamna. 

Pastelul Noapte de vară apare în „Lumea ilustrată” (1892) şi în volumul Balade 
şi idile (1893), ilustrând, cum spunea G. Călinescu, „lirismul obiectiv” al poetului. 
Elementele componente ale nopții de vară rurale sunt bine selectate („zările”, 
„luminiş”, „tufiş”, „codri”, „noaptea”, „râu”, „fumul alb”, „satul adormit”, „luna”, 
„valurile”, „apa”, „vântul”), natura personificată constituindu-se din elementele 
vizuale (cele amintite mai sus), auditive („scârțiind”, „mugind”, „hăulind”, „cântând”, 

zgomotoşi”, „latră”, „răguşit”, „glas domol de clopot”, „ropot”) şi motorii („zboară”, 


%) Adriana Iliescu, Poezia simbolistică românească, Ed. Minerva, Bucureşti, 1985, p. 134. 

„vine”, „pe furiş”, „vin”, „1ese”, „se-nalţă”, „cad”, „se zbate”, „colindă”, „să se 
cuprindă”). La nivelul mijloacelor artistice se pot reţine epitetele („liniştea [...] 
deplină”, „satul adormit”, „latră răguşit”, „luna [...] gânditoare”, „glas domol”, 
„dulce ropot”, „dorul tânăr şi pribeag”), personificarea („opaiţele-au murit”, „satul 
adormit”, „luna [...] gânditoare”, „dorul mai colindă”), comparația („Ca un glas 
domol de clopot/Sună codrii [...]”, „Satul doarme ca-n mormânt”), repetiţia/ („Dor cu 
dor”, „Drag cu drag”) toate menite să alterneze peisajul cu umorul, recurgând şi la 
armonii imitative. 

Vara apărea în „Lumea ilustrată” (1892) cu titlul Vară, iar cu titlul definitiv în 
Balade şi idile (1893) şi este un imn închinat forţelor vitale ale naturii. 

Peisajul descris este hiperbolizat şi, bineînţeles, personificat („sălbatică 
spelndoare”, „Ceahlăul [...] Un uriaş cu fruntea-n soare/De pază ţării noastre pus”, 
„imens senin”, „spicele jucau în vânt”, „Natura [...] Ca o virgină ,„, „O mare e, dar 
mare lină”). Admiraţia pentru natură se exprimă nu numai prin vocative, ci şi prin 
propoziţii şi fraze exclamative, prin jocul aliteraţilor vocalice, prin confundarea 
acesteia cu dragostea şi durerea. 

Faptul zilei, apărută în „Literatură şi artă română” (1900) surprinde apariția 
zorilor ca o bătălie între întuneric şi lumină (,„Luceafăru-i gata s-apuie, / Iar Carul 
spre creştet se suie/Cu oiştea-n Jos”, „Pe culmi întunericul piere, / Dar valea e-n 
neagra putere / A umedei nopți”, „Şi tot mai lumină se face; / S-albeşte strâmtoarea 
cărări”, „lumina ce vine”, „E-o flacără bolta senină”, „Se varsă tăcută lumină, / Se 
varsă grăbită, se-ntinde / Pe dealuri, pe coaste, s-aprinde / Pe şesuri, pe drum”, „O 
dungă de soare s-arată / Şi-i creşte pe şesuri lucirea”), victoria revenind luminii. 

Recurgând la forma adresată (vocative, pronume şi verbe la persoana a Il-a) 
poetul aduce un omagiu astrului zilei („Sunt toate ale tale, tu Soare! / Făptură tu dând 
dimineţii, / Eşti singur fiinţa vieţii/Şi-al lumii altar [...]”) sacralizându-l: „al lumii 


altar”. 


Dumitru Micu consideră acest pastel „o cosmogonie în miniatură” 


De remarcat, încă, gradaţia ascendentă de la strofă la strofă, referinţa folclorică 
(„zmei cu trupuri de aburi”), personificarea latentă, menită să unifice discursul liric. 

Dimitrie Anghel (1872-1914), supranumit poetul florilor, a lăsat câteva poezii 
dedicate naturii: În grădină, După ploaie, Linişte, Cum cântă marea, Balul 
pomilor etc. 

În grădină , apărută în „Adevărul” (1896), devine prima poezie în volumul 
omonim, din 1905. 

După titlu, poezia pare descriptivă, dar, de fapt, este evocativă, întemeiată pe 
senzaţii olfactive („„miresme”, „mireasmă”) caracterizând florile prin personificare 


® D, Micu, George Coşbuc, Ed. Tineretului, București, 1966, p. 48. 

(„mai sfioasă-i iasomia [...], neprihănită”), elementele naturii („plânge norocul 
zilelor de vară”) visurile („visuri de argint [...] surâdeau cu drag”) sau lumina („râde 
lumina-n foi de mărgărint). 

Culorile folosite sunt albul, sugerând puritatea şi roşul, sugerând moartea. 

Între elementele naturii şi starea sufletească a poetului se realizează un 
parallelism uşor sesizabil („Ca nalba de curat eram”). 

După ploaie este construită în întregime pe o personificare (,„se-ntrec miresmele-n 
putere”, „se bat şi florile [...], se războiesc”, „Biruitor [...] domneşte singur 
busuiocul”, „se trezesc [...] crinii”, „un trandafir murind se farmă”, „în lupta [...] vin 
şi mândrele verbinii”), în timp ce Linişte beneficiază de o imagine construită pe baza 
ideii de oglindire şi corespondenţă între planurile teluric şi ceresc („luna [...] scânteie 
ca un ban nou într-o comoară”, „apa-ncremenind |...] când îşi reface oglinda-n lună”, 
„slavă [...] pământul”). 

Balul pomilor, apărută în „Flacăra” (1913) este una dintre ultimele poezii ale lui 
D. Anghel, o poezie fantezistă prin excelenţă, bazată pe o incontestabilă vervă 
imagistică şi pe asocieri sinestezice. „Cochetării şi graţii albe şi roze gesturi”. 

Chiar dacă peisajul este unul cotidian („caişii, zarzării şi prunii”), prin suflul de 
animaţie revărsat de poet, impresionează („Pe pajiştea din faţa casei, caişii, zarzării şi 
prunii/Înveşmântaţi în haine albe se clatină în faţa lunii, / Stând gata parcă să înceapă 
un pas uşor de menuet”), / „Se cată ram cu ram”, se-nclină, şi-n urmă iarăşi vin la loc, 
/ Cochetării şi graţii albe, şi roze gesturi, dulci arome/Împrăştie în aer danţul”, / „Ce e 
de spumă sus pe ramuri se face jos de catifea”, „,... cu reverenţe pomii s-au înclinat 
pân” la pământ”). 

Efemeritatea acestui superb peisaj este surprinsă ironic: „Aşa-s în clipa asta toate, 
dar malul albii cavalerii [...] / Vor deveni ce-au fost de-a pururi: caişii, zarzării şi 
prunii, /Banalii pomi din faţa casei, ce-i ştiu de-atâtea primăveri” şi aceasta numai 
datorită faptului că au fost „Despodobiţi de-atâtea graţii ce le-mprumută luciul lunii”. 

Octavian Goga (1881-1938) este nu numai „poetul pătimirii noastre”, ci şi un fin 
şi sensibil poet al naturii. El a lăsat câteva pasteluri, dar a surprins natura şi în diverse 
anotimpuri (Toamna) sau momente ale zilei (Dimineaţa, Sara, Asfinţit), iar în alte 
poezii, precum Oltul, natura „puternic umanizată”, devine „personaj simbolic”.3” De 
obicei, natura este invocată, de către poetul ardelean, pentru a da glas durerii unui 
popor asuprit (În codru, Noi) sau speranţei de mai bine (Stejarul). 

Vom selecta din poemul Oltul, apărut în „Luceafărul? (1904), doar 
personificarea acestuia, prezentarea lui metaforică: „Bătrâne Olt!”, „unda căruntă”, 
„Cetățuia ta de apă”, „sânul tău”, „Drumeţ, bătut de gânduri multe”, „unda-ţi 
gânditoare”, „Erai şi tu, haiduc, moşnege”, „Tu, frate plânsetelor noastre / Şi 


%) |. Dodu-Bălan, Octavian Goga, ed. a Il-a, Ed. Minerva, Bucureşti, 1971, p.188, 192. 

răzvrătirii noastre frate”, „strigarea ta de tată”, „Biruitor, frângeai zăgazul”, 
„măreţul tău grumaz de unde”, „Tu, Oltule, să ne răzbuni”, „ţărâna trupurilor 
noastre / S-o scurmi de unde ne-ngropară / Şi să-ţi aduni apele toate, / Să ne mutăm 
în altă ţară”. 

În codru, apărută în „Luceafărul” (1905) invocarea naturii este folosită, ca şi în 
Noi, pentru a o identifica cu sacralitatea, în antiteză cu neamul identificat cu păcatul 
şi suferinţa, iar paralelismul om-natură dezvăluie simetria furtunii şi a răzvrătirii: 
„Când rătăcind, bătrâne codru, / Ajung la sânul tău de tată, / La poarta-mpărăţiei tale / 
Plec fruntea mea înfierbântată”; „Curat e duhul lumii tale, / Căci Dumnezeu cel sfânt 
şi mare / Sub bolta ta înrourată / Îşi ţine mândra sărbătoare, / Tu-l prăznuieşti cu glas 
de clopot / Şi cu răsunet de chimbale...”; „Amurgul înveşmântă-n umbre / Smerita 
frunzei frământare / Şi pare tânguiosul freamăt / Un glas cucernic de tropare”. 

Poetul apelează, în mare măsură, la vocabularul religios, care manifestă 
concomitent o credinţă profundă şi un mod de expresie ce conferă solemnitate 
discursului liric. 

În pastelul Dimineaţa, apărut în „Luceafărul”(1904), sub semnătura Nic. Otavă, 
descrierea peisajului se bazează pe  personificarea/umanizarea elementelor 
primordiale şi pe o viziune dinamică (lupta luminii cu întunericul, ca şi la G. Coşbuc; 
„Cu grele răsuflete apele dorm, / Pe lanuri dorm spicele grele, Asupra pădurii 
veghează de sus/Cetatea eternelor stele, / Luceafărul bolnav în lumea de-ngheţ / 
Clipeşte din gene molatic [...]”, „Luceafărul simte văpaia arzând / Şi tremură, bietul 
şi moare. / Cu ochii plânşi, stelele toate se duc / Pe patul de nori să se culce”, „Şi 
codrul prelung se-nfioară / Când, iată, prin neguri cu sârg străbătând / O rază solie 
coboară: / Deschideţi larg poarta, cărunţilor brazi, / Să vie-mpăratul măririi...” 

Descrierea se dovedeşte a fi simbolică, iar înţelesul este evident deplasat în zona 
naţional-patriotică: „Să mângâie jalea nestinsului dor, /Să-mpace durerile firii”. 

Sara, apărută tot în „Luceafărul” (1904), este semnată, la fel, Nic. Otavă şi are o 
notă elegiacă. Ca în toate poeziile sale, elementele naturii, umanizate, suferă de o 
profundă tristeţe: G. Călinescu vorbeşte despre „o jale nemotivată, de popor 
străvechi, îmbătrânit de experienţa crudă a vieţii””” care impregnează întreaga operă 
a poetului: „Bolta şi-a cernit năframa/Ca o mamă întristată, / Floarea-soarelui pe 
câmpuri / Pleacă fruntea-ngându-rată [...]” / „Codrul cântăreţii-şi culcă, / Doarme 
trestia bolnavă [...]” / „Doarme apa la irugă...” 

Chiar dacă este un pastel, din poezie lipseşte elementul coloristic, fiindcă 
imaginile din versurile: „Zarea-şi picură argintul / Pe ovezele de aur” surprind mai 


iu G Călinescu, Istoria literaturii române de la origini până în prezent, ed. a Il-a, Ed. Minerva, 


Bucureşti, 1982, p. 610. 

degrabă un efect de lumină, iar verbul „a deveni” se repetă într-o varietate de forme 
flexionare. 

Toamna, apărută în „Luceafărul” (1902), apare în variantă nouă, în volumul 
Poezii din 1905. Mircea Popa surprinde la Goga, „o predilecție pentru stările 
crepusculare, umede, mohorâte, apăsate de prezenţa presantă a ploilor, a toamnelor, a 
amurgului.”*% Observaţia se confirmă: ”Văl de brumă argintie / Mi-a împodobit 
grădina, / Firelor de lămâiţă / Li se uscă rădăcina. / Peste creştet de dumbravă / Norii 
suri îşi poartă plumbul, / Cu podoaba zdrenţuită / Tremură pe câmp porumbul”, „...de 
la miazănoapte / Vine vântul fără milă [...], „... viforniţa păgână” [...]. 

Asfinţit, apărută în volumul Ne cheamă pământul (1909) are la bază motivul 
popular din legenda Soarele şi luna, convertit într-un izbutit text de sorginte lirică. 
Amurgul este un „crai bătrân”, „împărțind cernite-odăjdu”. El are „gene argintate”, 
iar „craiul Soare” doarme leneş”, „se întunecă la față”, în timp ce „pădurea-ntreagă / 
A-nţeles durerea Lunii [...]” La acest scenariu mitic, al apusului soarelui, ia parte 
întreaga natură: brazi, pădure, poiană, iarbă, fagi, Soare, Lună, flori. 

Stejarul, pastel apărut în revista „Ţara noastră” (1923) este descries „pe vârf de 
deal, în largul de zăpadă, / Bătrân stingher [...]”. Prezenţa sa este redusă la liniile 
esențiale (înălțime, izolare, întuneric, frig, dăinuire), devenind metafora sufletului 
poetului bântuit de suferinţă, dar rezistând în aşteptarea binelui: „El mut şi blând, stă 
fără să se-ncline, / Acolo unde-i vifor şi urgie/Blestemul rădăcinilor îl ţine [...] / E 
neclintit: visează primăvara [|...]” 

Astfel, dacă Eminescu îmbina natura cu iubirea, Goga o converteşte în metafore 
şi simboluri, pentru a exprima, cu gravitate, starea de spirit a martirilor ardeleni. 

George Bacovia (1881-1957) a lăsat câteva pasteluri, ca ale unui veritabil 
contemplativ, concepute în stil simbolist,” simplificând formele. 

Unul dintre acestea, intitulat chiar Pastel şi apărut în „Arta” (1904), se remarcă 
prin simplitatea extremă a imaginilor (toamna, ploaia) lipsite de culoare, doar 
cenuşiul şi negrul, sugerate de „fum” şi de „corb'”. 

Un „pastel modern, emancipat de cel clasic, hieratic, static [...], străin de tresărirea 
sufletească a artistului”*” este Décor, apărut în „Arta” (1904), cu titlul Funebră. 
Alternează, ca peisaj, „copacii albi, copacii negri”, „frunze albe, frunze negre” şi se 
repetă elementul „parc”, „parcul secular”, peste care „ninsoarea cade rar [...]” Peisajul 
static este dinamizat doar de „versurile intercalate” Aceşti „copaci” „stau goi”, 
potenţând decorul „de doliu”, „funerar”. 


38) 
39) 


Mircea Popa, Octavian Goga între colectivitate şi solitudine, Ed. Dacia, Cluj-Napoca, 1981, p. 154. 
Agatha Grigorescu-Bacovia, Viaţa poetului, Bucureşti, 1962, p. 234. 


40) Idem 

Amurg de iarnă a apărut în volumul Versuri şi proză cu titlul Plumb de iarnă, cu 
titlul definitiv în „Gândirea” din 1923, şi demonstrează capacitatea lui Bacovia de 
simplificare extremă a imaginii: „Amurg de iarnă, sumbru, de metal” sau „Copacii 
rari şi ninşi par de cristal”. Poetul foloseşte două elemente ale naturii (amurgul şi 
copacii), operând doar cu epitetul dublu sau triplu şi cu o comparaţie. 

Caracteristică pentru puternica subiectivitate a peisajului este poezia Alean, 
apărută în „Arta” (1904). Aspecte ale dimineţii de toamnă la ţară, fără a fi interpretate 
în tonalitate majoră, dobândesc o coloratură melancolică prin adăugarea cuvintelor 
„frig”, „trist”, „pustiu”, potenţaţă în final prin evocarea copilăriei pierdute. Astfel, 
versul descriptiv „Şi-i pâclă prin livezi”, reluat în finalul poeziei, dobândeşte 
conotaţii pur spirituale. 

Mai apropiată de ceea ce semnifică pastelul, este Note de primăvară, apărută în 
„Flacăra” (1916), prin gama coloristică variată („verde crud” — repetat, „mugur alb şi 
roz şi pur” — repetat). Imaginea idilică din prima şi ultima strofă este întreruptă de 
trimiterea la suferinţa eului liric şi prin viziunea soarelui ca focar de combustie. 

Chiar dacă diferă de poeziile lui Coşbuc şi ale lui Eminescu, reminiscenţe din cei 
doi poeți se resimt în Noapte de vară, apărută în volumul Comedii în fond (1936): 
„Noaptea-ncet, ticnit se lasă”, „Luna urcă somnoroasă”, „Codrul e de forme plin / Pe 
sub teii încă-n floare”, „Ah, ce clară noapte-albastră”. De observat orientarea 
ascensională a imaginilor, mai puţin specifică poetului. 

Tudor Arghezi (1880-1967) foloseşte elemente de pastel în multe poezii. 

Muntele măslinilor, apărută în volumul Cuvinte potrivite (1927), fixează locul 
acestui munte sfânt: „Munte-ndreptat cu piscul în Tărie / Şi neclintit în visul de azur, / 
Bătut de-a mării veche dușmănie / Cu bici de lanţuri împrejur...” Îl caracterizează 
metaforic: „Munte, cădelniţi de izvoare, /Altar de şoimi, sălaş de sori [...] / Tu, în 
hotarul marilor mistere / Eşti ca un semn de-a pururea putere / Al vieţii noastre cea 
fără de leac...” Imaginile artistice surprind antinomia ceresc-pământesc, subliniată şi 
de titlul poeziei , precum şi ideea de luptă dintre spirit şi materie prin bogăţia, 
varietatea şi ineditul imaginilor. 

Peisajul cosmic este imortalizat în poezia Miez de noapte, apărută tot în volumul 
Cuvinte potrivite (1927). „Steaua, luna” se-ntâlnesc nu oriunde, ci „-n vârful crucii”. 
Personificate, stelele „deşteaptă nucii”, iar „pe-al cerului pieptar” (o inedită metaforă), 
„scapără frumoşii teferi / Sumedenii de luceferi, / Plini de voie şi de har [...]” În 
contrast cu „lumea, Jos”, care „îmbătrâneşte”, „Într-o nouă tinereţe / Zilnic cerul 
nopţii creşte”. 

În Niciodată toamna, descriind natura, poetul dezvăluie imensa-i tristeţe, dorul 
de extincţie, împăcarea cu moartea simțită ca o topire în frumuseţea lumii. „Toamna”, 
„Palid aşternut e şesul cu mătasă./Norilor, copacii le urzesc brocarte”, „Păsările negre 

suie în apus/Ca frunza, bolnavă-a carpenului sur/Ce se desfrunzeşte, scuturând în 
sus/Foile-n azur”. De reținut personificarea naturii. 

Icoană, apărută în volumul Cuvinte potrivite (1927), este considerată de Şerban 
Cioculescu „una dintre cele mai frumoase poezii descriptive ale lui Arghezi”, care 
„înfăţişează un colţ de natură, văzut noaptea, în felul decorativ al ţesăturilor 
olteneşti”.*P 

„Noaptea” personificată „întinde scoarţe, plocate şi covoare, / Urzite cu zigzaguri 
şi cu chenar mărunt, / În care se repetă izvodul la culoare / Şi chipurile crucii şi 
florile...” 

Peisajul nocturn dobândeşte, sub pana poetului, conotaţii magice: „În fața lunii, 
dreaptă, şoseaua-n vărgi cu plopii/S-a pardosit cu ţoale din Jii şi Mehedinţi / Şi-n 
umbra fiecărui copac aşteaptă popii...” 

Momentul zorilor („ivirea”) este marcat tot metaforic: („albele cătune, pitite sub 
căciuli”, „moara adormită”, „văzduhul cântă întreg cu toţi cocoşii”. 

Pe lângă valorificarea sugestiei etnografice, este prezentă în poezie sugestia 
religioasă. Astfel, peisajul e surprins înainte de ivirea zorilor, de aceea poate fi 
asimilat cu o epifanie. De aici şi titlul metaforic, cu iz religios (Icoană). 

Reprezentativă pentru arta miniaturistică argheziană, în care se îmbină jocul cu 
spectacolul lumii, este poezia Iarna blajină, apărută cu acest titlu în volumul 
Versuri (ediţia 1940). 

Atât titlul, cât şi primul vers personifică iarna („iarna blajină”) la nivelul 
epitetului, ca, de altfel, întregul peisaj. „Luna” a rămas încă din vară „în ramuri de 
ceară”, „pomul... toarce... borangic”, „buruienile sunt îmbrăcate/Și încălţate”, ,.... 
lumea se joacă / De-a un fir de promoroacă”, „Floarea [...] s-a făcut nuia”, „Apa face 
minuni / Şi soiuri de minciuni”. Imaginea din ultima strofă este din nou a iernii şi 
consecinţelor ei: „Toate taie, toate-nţeapă, / Din văzduh şi din apă, / Şi presărat cu 
ghimpi mici / Pământul se ghemuie ca un arici”. 

Din poezie se desprinde şi o atmosferă ludică, susţinută şi de variaţia liberă a 
dimensiunii strofelor, a măsurii versurilor şi a utilizării, în exces, a enumerărilor. 
Rima împerecheată aminteşte de ritmica numărătorilor la copii. 

Poezia Mă uit la flori, datată 1941 şi apărută în volumul Una sută una poeme 
(1947), este un pretext pentru căutarea, în van, a divinității, precum în Psalmi. 

Pornind de la repetarea verbului „mă uit [...]”, Arghezi enumeră atât elementele 
naturii („flori”, „stele”, „ceruri”, „spinii din grădini”, „buruienile”, „şesul”, 
„cucuruzul”, „trandafirii”) , „eul”, („mă uit în mine”, „pipăr”, „dau”, „mă plec”, 
„încere”, „întreb”, „zisei”, „mă iau după vulturi şi lupi”, „am colindat”, „n-am dat 


#4) Serban Cioculescu, Introducere în poezia lui Tudor Arghezi, Ed. Minerva, Bucureşti, 1971, p. 88. 

de Tine nicăieri”), cât şi imaginea lui Dumnezeu (,,Trecuse albă, chiar atuncea, 
umbra ta. / Tăria-i de beteală şi salbă lâng| salbă. / Mi s-a părut odată că ai fost o 
nalbă”). 

„Numai vântul într-un lan de orz” confirmă faptul că vede „Răspântia lui 
Dumnezeu”: „noi o vedem în câmp şi în livede [...]” 

Poetul, cu amărăciune, concluzionează: „Cu jurământul morţii, cel fără 
iertăciune, / Toate îl ştiu pe Domnul: nici una nu ni-l spune”. 

Vasile Voiculescu (1884-1963) este unul dintre epicii care, descriind natura, 
cultivă lupta, ca eveniment, prin excelenţă. 

Amurgul a apărut în volumul Pârgă (1921). Poezia debutează cu un superb apus 
de soare văzut metaforic: „Cerescul ghem de aur, întreaga lui urzeală / Şi-a depănat- 
o-n fire de foc strălucitoare... / Ajuns în pragul zării gol, fără beteală, / Rostogolit 
din ceruri, apune pe ponoare”. Personificat, amurgul „despoaie colinele de aur”. 
Peste tot pe „unde calcă se stinge o comoară, / Se face vânăt plaiul [...] / [...] din 
codri se strecoară / Un lung alai de umbre pe orice cărăruie”. „Ca un cioban”, 
zoreşte „să-şi strângă cârdul de umbre întins pe cale”, iar mai târziu, pe urmele 
luminii, „Noaptea încă / Aleargă şi înghite în ciuda răzbunării/Toţi fulgii de lumină 
împrăştiaţi pe creste [...]”. 

Asistăm la o viziune agonică a luminii în lupta cu noaptea, prezentată alegoric, o 
suită de metafore care asimilează toate aspectele universului [... P“? 

Ca fenomen invers „amurgului”, Răsărit de lună, apărută în volumul „Pârgă” 
(1921) înscenează afirmarea solemnă a victoriei luminii asupra întunericului. 

Natura, personificată, se converteşte în imaginea naturii — palat: „Sus, tocmai 
între două piscuri ce străjuiesc ca doi pilaştri, / Încet s-arată luna [...] / Ca o 
crăiasă-ntr-un pridvor. / Şi-n curtea cerurilor intră călcând pe lespezi de lumină, / 
Pizmaşă, umbra se ascunde în fundul negrelor firizi [...]” 

Icoane de toamnă, apărută în volumul Pârgă (1921), ilustrează ceea ce Tudor 
Vianu numea „pastel dramatic” voiculescian: „natura 1 se prezintă ca scena unei 
întâmplări, ca o alegorie în mişcare, uneori cu reminiscenţe din lumea basmelor”. 

Imaginea pădurii este foarte sugestivă, nu numai prin impresia de culoare 
(„pădurea-ngălbnenită [...], /Aprinsă [...]”, „picuri de văpaie”, „seara cea bălaie”), 
cât şi prin sugestia de fantastic („Noaptea [...] / O namilă flămândă , greoaie ca un 
urs”, „Amurgul [...] o uriaşă rană), bazată pe hiperbolă. 

Regresia luminii este văzută animist: „rană / Prin care-al zilei sânge, lumina-ncet 
s-a scurs”. 


42) 
43) 


* ** V. Voiculescu interpretat de..., Ed. Eminescu, Bucureşti, 1951, p. 66. 
Op. cit., p. 67. 

În pastelul Pe decindea Dunării, apărut în volumul Poeme cu îngeri (1927), 
ilustrează pastelul în care peisajul se interiorizează şi se subiectivează, devenind 
expresia unei stări sufleteşti. 

Peisajul de toamnă este dezolant: „triste mirişti cu ciulini”, „baltă”, „În tot câmpul 
nici un fir nu-i verde”, „albe colilii”, „zări pustii”, „cer de mari melancolii”, „drum 
fărăr hotar”, „roata zărilor năprui”, „stepă” etc. 

În acest spaţiu infinit, figura umană ocupă un loc important, dar şi sentimental de 
timp încremenit şi comunicarea între civilizaţii. 

Prin contrast, pastelul Toiul primăverii, apărut în volumul Urcuş (1937) este o 
poezie de exuberanţă vitalistă şi beţie sacră, conceput în stil metaforic. Imaginile 
vizuale („coaste”, „ierburi”, „valve de flori”, „salcâmi” „tei? 
„muguri”) alternează cu imagini auditive (,„clocot”, „ecou”), olfactive („„miresme”) şi 
cinetice („spânzură”, „ies”, „duc”, „s-amestecă”, „bat în vânt”, „ţâşnită- „, 
„înfrunzeşte”), creând o atmosferă tonică, optimistă; imaginile sugerează unitatea 
regnurilor şi a stihulor. 


nuci”, „lacul”, 


G. Topârceanu (1886-1937) se menţine tot în zona confruntării dintre întuneric şi 
lumină. Unele pasteluri le-a intitulat „rapsodii”, mai importante fiind cele care 
imortalizează primăvara sau toamna. 

Rapsodii de primăvară a apărut în „Adevărul literar şi artistic” (1928). 
Cuvântul — definiţie din titlu este împrumutat din sfera muzicii, unde denumeşte o 
compoziție alcătuită din fragmente variate. Acest ciclu al rapsodiilor Topârceanu îl 
dedică „fiinţelor gingaşe, firului de iarbă şi bobului de rouă” (Al. Săndulescu). 

În acest pastel, „epitetele câştigă în context, văzute [...] în funcţia lor stilistică. 
Sunt epitete cu răsfrângeri decorative-descriptive, epitete lirico-morale şi epitete 
neologistice, cu substrat umoristic”.* 

Personificarea este, la fel, la loc de cinste („crângul adormit”, „abur moale”, 
„ferestre amorţite”, „un zarzăr mic [...] s-a trezit”, „soare crud”, „primăvara” are 
„pasul [...] uşor”, ca şi comparaţia („gospodinele / Iuţi ca albinele”, „crenguţele ca 
spinii”, „Cerul e-albastru / Ca o petală/De miozat”) şi metafora („stol [...] de 
îngeraşi”, „vălul subțirel de floare”, „argintul”, „rai”, „trena-i de ninsori”), alături de 
enumeraţii şi repetiţii. 

Cântec a apărut în „Însemnări literare” (1919), cu titlul În pădure, sub 
semnătura G. Struma. 

Concepută în stil direct, poezia evocă frumuseţea pădurii primăvara, când „de 
subt frunze moarte ies/În umbră viorele”, când „strălucesc subt rouă grea / Cărări de 
soare pline”. Dacă nota dominantă este optimismul, prin contrast, ultimul vers 
schimbă brusc, starea sufletească a poetului” „Şi singură ca mine [... J”. 


4 Constantin Ciopraga, G. Topârceanu, E.P.L., Bucureşti, 1962, p. 321. 

Cea mai valoroasă poezie a lui Topârceanu rămâne Rapsodii de toamnă, apărută 
în „Însemnări literare” (1919), impresionând prin fantezia descriptivă, prin efectele 
parodice obținute prin îmbinarea cuvintelor familiare, chiar populare, cu 
neologismele. 

Dominantă rămâne, însă, fantezia descriptivă: „o boare [...] / a furat de prin 
ponoare / Puful păpădulor”, „toate florile şoptiră [...]”, salcâmul este „mândru ca o 
flamură”, având „solzii frunzelor mărunte”, zburliţi, „vine-un vânt de iarnă” cu 
„voce [...] tiranică”, „-au pornit-o peste luncă / Frunzele-n bejanie”, „Papura pe lac 
se zbate / Legănându-şi săbiile”, „O păstaie de sulcină” / A făcut explozie”, „dala / 
Ca o doamnă din elită”, „Trei petunii [...] / Stau de vorbă...”, „Floarea-soarelui, 
bătrână, / [...] se sperie”, „buruienile-ngrozite”, „Rumenele lobode”, „mătrăguna / 
A-nvăţat un brusture / Să le spuie-n faţă una / Care să le usture!”, „De mirare parcă-şi 
ține / Vântul respirația”. Toamna are „Haina [...] cu trenă lungă, / De culoarea 
vântului”. Ea este „zâna melopeelor / Spaima florilor [...] şi „pleacă mai departe, / 
Pustiind cărările / Cu alai de frunze moarte / Să colinde zările [...]” 

Poezia se mai caracterizează prin umorul melancolic (mai cu seamă în strofele 
finale), cât şi prin ritmul sprinţar. Poetul cântă atât natura cât şi micile vietăţi alarmate 
de sosirea intempestivă a toamnei. 

Ion Pillat (1891-1945) caută în poeziile sale descriptive semnele unei legi care 
guvernează existenţa. 

Bazată pe o personificare de sorginte folclorică, poezia Vârful dealului, apărută 
în „Flacăra” (1921), confirmă observaţia lui Cristian Livescu, conform căreia, 
„plecând de le elemente simple, de pastel rural, poetul descoperă simbolurile înseşi 


; ; 45 
ale neamului cu care se vrea solidar”. *? 


Imaginea-simbol, metaforizată, este dealul, axă a lumii, care parcă uneşte cerul cu 
pământul, oferindu-i poetului o perspectivă nu numai asupra peisajului („Un uriaş 
[...] / Pletosul deal [...]”, „„verdea câmpie argeşană”, „drumul”, „sălcii plângătoare şi 
plopi pribegitori”, „Ca şi argintul sprinten, viu apele sclipesc”, „colina”, „a cerului 
văpaie”, „vărf de deal! / [...] capăt liniştitor de drum”, „amurg”), ci şi asupra propriei 
existenţe. („să-şi revadă ţara cu sate fără număr, / Cu casele: mioare şi turlele: 
păstori”, „ţinutul”, „unde clarul cântec de clopot creştinesc” „De fiecare casă un crin 
înalt de fum”). 

În contrast cu descrierea peisajului, apar în finalul poeziei brusca particularizare 
şi subiectivizare a imaginii. 

În vie, apărută în „Gândirea” (1921) este un pastel clasic, în aparenţă, înrudit cu 
cele ale lui Alecsandri (prin subiect, dimensiuni, structură prozodică), dar îşi 
dezvăluie modernitatea prin folosirea sinesteziei şi a unor comparații îndrăzneţe. 


4) C. Livescu, Introducere în poezia lui lon Pillat, Ed. Minerva, Bucureşti, 1971, p. 69. 

Astfel, imagini ca „via”, „sitarii”, „toamna”, „ziua [...] pe rod”, „soarele de aur”, 
„Cu galben şi cu roşu îşi coace codrul ia”, „lumina zboară” par desprinse dintr-un 
pastel classic, în timp ce „miroase via a tâmâios şi coarnă”, /Mustos a piersici coapte 
şi crud a foi de nuc”, „soarele [...] dă-n pârg ca o gutuie”, „prin foi lumina zboară ca 
viespi de chilimbar”, „Ecou ce adormise şi-a tresărit deodată- / În inimă cum prinde o 
toacă-ncet să bată / Lovind în amintire |...]” dau un aer modern textului. 

Amurg în Deltă, apărută în „Viaţa Românească” (1927), cu titlul Amurg, este o 
poezie preponderant descriptivă. 

Ochiul poetului este încântat de „verde, păpurişul” care „Se-ndoaie-n vântul serii 
foşnitor”, de „stuf”, de „Delta toată-n aur”, de „umbrele ostroavelor de plaur”, care 
„Albastrul cenuşiu îl împânzesc”, de „noaptea şoptitoare”, de „valul ce se-ntunecă- 
ntruna”, de „cele cinci coline” care „cresc în zare [...]” Atmosfera este subtilă prin 
alternarea axelor orizontală şi verticală în organizarea imaginilor, a aproapiatului şi a 
depărtatului, a  încremenitului şi mişcătorului, prin jocul celor două culori 
complementare (aur şi albastru), precum şi prin efectele sonore obţinute prin 
aliteraţie. 

Noapte pe țărm, apărută în „Cugetul românesc” (1923), surprinde fenomenul 
magic al reflectării lunii în apa mării, ca pretext pentru exprimarea unor tainice 
corespondențe. Câmpul şi marea, ziua şi noaptea, lumina şi întunericul, pământul şi 
cerul sunt perechile ce semnifică unitatea fundamentală a universului. 

Astfel, „velinţi de soare” de pe câmp au drept corespondent „sidef de lună” pe 
mare; „plaja pământească” — „plajele din lună”, „tărâmul nostru”, „ţările din lună”. 
„Talazul sună, Pe câmp cu fulgi de soare. Pe mări cu solzi de lună”, iar „zorii şi cu 
noaptea, privindu-se, au stat”. 

Structura discursului liric se bazează în mare măsură pe repetiţie („lună”, „când”, 
„talazul sună”, „câmp”, „soare”, „mări”) pe antiteză („câmp — mări”, „plaja 
pământească — plajele din lună”, „zorii — noaptea”) şi pe paralelism sintactic. 

Adrian Maniu (1891-1968) este un contemplativ. 

Pastelul Lângă pământ, apărut în volumul cu acelaşi titlu (1924), confirmă ceea 
ce observa Mircea Scarlat, că în pastelurile lui Adrian Maniu „este vorba de 
reprezentare, nu de consemnarea unor percepții. Sunt privelişti inventate, realizate 


: ia A 4 
prin acumulare de notații «curgând» sacadat.”*® 


Elementele descrierii au caracter de multiplicitate şi indistincție, fie ele animate 
sau nu, facilitând detaşarea unicelor figuri singulare, sperietoarea şi luceafărul, 
simbolizând derizoriul şi sublimul, ambele proiectate pe cer, dar fiecare, cum s-a 
văzut, cu propria-i semnificație. 


46) Mircea Scarlat, Istoria poeziei româneşti, III, Ed. Minerva, Bucureşti, 1986, p. 86. 

Întâlnim atât elemente derizorii ale naturii, în sensul de obişnuite („bălţi”, „şiri de 
paie”, „trifor”, „cetate”, „punți de lemn”, „râuri”, „vii”), cât şi elemente celeste, 
sublime („luceafăr”, „stele”). 

Amurg, apărută în volumul Lângă pământ, (1924), ne convinge că poetul vede 
natura cu ochii pictorului, „dar are posibilitatea — miraculoasă, am putea spune, fără 
să exagerăm — de a ne reda în cuvinte viziunile sale plastice, păstrând esenţa efectului 


cromatic sau sculptural”.*” 


Viziunea plastică a poetului este modernă, deoarece nu descrie, ci selectează 
impresii, prin alăturarea cărora creează atmosferă: „Toamnă. Cerul alb ca pâinea. 
Soarele coboară-ntruna / [...], norii-n zare s-au lungit,”, „a-nflorit [...] luna”, „apa 
cerculeşte unde”, „o stea mică se arată”, „sălcii plângătoare”, „vântul poartă apei 
şoapte”. Coloritul e simplificat , redus la contrastul „sur-verde” şi la efecte de umbră 
şi lumină. 

Poetul manifestă predilecție pentru formele rotunde: „soarele”, „luna”, „inel de 
piatră”, „stea”, „fântâna” şi pentru imagini vizuale, cu excepția jumătăţii ultimului 
vers. 

Lucian Blaga (1895-1961) tratează natura mitic, cu profunzimi ce nu pot fi 
întotdeauna sondate integral. 

Amurg de toamnă, apărută în revista „Patria” (1919), porneşte de la sugestii 
folclorice, pentru a demonstra naşterea mitologiei personale a poetului, convertită în 
versuri albe. 

Personificat, „amurgul suflă/cu buze roşii |...]”, în timp ce „o rază venind în 
goană din apus”, cade împreună cu frunza pe care s-a lăsat, deoarece lumina are 
greutate. 

„[...] «figura» universului ni se dezvăluie dintr-o dată alta, harta uscată a 
realului începe să palpite misterios, strecurându-ne o emoție nemaiîntâlnită”: „O, 
sufletul! [...] / să nu-l ajungă nici o rază de lumină: / s-ar prăbuşi”. 

Poetul introduce elemente şi face asociaţii cel puţin stranii pentru o descriere 
obiectivă: norii sunt acoperiţi cu un văl de cenuşă, lumina are greutate, făcând să se 
prăbuşească frunza şi sufletul poetului. 

Vară, apărută în „Lamura” (1920), reuneşte o viziune bazată pe identificarea 
omului cu elementele naturii şi pe ideea rodniciei, dominând elementul nominal 
(„orizont”, „fulgere”, „dogoare”, „pământu-”, „lan de grâu”, „soare”, „spicele”, 
„grăuntele”, „flori de mac”). Întreaga poezie ilustrează dominanta volumului 


47) 
48) 


Mircea Tomuş, Cincisprezece poeţi, E.P.L., Bucureşti, 1968, p. 185. 
Şt. Aug. Doinaş, Eseu asupra poeziei lui Lucian Blaga, în Lectura poeziei, E.C.R., Bucureşti, 1980, 
p. 43. 

Poemele luminii: „Contemplaţia calmă, senin abandon de sine în favoarea impunerii 


ritmurilor naturii, ce penetrează fiinţa până la substituire” 


În munţi, apărută în „Gândirea” (1926), caracterizează tipul de viziune poetică 
blagiană, închipuind un cadru mitic: „Lângă schit, miezul nopţii găseşte / făpturi 
adormite-n picioare, / Duhul mușchiului umed / umblă prin văgăunr”, fluturii îşi caută 
„în focuri cenuşa”, „feţele stânilor - îşi freacă de lună umerii goi”, „sarea vieţii” este 
în „ierburi”, „În sângele oilor, noaptea pădurii e vis lung şi greu”, „Pe patru vânturi 
adânci / pătrunde somnul în fagi bătrâni”, „un balaur [...] / visează lapte albastru 
furat din sâni”. 

Natura, din acest pastel nocturn, se relevă prin întunericul greu prin aerul 
împietrit, parcă, precum un blestem. Peisajul este transfigurat prin proiecția în 
fabulos, un fabulos de proveniență folclorică, ilustrând importanţa, pentru poet, a 
„Nopţii muntelui şi pădurilor”. 

Miezul nopţii este miezul de taină al lumii. Timpul este dilatat prin referințe 
metaforice relevante: „din răsărit”, „peste muche”, „lună”, „patru vânturi”, „undeva”, 
iar spaţiul este definibil doar prin elemente de atmosferă. 

Jocul de sensuri al metaforelor conferă imaginii globale un caracter misterios, 
semireal. Lumina selenară, tratată metaforic, în spirit folcloric, orientează, de 
asemenea, spre fabulos. Astfel, noaptea apare ca o stare de vis, opusă lumii diurne, o 
atmosferă de vrajă. 

Caracteristică pentru felul în care Blaga personalizează peisajul, pentru integrarea 
elementelor peisajului în metafore rare, este poezia Septembrie, apărută în 
„Gândirea” (1929). 

Peisajul este, ca în poezia În munţi, de sorginte fantastică: „ceasul verde al 
pădurii”, „ochiuri ciudate”, „brânduşi cu viaţă târzie”, „jilavul muşchi”, „amurgul 
gorunilor sferici”, „codru”, „asfințit”, „bolţile-adânci”. 

În vizunea poetului, degenerarea naturii este cauzată de „otrăvuri uitate”, care 
„adie” în atmosferă, ofilind „ceasul verde-al păduri”. În consonanţă cu peisajul, 
apare „cântecul vechi” al turmelor, „cu clopote”, conferind, parcă, pădurii „tulnice 
multe”, menite să menţină atmosfera de beatitudine melancolică. 

Cele mai multe pasteluri ale lui Lucian Blaga (Soare iberic, Țară, Munţi şi nori) 
folosesc descrierea ca pretext pentru exprimarea unei game variate de stări sufleteşti 
(nostalgia după ţinuturile natale, patriotismul poetului, mitul propriu privind naşterea 
geologicului). 

Ion Barbu (1895-1961) se înscrie printre epici, unul dintre cei mai originali poeți 
români şi unul din marii poeţi pe care România i-a dat lumii. 


*%  lon Pop, Lucian Blaga — Universul liric, E.C.R., Bucureşti, 1981, p. 23. 

Munţii, apărută în „Sburătorul” (1919), dezvăluie o puternică dezlănţuire de forță 
vitală, pendulând între elan şi încremenire. 

Prezentaţi metaforic („spasm încremenit”, „supremă încordare de granit”, „braţ 
semeţ”, pe care „ghiaţa înălțimii 1-a-mpietrit”), munţii domină înălțimile, logodiţi cu 
„vasta strălucire” prin „dorul lor nebiruit”. 

În contrast cu „solidul”, impresionează imaginea apei, văzută metaforic: 
„Șerpuitoarea formă veşnic vie”, care, după ce a izvorât din ”stânci” ce „expiră-n 
vijelie / Şuvoiul apei [...], Prin necuprinsa zărilor câmpie/Se-ndreaptă către mări 
odihnitoare [...]”. 

Elogiu aduce poetul naturii şi prin poezia Copacul, apărută în „Sburătorul” 
(1919), al cărui sens a fost definit de Eugen Lovinescu: „Spasmul copacului de a 
soarbe opalul de sus [...] ne arată o puternică emoție a poetului în tendinţa lui, 
înfrățită cu cea a naturii spre o ascensiune”. 

Personificat, copacul este şi el o forţă a naturii: „.... ar vrea / Să sfărâme zenitul 
şi-nnebunit să bea, / Prin mii de crengi crispate, licoarea opalină”, „De-un strălucit 
albastru viziunea lui e plină / Oricât de multe neguri în juru-i vor cădea”. Toamna, 
însă, înfăşurat în „tonuri de crepuscul”, „împăcat / În toamna lui, copacul se-nclină 
către glie”. 

În Banchizele, apărută în „Sburătorul” (1919), „aproape toate elementele 
primordiale au nostalgia solidarităţii, aspirând să-şi depăşească originara stare printr- 
un proces metaforic [...]„P 

Din poezie se pot distinge o suită de antinomii: întuneric/lumină (,,soare”- 
„noapte”), gheaţă / soare („sinteze transparente”, „năvi de ghiaţă” — „soare roşietic şi 
avar”), latentă / manifestare („stătătoare pustietăţi lichide”), „mereu rătăcitoare” / 
„pornesc să-şi întrunească ascunsele comori / [...] aruncă / Efluviile unor neprihănite 
zorii”). 

Imaginile vizuale evocate („verzi şi stătătoare pustietăți lichide”, „străluciri”, 
„Soare roşietic”, „aurul stelar”, „înflorirea reflexelor fluide”, „fir cu fir”, „năvi de 
gheață”, iluminate”, „mări”, „umbră”, „zori”) alternează cu jocul aliteraţiilor 
consonantice. 

Răsăritul, apărută în „România nouă” (1921), reia confruntarea dintre întuneric 
şi lumină, după ce aceasta a fost tratată ludic-umoristic (de la Concertul în luncă al 
lui V. Alecsandri şi Chindia lui G. Coşbuc, până la Rapsodiile de toamnă ale lui G. 
Topârceanu sau Asfinţitul lui O. Goga. 


50) 
51) 


Eugen Lovinescu, larăşi lon Barbu, Poezii, Bucureşti, 1970, p. 395. 
Marian Mincu, Opera literară a lui lon Barbu, E.C.R., Bucureşti, 1990, p. 319. 

Limită între noapte şi zi, răsăritul este înfățişat „ca o imagine a unei drame 
cosmice a morţii — spre naştere: «Răsărit» înseamnă, aici, victoria «războinicului 
solar». ”” 

Personificarea este susținută de originalitatea şi forța imaginilor: „Cumpăna 
ridică-n zenit pironul clar”, „Pe chipul nopții trece-un gând pieziş de ură”, „-al lunii 
rece, fierăstruit pătrar / Belşug de fire scapă”, „tânjeşte în armură / Scăpărător de 
raze, războinicul solar”, „din vrajă se descheie / Greoi, zvâcnind în salturi metalicul 
său trup [...] / Împlântă-n ţeasta nopţii pumnale de lumină”. 

Limitele lirismului tradițional sunt depăşite prin sensul mai general, conferit 
poeziei de folosirea persoanei a treia, sens care devine mai profound. 

Barbu Fundoianu (1898-1944) a lăsat, în scurta sa viaţă, şi câteva descrieri de 
natură, unele tradiţionale, altele cu tendinţe moderniste. 

Amurg de toamnă, apărută în „Revista noastră” (1915), cu titlul Afară suflă 
vântul, este o poezie de tinereţe, în care elementele naturii din care se constituie 
peisajul au încă suavitatea şi frumuseţea propriei poezii tradiţionale. 

Toamna este sugerată de elemente specifice anotimpului: „Afară suflă vântul”, 
„ploaia bate-n geamuri”, „nori sporesc pe boltă”, „mor macii-n lac de sânge”, „plânge 
firav cimbrul şi gingaşa cicoare”, „sălbatica răsură [...] îşi plânge dus norocul”, 
„freamătă pădurea”, „geme-n plans porumbul”, „plâng [...] norii [...] şi cerul cum e 
plumbul”, „plânge apa-n vadur'”. 

Toate aceste elemente sunt supuse unei zbateri şi suferinţe, sugerate prin repetarea 
verbului „a plânge” (în diverse forme flexionare) şi de imaginile care inspiră ruperea, 
rănirea, sângele şi potenţează frământarea din sufletul poetului (,,... şi sufletul meu 
moare / În aiurări de spaimă şi-n cânturi funerare [...]”). 

Ideea acumulării aproape insuportabile a durerii este accentuată şi de structura 
sintactică a discursului liric, bazată pe coordonare. 

Postuma Mare, datând de prin 1917, a apărut în volumul Privelişti şi inedite 
(1974) , confirmând observaţia mai generală a lui Aurel Martin, potrivit căreia 
„atitudinea de ansamblu a poetului față de natură se cere definită prin categorii 
negative |...], inaderenţa, disparitatea, desfigurarea”, încât se poate vorbi despre un 
„disentiment” al naturii. a 

Imagini ca: „O mare cenușie, ca-ntr-un tablou murdar”, „furtuna geme-nuntru 
[...] / şi viforoasă-azvârle mucegăite plante”, „metalu-i vag şi sur”, „valul urlă, ţipă 
şi spumegă obscur”, „geamandura geme în mare”, „meduze răposate”, „marea [...] 
urlă-n suflet” sunt edificatoare. 


5 Ioana Ed. Petrescu, Ion Barbu şi poetica postmodernismului, Ed. Dacia, Cluj-Napoca, 1993, p. 55. 


5 Aurel Martin, în B. Fundoianu, Poezii, Ed. Minerva, Bucureşti, 1978, p. XXII-XXIII. 

Toate elementele descrierii stârnesc repulsie, substantivele şi adjectivele sugerând 
descompunerea, moartea, tulburarea conştiinţei, iar verbele traducând suferinţa sau 
expresia ei (geme, urlă, ţipă, spumegă). 

Opoziția om-natură (nu comunicarea, ca în alte pasteluri) este afirmată conclusiv 
în ultimul vers: „Și stăm aşa potrivnici de o eternitate”. 


Apărută în revista „Unu” (1930), cu titlul Privelişti XI, datată 1919, poezia Sinaia 
confirmă observaţia lui Aurel Martin că în „desenul” lui Fundoianu „contururile 
obiectului par respectate întocmai, dar, în realitate, adică în imagine, intervine 
arbitrarul asociaţiilor mintale. Logica subiectului e impusă obiectului.” 


lată: „Fagu au frunză groasă”, „toamna [...] ca o panglică lată”, „râul [...] -ṣi 
spală dinţii de bolovani”, „fagii roşii”, „tăcerea cântă”, lumina cu buzele în lut”, sunt 
numai câteva exemple în sprijinul afirmației criticului. 

Imaginile se caracterizează nu numai prin violenţă, ci şi prin stranietate: „slove [...] 
impure”, „veveriţe [...] fără ochi”, „privirea s-o ţii în loc, sub pleoape”, „cauţi 
îndărătnic”. 

Componenta de „artă poetică” a textului se desprinde din versurile 4 şi 5 („De ce 
descoşi din lucruri figurale, ca-n bani / scoşi din pământ, cu slove chircite şi 
impure?”), 5 („Am cunoscut deodată răcoarea de pădure”) şi 10-12 („şi cauţi 
îndărătnic să ştii de ce-a căzut / de-aşa de sus lumina cu buzele în lut”). 

Șt. Aug. Doinaş (1922-2005) merge în direcţia lui Lucian Blaga, îmbrăţişând 
formula mitică în „tratarea” naturii. 

Poteca, dadată 1963, apare în volumul Ipostaze din 1968. Poezia construieşte 
imaginea unui loc mitic, în care contrariile, precum nevăzutul/lumina („cel mai 
adânc/luminiş din adâncul pădurii” — „lumina”), adâncul/înaltul („cel mai adânc [...], 
adâncul pădurii” — „un abur uşor [...] porneşte [...] în sus”), viaţa şi moartea, 
material şi spiritul coexistă şi trec unul în celălalt. 

Simbolistica legată de cele patru animale emblematice („ursul bătrân”, „căprioara 
rănită”, „şarpele vătămat”, „privighetoarea fără aripi”) sugerează puterea şi vârsta, 
grația suavă şi vulnerabilitatea, înţelepciunea şi viclenia, sensibilitatea şi expresia 
artistică. 

Recurgând la repetiție („adâncul”, „lumină”, „numar, „pierde culorile”) şi 
enumeraţie, poetul reliefează ideile fundamentale ale versurilor, contând şi pe efectul, 
în simetrie antitetică, al versurilor scurte din finalul strofelor a doua şi a treia. 

Trestia, dadată 1957, apare în volumul Ipostaze (1968). Ni-l dezvăluie pe poet 
ca spectator, asistând la felul în care „ziua se-ngână cu noaptea”, „trestia” se 
oglindeşte-n iaz, sunt „zorii-n delir, pustiitul amar / leneş [...]”, seara este dominată 


*) op. cit., p. XXI. 

de „duhul târziului”, de „vântul de baltă” resimțit de „trestia” care „tresaltă”, „vibrând 
între maluri şi stele”, „Până spre ziuă —n răstimpuri, tresare / trestia tristă [...]”. 

De remarcat limpezimea imaginilor vizuale în contrast cu expresivitatea 
insinuantă a elementului sonor („se-ngână”, „vibrând”, „cântecul [...] tulbură orfic al 
apei timpan”). 

Peisajul devine, astfel, travestitul unei implicite meditații asupra artei, mediatoare 
între cer şi pământ, spre care trimit aluziile mitologice. 

Dacă în „Zvon de april” exuberanţa vitală, generată de primăvară, simplificarea 
liniilor imaginii, sobrietatea coloritului, suavitatea şi imaterialitatea senzaţiilor conduc 
la sugestia permanentă a existenţei unui tâlc ascuns al lucrurilor, Luna, dadată tot 
1957, dar apărută în volumul Ipostaze (1968), deşi manifestă aceeaşi preocupare 
pentru imagine, are şi o nuanţă ludică. Astfel, „luna” are „suflet dublu [...] -n apă şi în 
aer”, „Argintu-i rozător muşca din râu / imaginile sălciilor plânse”, iar apoi a ieşit pe 
țărmuri „cu strigăt de văpaie/atât de stins, atât de enigmatic”. 

La prima vedere, accentul cade pe caracterul cu totul neaşteptat al asocierii 
metaforice. Aceasta pune în lumină tainicele corespondențe, cum ar fi ineditele şi 
surprinzătoarele asocieri, în aglomerarea lor (,„luna-castor”, „argintul rozător”, 
„locuinţa pentru săruturi”, „strigăt de văpaie”) care personalizează răsăritul lunii pe 
apă, un subiect banal pentru ncavizaţi. 

A.E. Baconsky (1925-1977) este înrudit cu C. Conachi, dar şi cu V. Cârlova, M. 
Eminescu şi I. Pillat, punând poezia în slujba comunicării unor stări sufleteşti, pe 
lângă atenţia acordată tablourilor din natură. 

Imn către florile toamnei a apărut în volumul Dincolo de iarnă (1957). Despre 
pastel, Mircea Martin spunea: „Abordarea pastelului — tipar necanonic, devine o 
paradoxală soluţie de emancipare imaginativă”””, iar despre această poezie, E. 
Simion spune că este „o mică elegie simbolistă [...], spiritualizată şi pusă în acord cu 
un sentiment nelămurit de jubilaţie şi regret în fața firii» 50) 

Concepută exclamativ, în stil direct, poezia aduce un elogiu florilor, „toamne'”. 
Sunt enumerate: „daliu, tufănici şi crizanteme”, „flori [...] / De aramă, de purpură”, 
„corola rece”, „pădurea” care „se destramă”, „câmpia”, „frunze umede-n vie”, „flori 
târzii/Ca nuferi”, „sărutul de foc al petalelor”. Versul „O, dalii, tufănici şi 
crizanteme” devine refren. 

Invocaţia alternează cu descripția („paloarea grădinilor brumate”, „culori arzând 
de iubire târzie”, „frunze galbene se-nchid pline de somn”, „corolele cu luminosul lor 
contur |...] ard puzderii”, „sărutul de foc al petalelor”), antiteza accentuează efectele 


5) Mircea Martin, în A.E. Baconsky, Scrieri, |, Poezii, E.C.R., Bucureşti, 1990, p. XV. 
>e) Eugen Simion, Scriitori români de azi, IIl, E.C.R., Bucureşti, 1984, p. 137. 

toamnei: „Să înfloreşti când totu-n jur se stinge”, iar demersul caracteristic al privirii 
alternează cu îmbrățişarea spaţiului larg („prin ceața toamnei pădurea se despoaie”, 
„În mările cerului fără hotar”) cu evocarea unui element apropiat, aproape miniatural 
(„tufănei”). 

În alte poezii, Baconsky este contemplativ (Țărm singuratic), pierzându-se 
peisajul pe care-l zugrăveşte până la fuziunea cu acesta (apa, marea, valurile). 

Nichita Stănescu (1933-1983) îşi construieşte o lume a lui, paralelă şi 
independentă de cea reală. 

Poezia Dimineaţă marină, apărută în volumul Sensul iubirii (1960) se 
caracterizează prin sărăcia elementului descriptiv (plopii, mare, dimineaţă, lumina) 
devenit, prin concentrare, mai puternic expresiv, sugerând comunicarea „materială” a 
eului liric cu natura înconjurătoare, prin mişcările line („umerii [...] mi I-au atins”), 
unduioase („mă ridicam [...] / scuturându-mi şuviţele...”), bruşte („„mă ridicam, 
scuturându-mi [...] undele”). 

Imaginea răsfrângerii din versurile „Adânc, lumina-n apă o să-mpungă: / din ochii 
noştri se va-ntoarce înmiit” este caracteristică acestei poezii. 

Nota muzicală este susținută de expresia „umbrele [...] melodioase”, reluată ca 
vers final. 

În Câmpie, primăvara, apărută în acelaşi volum, impresionează osmoza eu liric- 
natură, umanul şi vegetalul comunicând prin unitatea ariilor semantice ale cuvintelor 
care le determină: „În cearcăne verzui te ocolesc departe/vibraţiile ierbei, arcuite 
tandru, / şi le iveşti, şi le azvârli în jururi, sparte / cu râsul tău [...]” 

În Cântec de iarnă, evocarea naturii se face, ca la Eminescu, în strânsă relaţie cu 
cea a femeii iubite: „Eşti atât de frumoasă iarna!/Câmpul întins pe spate, lângă 
orizont, / şi copacii opriți din fuga crivăţului [...]” Poetul receptează lumea 
hiperbolic. 

Înserare de toamnă a apărut în volumul Necuvintele (1969) şi realizează un 
spaţiu în care natura este văzută agonistic, ca o luptă între lucruri şi imaginile lor 
(„copaci fără frunze”, „clşeul negru al lacului”, „amurg”, „umbra lungă/a lucrurilor / 
devenea mult mai adevărată decât lucrurile”). Imaginea înfăşurării / îmbrăţişării / 
înglobării se dovedeşte a fi adevărata realitate. 

Marin Sorescu (1936-2000) „tratează poetic realul” (cf. Şt. Aug. Doinaș). 

Otrăvuri, apărută în volumul Moartea ceasului (1966) este definitorie pentru 
modul fantezist în care poetul „transcrie” sentimentul comuniunii cu natura. 

După ce afirmă: „larba, munţii, apele şi cerul/Mi-au intrat în sânge”, poetul 
constată efectul: „Simt că-nverzesc, / Din cauza ierbii, / Că mă umplu de prăpăstii / 
[...] / Din cauza munţilor. Că picioarele rotunjesc pe drum / Pietrele [...] / Din cauza 
apei / Şi mai simt că devin/Parcă albastru [...] / Cu stele pe ochi [...]” 

Deci, „otrăvuri nu sunt maligne, ci cu efecte benefice. 

Timp, apărută în volumul Tinereţea lui Don Quijote (1968), abordează tema 
morţii universului. Chiar şi muntele e vulnerabil „Hodorogul [...] bătrân”, „zbârcit în 
norii / Din colţul ochilor [...]”, într-o zi, îi va veni şi lui vremea”. 

Teama de disoluție este implorată prin tratare aparent dezinvoltă, dar, dincolo de 
tonul pseudoglumeţ şi mimat-nepăsător, simțim cum vibrează drama dispariției 
ineluctabile: „Nu va mai exista după el / Nici măcar o pată de cer [...]”. 

Reluând tema înfrățirii omului cu codrul, poezia Foaie verde, apărută în volumul 
Tuşiţi (1970) dezvăluie ceea ce Mircea Scarlat a numit „Modelul luat în răspăr”*”, 
adică relevând latente de sens mult mai profunde decât în poeziile populare pe 
aceeaşi temă. 

Cele două entităţi (omul şi codrul) sunt spiritualizate, deşi perfect îngemănate, 
încât îşi pot chiar interschimba funcțiile: „Codrule, / Dă-mi o frunză de sus, / Pentru 
lumină şi pentru tinereţe, / Şi pentru viaţa care nu moare” sau: „Codrule, dă-mi o 
frunză de jos, / Pentru întuneric şi pentru bătrâneţe, / Şi pentru moartea care nu 
învie”. Fuziunea, până la contopire, o ilustrează versurile: „Noi ne-am scris sufletul / 
Pe frunze” sau ,„... mai bine cântă tu / Şi cu sufletul meu”. 

Aprofundarea comuniunii se realizează prin repetiţii („codrule”, „dă-mi”, „o 
frunză”), prin elementul de surpriză introdus de ultimele două versuri, isolate de 
strofe, dar şi prin dispunerea grafică şi versul alb. 

În Astfel, apărută în volumul cu acelaşi titlu (1973), natura, redusă la câteva 
forme fundamentale („arcul Carpaţilor”, „luceafăr”, „holdele din Bărăgan”), care 
evocă atât spațiul, cât şi timpul, adică istoria, devine emblemă a ţării. Din viziunea 
asupra naturii se desprind ataşamentul patriotic al poetului, precum şi reinterpretarea 
unor reminiscenţe eminesciene. 

Strofa finală este sobră şi solemnă, de altă factură metrică, încărcată de noi 
semnificaţii, prin conotaţia elementului lexical: „Astfel atenţi / La tot şi la toate / Am 
învăţat mereu / Să fim veşnic”. 


5” Mircea Scarlat, în Prefaţă la Marin Sorescu, Drumul, Bucureşti, 1984, p. VIII. 

III. Portrete în proză 


„Portretul” (fr. portrait) este descrierea unei personae, fie prin trăsături 
exterioare [...] (portret fizic), fie prin caracterul ei (portret psihic), fie prin trăsăturile 
fizice şi sufleteşti în acelaşi timp (portret mixt) [...]”. Portretul poate fi al unui 
personaj real sau fictiv” [...], concentrat, conturat printr-o singură imagine a 
personajului [...] sau în desfăşurare [...], prin acumularea enumeratică de trăsături 
[...]. Unele portrete sunt individuale [...], altele sunt generalizatoare, care topesc în 
ele trăsăturile tipice ale unei categorii întregi de indivizi [...], cunoscutele 
fiziologii”.59 

Portretul în proză poate fi o specie de sine stătătoare (vezi Fiziologia 
provinţialului de C. Negruzi) sau poate reprezenta o simplă modalitate de 
caracterizare într-o operă literară (vezi portretele părinților din Amintiri din 
copilărie de I. Creangă). Dicţionarul de terminologie litarară de Gh. Ghiţă şi C. 
Fierăscu clasifică portretele în: portrete fizice, morale, fizico-psihice, individuale, 
colective, animaliere, caricaturi şi autoportrete. 

Spre deosebire de portretul în versuri, construcția personajului în proză implică o 
mai mare dinamică a evoluției personajului, o prezentare mult mai complexă a 
acestuia. Prezentarea se face prin formulare direct sau indirect, rezultând din 
acțiunile, aspectul exterior, limbajul, mediul în care se mişcă personajul, cumulând 
mai multe puncte de vedere — al autorului, dar şi al altor personaje cu care eroul vine 
în contact. Acest tip de realizare a personajului care conţine nu numai descrierea tip 
portret, nelimitându-se doar la aceasta, îl întâlnim nu numai în schiţe, ci şi în nuvele, 
povestiri, basme, romane. 

„... Fiziologia e rezultanta încrucişării sferelor romantismului şi realismului, 
atingând hotarele clasicismului [...], surprinzând caracterul uman sub toate aspectele 
şi consecinţele, impune modul descriptiv [...]”.5 

Dacă în literatura universală portretul a fost strălucit reprezentat de Teofrast, La 
Bruyere şi Pierre Durand, tot atât de valoroase sunt portretele din literatura română, 
începând cu celebrul portret al lui Ştefan cel Mare din cronica lui Grigore Ureche şi 
continuând cu acela al lui Mihai Viteazul din opera lui Nicolae Bălcescu, ale lui 
Negruzzi, vestitele „fiziologii” ale lui Ion Ghica, suita de portrete din O viaţă de om 
aşa cum a fost şi Oameni cari au fost de Nicolae Iorga, ale lui Al. Rosetti din 


58) 
59) 


Mircea Anghelescu şi colectiv, op. cit., p. 256-257. 
Titus Moraru, Fiziologia literară, Ed. Dacia, Cluj-Napoca, 1972, p. 60-69. 

Călătorii şi portrete, celebrul portret al lui Mihai Eminescu din mărturiile acelora 
care „l-au văzut” pe marele poet sau portrete din opere literare. 

Am considerat semnificativ să vorbim la început despre Mihai Eminescu văzut de 
contemporanii săi % care I-au surprins genialitatea precoce şi vastitatea culturii — fie 
că reconstituie anii de şcoală şi facultate, fie că îi urmăresc activitatea literară şi 
publicistică. 

Teodor Stefanelii (coleg la Cernăuţi) îi surprinde vioiciunea, surâsul şi bunătatea 
inimii, apoi, ca studenţi la Viena, îl impresionează robusteţea, vioiciunea privirii, 
înfăţişarea „senină, inteligentă, distinctă”. 

Profesorul său de limba română, R.I. Sbiera, îi deplânge dispariția prematură, 
recunoscându-i „scânteia divină” care l-a „dus la nemurire”, „steaua” care n-a căzut şi 
„străluceşte”, va străluci pe orizontul strâmt al României”, în timp ce Iosif Vulcan îl 
consideră „o columnă”, „un luceafăr”, „o podoabă”, „gemalul poet”, căruia i-a 
schimbat numele în Eminescu”. 

Iacob Onea l-a văzut nu numai „„melancolic”, ci şi „vehement şi sigur în 
manifestarea însuşirilor lui spirituale [...], discutând cu mare înfocare”. 

Unii gândeau „că vrea să înghită toată ştiinţa din lume”, citind „tot ce-i venea în 
mână” (N. Petrea Petrescu), în timp ce alţii recunosc influenţa covârşitoare a lui Aron 
Pumnul asupra lui (N. Densuşianu). 

I.L. Caragiale îi compune un admirabil portret mixt: „figura clasică încadrată de 
plete negre, o frunte înaltă şi senină; nişte ochi mari [...], ferestre ale sufletului [...], 
un zâmbet blând şi adânc melancolic. Avea aerul unui sfânt tânăr, coborât dintr-o 
veche icoană, un copil predestinat durerii [...]”. Mai surprind antinomiile specifice 
marelui geniu: „vesel şi trist, comunicativ şi ursuz, bland şi aspru; mulţumindu-se cu 
nimica şi nemulțumit |...] de toate [...], fugind de oameni şi căutându-l, nepăsător ca 
un bătrân stoic şi instabil ca o fată nervoasă |...]”. 

loan Slavici îl vedea drept „om care trăia mai mult cu sufletul [...], mai mult 
pentru alţii [...], om de acţiune, înzestrat cu bun simţ”; „avea autoritate”, „la orişice 
ocară el numai prin zâmbet dispreţuitor răspundea [...], fiind sufleteşte mai presus de 
cei mai mulți dintre contemporanii lui [...], se simţea bine în mijlocul naturii”. 

A.D. Xenopol îl compară cu soarele, iar geniul lui cu oceanul, în timp ce pentru 
poeta Veronica Micle, marea lui prietenă, rămâne „Luceafăr”, „vârful nalt al 
piramidei”, pentru că în mintea lui „universul se răsfrânge”, iar geniul lui „planează-n 
lume”. 

Titu Maiorescu îi recunoaşte „geniul înnăscut”, „o aşa de covârşitoare inteligență 
ajutată de o aşa memorie căreia nimic din ce - şi întipărise vreodată nu-i mai scapă”. 


60) + Ei l-au văzut pe Eminescu, Ed. Dacia, Cluj-Napoca, 1989. 

El îl vede ca „un om al timpului modern”, iar despre cultura eminesciană spune că 
„stă la nivelul culturii europene”. 

După pertinentele opinii ale marelui critic, „literatura va începe secolul al 20-lea 
sub auspiciile geniului lui [...]”. 

Mitte Kremnitz insistă asupra timidităţu şi stângăciei poetului, făurindu-i un 
portret fizic după schema cunoscută („fruntea [...] strălucitoare”, „părul negru ca 
pana corbului”, „tăietura fină a nasului”, „privirea visătoare”, „chipul ideal al unui 
poet”, ducând „o viaţă aşa de singuratică”) şi un succinct portret moral („singurătate 
lipsită de fericire”, „trebuia din alte sfere chemat energic la viaţă”, „român pasionat”). 
A se reţine epitetele care abundă. 

Mozes Gaster apreciază munca de atelier, repetatele reveniri asupra textului 
poetic, dragostea pentru scrierile vechi, „frumuseţea limbii sale”. 

Grigore Paucescu îl compară cu „un suveran”, cu „un căpitan”, stăpânind 
„literatura română”, iar M. Brăneanu îl vede „bun la inimă, îndatoritor, niciodată 
răutăcios, totdeauna gata să se sacrifice”, recunoscându-i, ca şi Caragiale, firea 
contrastantă. 

Lui Alexandru Vlahuţă, singurul mare epigon eminescian, poetul I se părea „un zeu 
tânăr, frumos şi blând, cu părul negru, ondulat [...], o frunte mare, palid la faţă [...] 
şi-n toate ale lui o expresie de nespusă bunătate şi melancolie [...], un glas profund , 
muzical |...], care dădea cuvintelor o vibrare particulară” (un izbutit portret mixt), iar 
opera, „o comoară [...] de cântări”. 

Impresionat de marele poet, N. Petraşcu, reține „trupul proporționat şi bine legat, 
cu trăsăturile feţei regulate şi distinse, părul negru, lucios şi cam lung, fruntea înaltă 
şi senină |...], ochii negri umbriţi şi adânci, mai mult plecaţi în jos”, dar „cu pâlpâitul 
unei lumini incandescente ca un scăpărat al focului tainic ce-i arde sufletul [... J”. 

Seria celor care „l-au văzut pe Eminescu” o încheie un alt mare poet, Tudor 
Arghezi. Deşi copil, când l-a zărit pe Calea Victoriei, autorul de mai târziu al 
„Cuvintelor potrivite” l-a reţinut ca pe „un om grăbit, fără să ocolească, impetuos”, 
pentru ca mai târziu să admită că „A vorbi despre poet este ca şi cum ai striga într-o 
peşteră vastă [...]. Numai graiul coardelor ar putea să povestească pe harfă şi să 
legene din depărtări delicata lui însinguratecă slavă”. 

Din Didabhiile lui Antim Ivireanul se constituie extraordinara artă oratorică din 
răsunătoarele sale predici din care transpar o suită de portrete: înjurătorul, ipocritul la 
spovedanie. 

„+... Spunem cum c-am mâncat la masa domnească, miercurea şi vinerea, peşte şi 
în post raci şi untdelemn şi am băut vin. Nu spunem că ţinem bălaurul cel cu 7 capete 
zavistiia, încuibat în inimile noastre, de ne roade [...] ficaţii, ca rugina pre fier şi ca 
cariul pre lemn, ci zicem că n-am făcut nimănui nici un rău. Nu spunem strâmbătăţile 

ce facem totdeuna, clevetirile, noile veghiate, fățăriile şi pârăle ce facem unul altuia, 
ca să-l surpăm de cinstea lui [... 

Într-un celebru portret liric, Ivireanul face elogiul Fecioarei Maria, comparată 
suav cu soarele şi luna, cu revărsatul zorilor (Aurora), cu izvorul, cu chiparosul, cu 
crinul, cu norul. Pentru a-şi atrage auditoriul, îşi începe frazele cu adjectivul 
admirativ „aleasă”, pentru a argumenta, apoi, fiecare comparaţie. 

„Aleasă aste, cu adevărat, ca soarele, pentru că iaste încununată cu toate razele 
darurilor dumnezeieşti şi străluceşte mai vârtos întru celelalte lumini ale ceriului. 
Aleasă iaste şi frumoasă ca luna, pentru că cu lumina sfinţeniei stânge celelalte stele 
[...]Aleasă iaste ca revărsatul zorilor, pentru că ea a gonit noaptea [...]. Aleasă iaste, 
că aste izvor care, cu curgerile cereştilor bunătăţi adapă sfânta biserică şi tot sufletul 
creştinesc [...]. Aleasă iaste, că iaste crin [...]. Aleasă aste că iaste nor [...]. Aleasă 
iaste, pentru că aste fecioară mai nainte de naştere, fecioară în naştere, fecioară şi 
după naştere [...] şi o icoană însuflețită a frumuseţilor celor cereşti [...]” 

Cum se poate observa, repetiţia şi comparaţia domină acest portret, alături de 
epitet. 

O dată cu istoriografia în limba română apar şi primele elemente de literatură, 
dintre care, pe primul loc, se situează portretul, cristalizându-se, apoi, arta narativă şi 
descriptivă. 

Cronicarul Grigore Ureche îşi va dezvălui „harul” în realizarea portetului moral 
al celebrului domnitor, Ştefan cel Mare, prin surprinderea naturii duale a 
domnitorului: ca om obişnuit („nu mare de statu [...]”) şi mare strateg, plin de 
calități )'om întreg la fire, neleneşu [...] şi unde nu gândeai, acolo îl aflai. La lucru 
de războaie meşter [...]”. 

Dacă aspectul fizic este redus la o singură trăsătură („nu mare la statu”), portretul 
moral este mai detaliat, surprinzând atât defectele, ca impulsivitatea („de graba 
vărsătoriu de sânge”), cât şi calităţile: hărnicia („neleneşu”), dinamismul („unde nu te 
gândeai, acolo îl afla”), priceperea în organizarea luptelor („la lucruri de războaie 
meşter”), curajul celui care intra primul în bătălie, pentru ca ai săi să nu dea îndărăt, 
precum şi optimismul („nu pierdea nădejdea”. Toate aceste trăsături de caracter sunt 
enumerate, iar amintirea faptelor domnitorului, fapte de glorie (victorii) şi credinţa 
(ctitorirea câte unei mânăstiri după fiecare victorie) l-au adus supranumele de 
„Sfântul”, iar mai nou „cel mai mare român”. 

Letopiseţul Ţării Moldovei de la Ştefan -sin la Vasile-vodă de Nicolae Costin, 
fiul mai mare al lui Miron Costin, impresionează prin portretul lui Constantin 
Cantemir, tatăl marelui Dimitrie Cantemir, constituit dintr-o suită de epitete morale: 
„om de ţară, moldovean drept [...], foarte viteaz, bun, cară la fire bland şi cu inimă 
milostivă, răbdător [...], îndurător, necărturar [...] şi la toate priceput [...]”. 

Din Letopiseţul Ţării Moldovei [...] (1661-1673) de Ion Neculce se desprind o 
serie de portrete, dintre care mai izbutite ni se par acelea ale lui Dimitrie Cantemir şi 
Petru cel Mare. 

Cronicarul evidenţiază patriotismul domnittorului („Ţara Moldovii [...] a 
Moldovii să fie”), dar şi intrigile ţesute împotriva lui Constantin Brâncoveanu, 
relaţiile bune stabilite cu Rusia. 

Petru cel Mare era om mare, mai nalt decât toți oamenii, iar nu „gras, rătund la 
față şi cam smead, oacheş [...], prost la haine [...], umbla pre gios, fără de alai”. 
Este surprinsă obiectiv prietenia ţarului cu Dimitrie Cantemir. 

În Istoria ieroglifică, Dimitrie Cantemir cultivă pamfletul (fr. pamphlet, engl. 
Pamphlet), o „scriere de mici dimensiuni, atacând violent o persoană [...]"” 

Două pamflete au rămas celebre, al lui Mihai Racoviţă (Struţocămila) şi al lui 
Scarlat Ruset (Hameleonul). 

Cu Mihai Racoviţă, romancierul depăşeşte limitele pamfletului, atingând 
caricatura prin care sugerează ironia, folosind mijloace descriptive-hiperbolice şi 
baroce şi, alegoria, amestecând tragicul cu comicul, într-o meticuloasă descriere. 
Urâţema Struţocămilei iese mai pregnant în evidenţă prin contrast cu frumuseţea 
Helgei (Ana Dedeiului, soţia lui Mihai Racoviţă). Personajul este pus în situaţii 
groteşti, penibile şi este parodiat. 

Și cealaltă jiganie himeră, Hameleonul, este caricaturizată. „... grumazu n-are, 
gura mult spinticată şi până la umere ajunge [...]. De la cap până la coadă spinarea ca 
a porcului grebănoasă şi gârbovă-l ieste. Peste tot trupul păr sau alt feliu de piele nu 
are, ce |...] soldzi mănunţei în vârv ascuţiţi [...]. La ochi [...] iarăşi soldzişori...” 

Ion Neculce ne lasă un memorabil portret al lui Neculai Milescul Spătarul în 
legenda a XII-a, din O samă de cuvinte. 

Lui Neculai, trădându-l pe Ștefăniță Vodă, i se taie nasul, dar îl va tămădui „un 
doftor”, „în Ţara Nemţească”, încât „numai de abie s-au fost cunoscut nasul că-i 
tăiet”. Plecând în Rusia, el va deveni dascălul lui Petru I. Împletind descrierea cu 
naraţiunea, cronicarul izbuteşte un portret excepţional. 

Alături de personajul individual, în operele literare întâlnim şi personajul colectiv 
(în romanul lui N. Filimon şi în Răscoala de Liviu Rebreanu). 

Nicolae Filimon reuşeşte, în romanul Ciocoii vechi şi noi, în stil direct metaforic 
ŞI ironic, portretul ciocoilor: „străluciți luceferi ai viciilor”, „putrăjunea şi mucegaiul 
ce sapă din temelii şi răstoarnă împărăţiile şi domniile...” sau „v-aţi cumpărat moşii 
şi palate”. Printr-o aglomerare de epitete ciocoiul apare ca „un om venal, ipocrit, laş, 
orgolios, lacom, brutal”, demagog pentru că simulează patriotismul. 


6) Irina Petraş, Genuri şi specii literare, Ed. Demiurg, Bucureşti, 1993, p. 10. 

Nicolae Bălcescu, în Istoria românilor supt Mihai-voievod Viteazul, face 
portretul lui Mihai Viteazul. 

La început, cu „armele” scriitorului de talent, Mihai este prezentat ca ban al 
Craiovei, reținând o singură trăsătură fizică („frumuseţea trupului său”) şi câteva 
trăsături morale, folosind epitetul dublu („bărbat ales şi vestit”, „virtuțile lui alese şi 
felurite”) sau enumerația („credinţă către Dumnezeu, dragostea către patrie [...], 
îngăduința [...], omenia [...], dreptatea [...], statornicia şi dărnicia [...]). Mai 
reținem tonul admirativ, patosul prin care autorul situează portretul între superlativ şi 
hiperbolă, argumentat de întâmplarea cu „gâdea” care refuză „a ucide pe acest om”, 
impresionat de „acel timp măreț, acea căutătură sălbatică şi înfiorătoare”, a „jertfei 
sale” (o metaforă încărcată de semnificaţii) Portetul se completează cu aceea de 
strateg de excepție în timpul luptei de la Călugăreni, când portretul se realizează 
dinamic, prin abundența verbelor. 

Bălcescu este interesat de acele trăsături ale eroului care au relevanță pentru 
cititor. Formularea lapidară, moralizatoare, din câteva linii deosebite, îl apropie pe 
autor de cronicarii moldoveni. Insistând asupra trăsăturilor morale, el vrea să justifice 
destinul şi politica domnitorului, încât tehnica portretistică se subordonează istoriei. 
Utilizarea imperfectului în portret fixează figura eroului prin tehnica basoreliefului, 
despre care vorbea Tudor Vianu în Arta prozatorilor români. 

Preocupat de „adâncimea [...] morală”, Eminescu realizează portrete celebre. În 
basmul cult Făt-Frumos din lacrimă, recurge la fabulosul folcloric pentru a face 
portretul eroilor principali. 

Făt-Frumos se naşte miraculos, din lacrima ce „curse din ochiul cel negru al 
mamei lui Dumnezeu”, era „alb ca spuma laptelui, cu părul bălai ca razele lunei” şi 
„creştea într-o lună cât alții într-un an”, apoi „a plecat în lumea largă”. 

Lupta cu mama pădurilor dezvăluie curajul şi puterea lui, apoi o va cunoaşte pe 
aleasa inimii cu „faţă [...] de-o paloare umedă ca ceara cea albă”, mânele [...] mici 
[...], părul despletit şi răsfirat [...], haina [...] părea un nor de raze, iar părul ei de aur 
era împletit în cozi [...], pe când o cunună de mărgăritărele era aşezată pe fruntea ei 
netedă”. Era nu numai frumoasă, ci şi harnică. „Degetele ei ca din ceară albă torceau 
dintr-o furcă de aur şi dintr-un fuior de o lână ca argintul torcea un fir de mătase albă, 
subțire, strălucită, ce semănă mai mult a o vie rază de lună, ce cutreiera aerul, decât a 
fir de tort”. 

Aşteptându-l, a orbit plângând, iar la întoarcerea lui, „ea vedea”, iar lacrimile au 
devenit „lăcrămioare”. „Ochii împărătesei Ilenei, orbiţi de plâns, nu mai vedeau 
nimica [...], Împărăteasa [...] visă în vis că Maica Domnului desprinsese din cer 
două vinete stele ale dimineții şi i le aşezase pe frunte. A doua zi [...], ea vedea [...]” 

De cu totul altă factură este portretul romantic al lui Toma Nour din romanul 
Geniu pustiu, un adevărat „demon” eminescian, după afirmaţia lui Tudor Vianu. 
Toma este „, un satan frumos”, „dumnezeiesc”, care se constituie antitetic: „sorbit din 
lumina cea mai sântă [...]”, când a căzut pe pământ i-a rămas doar „decepţiunea şi 
tristeţea”. El are „faţa palidă, musculoasă” şi o frunte de filosof „senină şi rece”, 
„Ochii [...] magnetici”. Deşi rece, eroul „cade pradă unei iubiri pătimaşe, istovitoare 
şi nefericite”, determinându-l să intre într-o neagră melancolie. 

De o expresivitate rară este portretul lui Dionis din nuvela Sărmanul Dionis, 
realizat prin folosirea epitetului multiplu, a comparaţiei, a enumeraţiei şi antitezei. Ca 
mijloc de interiorizare apare comparaţia morală: „fugeau [...] ca două visuri dragi”. 
„Nu era cap urât acela a lui Dionis. Faţa era de acea dulceaţă vânătă albă ca şi 
marmura în umbră, cam trasă fără a fi uscată, şi ochii tăiați în forma migdalei erau de 
acea intensivă voluptate pe care o are catifeaua neagră. Ei înotau în orbitele lor — un 
zâmbet fin şi, cu toate astea, atât de inocent [...].” 

Cezara, din nuvela cu acelaşi titlu, este văzută admirativ: „Dar ce frumoasă, ce 
plină, ce amabilă era ea! Faţa ei era de o albeaţă chilimbarie, întunecată numai de-o 
viorie umbră, transpariţiunea acelui fin sistem venos ce concentrează idealele artei în 
boltita frunte şi-n acei ochi de un albastru întuneric, cari sclipesc în umbra genelor 
lungi şi devin prin asta mai dulci, mai întunecoşi, mai demonici. Părul ei blond pare-o 
brumă aurită, gura dulce, cu buza dedesupt puţin mai plină, părea că cere sărutări, 
nasul fin şi bărbia rătundă şi dulce ca la femeile lui Giacomo Palma. Atât de nobilă, 
atât de frumoasă [...]” 

În România pitorească (Valea Prutului), Alexandru Vlahuţă surprinde statuia lui 
Ştefan cel Mare, în amurg: „În evlavia acestei linişti, falnicul voievod, călare, cu 
coroana pe cap şi sceptrul întins, cum trage frâul cu stânga ş-apasă picioru-n scară, 
desfăcându-şi pieptul de sub manta-i de bronz, pare că s-a oprit dinaintea palatului, în 
răstimpul a două bătălii, să cuvânteze sfetnicilor ţării. În ţinuta, pe chipul şi-n gestul 
lui e mândria gravă a domnului, care cumpăneşte-n mână-i soarta unui neam şi 
seninătatea biruitorului [...]” 

Scriitorul, pe lângă hiperbolă, recurge la elemente motorii. În ultima parte a 
portretului enumerația se îmbină cu epitetul moral şi antiteza. 

În ultimul capitol, Țara. Poporul se constituie portretul moral al ţăranului român, 
despre care Michelet spunea că „o lacrimă-l tremură-n glas şi graiul lui e un suspin.” 

„În adevăr” — spune Vlahuţă — „suferinţele [...] au pus o blândeţă divină pe 
figura ţăranului nostru. Inima lui e plină de milă pentru cei nenorociţi şi limba lui 
e dulce şi plină de mângâieri”. Scriitorul exclamă: „Câtă gingăşie e în cântecul cu 
care-şi adorm ţărancele copiii: «Nani, nani, puişor» Şi cu ce vorbe sfâşietoare, 
adânci ca şi durerea din care-au izvorât, îşi petrec morţii la groapă: „Dragile 

mamei sprâncene, / Cum o să fiţi buruiene!/Dragii mamii ochişori, / Cum o să vă 
faceți flori!” 

„Portretul omului fizic şi moral alcătuieşte unul din sectoarele cele mai glorioase 
ale artei scriitoriceşti a lui N. Iorga. Notarea fizionomiei, a amănuntului plastic, sub 
care se adună vaste semnificaţii, reţine de multe ori pana scriitorului.” fa 

Două sunt volumele în care poate fi identificat portretul: O viață de om şi 
Oameni cari au fost. Ion Roman afirmă: „Carte despre morți, Oameni cari au fost e 
un emoționant imn închinat vieții, pentru că, în viziunea marelui Iorga, „o dată ce 
soarele a apus, aceasta e o condiție neapărată pentru a-i vedea din nou răsăritul”. 

Am selectat din multitudinea acestor portrete pe acelea care le-am considerat mai 
aproape de sufletul noastru. 

Din perspectiva concepției eroice despre viață, Nicolae Iorga imortalizează pe 
Mihai Viteazul, Alexandru loan Cuza şi Aurel Vlaicu. 

Cel ce nu se poate odihni: Mihai Viteazul era „cel mai aprig la luptă şi mai 
norocos la biruință dintre voievozii noştri”, în ciuda sfârşitului tragic: „trupul 
batjocorit, alipit de hoituri”, [...], iar [...] acel cap, mândru şi fioros cap, a fost furat 
de o femeie şi de un credincios al voievodului ca să afle loc de îngropare lângă 
rămăşiţele părintelui lui [... J”. Scriitorul prezintă „tidva de fildeş lucie, având urmele 
rouăi de sânge” ca pe o efigie. 

Un alt erou despre a cărui statuie vorbeşte scriitorul, Al. Ioan Cuza, e prilej pentru 
a-i etala calităţile: „principe cavaleresc, impunător”, „cu vorba strălucitoare şi 
incisivă, caustică şi crudă”, „un prieten sigur şi fără pretenţii”, „un frate bun cu cei 
mai umili din neamul său”, „dorul [...] dreptăţii şi facerii de bine”. Sunt enumerate, 
apoi, reformele făcute de Cuza „cu riscul său” şi cu „mărinimie”. 

Erou este şi Aurel Vlaicu, „şoimul nostru ardelenesc”, a cărui viaţă a fost 
„nebiruinţă”, chiar dacă a pornit de jos şi nu a fost ajutat de mai marii zilei. 

În antinomie cu tragicul sfârşit, scriitorul îl consideră „un fericit prin toată 
mărimea triumfului său, prin toată căldura iubirii ce deştepta în juru-i”, încheind cu 
mândria că „ŞI noi avem un Vlaicu!” 

Despre Doamna Elena Cuza aflăm că „a dus curată viaţă cerească, asemenea 
îngerilor”, că viaţa ei însemna „uitare de sine, iertare pentru alţii, binefacere |...]”, iar 
ochii ei erau „mari, luminoşi [...], în orbitele adânc săpate [...], ochiul rămăsese, în 
liniştea lui împăcată, viu şi puternic [...], alteori înduioşat, bun, plin de 
binecuvântare”. Ea îngemănase, antitetic, cea mai desăvâşită simplicitate şi cea mai 
autentică maiestate [...], încât şi „după patruzeci de ani putea să plângă încă pentru 
dânsul” (Al. loan Cuza, n.n.) 


6 Tudor Vianu, op. cit., p. 147. 

Alteori, trăsăturile desenului şi culoarea sunt viguroase şi aspre, ca în Ceva 
despre Ion Creangă, în timp ce La dezvelirea monumentului lui Alecsandri 
apreciază Gloria câştigată repede, care „până la bătrâneţe a ştiut să o păstreze”. 

Portretul fizic şi moral este aspectul cel mai reuşit al artei lui N. Iorga, el notând 
fizionomia, amănuntul plastic, adunând multiple semnificaţii ca în portretul dedicat 
lui Al. Vlahuţă, unde alternează luminile cu umbrele proiectate, parcă, de un 
misterios focar lăuntric şi cu comparaţie revelatoare: „trupul [...] unul din templele 
marilor mistere”. 

În timp ce Spiru Haret este urmărit cum parcurge cu greutăţi drumul anevoios, pe 
O. Goga îl vede ca pe „un suflet de luptă”, iar pe Iosif Vulcan rămânând printre 
„membrii de dincolo ai Academiei”: „blajin [...], înalt, sprinten [...] bust impunător 
şi ţapăn”, pe B.P. Haşdeu îl vede prin supraviețuirea spirituală prin faptă a acestui 
„om genial [...], un spirit elastic [...], pătrunzător, ascuţit [...]”. 

Cu sensibilitate se opreşte asupra genmalei Iulia Hasdeu, care ca „o umbră a 
trecut” prin viaţă, „fiica înzestrată cu cele mai multe daruri [...] a lui B.P. Haşdeu”. 

Pentru a-l imortaliza pe Nicolae Grigorescu, lorga recurge la apostrofă. Pictorul 
este văzut ca una din „cele mai curate glorii ale patriei şi neamului, un mare erou 
modest al artei [...], un intim al naturii”, având o distincţie aristocratică de „prinţ, ca 
de rege”, în contrast cu originea modestă, „cu suflet mare de simplu genial”. 

Unele portrete sunt ficționale, aparținând imaginației scriitorilor, concurând 
„starea civilă”, cum ar spune G. Ibrăileanu. 

În unele portrete B.Şt. Delavrancea este liric (Bunicul, Bunica). 

Bunicul: „Pletele lui albe şi creţe parcă sunt nişte ciorchini de flori albe; 
sprâncenele, mustăţile, barba [...], peste toate au nins anii mulți şi grei. Numai ochii 
bunicului au rămas ca odinioară: blânzi şi mângâietori”. 

Bunica: „Naltă, uscăţivă, cu părul alb şi creţ, cu ochii căprui, cu gura strânsă şi 
cu buza de sus crestată în dinţi de pieptene de la nas în jos [...]. Ea îşi înfigea furca cu 
caierul de in în brâu şi începea să tragă şi să răsucească un fir lung şi subțire [...] 

Glasul ei dulce mă legăna [...]. Avea o poală fermecată şi un glas şi un fus cari 
mă furau pe nesimţite şi adormeam fericit sub privirea şi zâmbetul e1”. 

Dacă portretul bunicului este realizat obiectiv, cel al bunicii este subiectiv, 
ambele cultivând epitetul, comparaţia şi enumerația. 

Două portrete se detaşează prin obiectivitatea dusă la extremă a scriitorului 
(Domnul Vucea şi Hagi Tudose). 

Domnul Vucea, din nuvela cu acelaşi titlu, este rodul viziunii evocatoare a 
fostului elev: „Mulţi ani l-am visat. Chiar acum îl văd înaintea ochilor. Scund, 
grăsuliu, cu părul mărunt şi încărunţit [...], nişte ochi verzi, mici şi repezi; o față 
gălbuie, curată şi fără sânge.” După ce îl imortalizează fizic, apelând la enumeraţie, 

epitete şi comparații, insistând şi asupra îmbrăcăminţii de iarnă, a mersului diferit de 
al altor oameni, îi prezintă roadele muncii la catedră, lecţiile care „mergeau strună. 
Nu învăţa nimeni, nimic”, pentru că notele se dădeau contra „mită”, o mită 
diversificată, în funcţie de nota acordată de monitori. 

Pedepsele date de domnul Vucea, când venea în clasă, erau diferenţiate, în funcție 
de notele primite de elevi. Consecințele erau jalnice: „ni se poticnea răsuflarea”, „toţi 
încremeneau cu ochii în carte”. 

Vucea îi folosea pe elevi „la piaţă”, încât „în fiecare zi, o pereche nu venea la 
şcoală decât ca să strige: «Aici — aici — de rând la piaţă.»” 

Zgârcenia se adaugă celorlalte „calități” ale marelui dascăl: din bunătăţile după 
care copiilor le „lăsa gura apă” nu le dădea nici măcar să guste, pentru a se adeveri 
meschinăria personajului. 

Graduând patima lui Hagi Tudose, din nuvela cu titlu omonim, până la paroxism, 
printr-o analiză psihologică de excepție, prin evocare şi hiperbolă, Delavrancea 
reconstituie existența personajului, o fiinţă cu suflet sterp, schilodit şi contorsionat de 
patima oarbă a banului. 

Nicolae Iorga a fost printre primii critici care a comparat pe Hagi Tudose cu alte 
tipuri de avari din literatura universală. El spune că, „pe lângă Harpagon şi Grandet, 
avarul lui Delavrancea [...] ultraarhaic”, este un „uriaş” prin zgârcenia lui crasă, 
îndărătnicie umană şi voinţă extraordinară, puse în slujba patimei sale. Un monstru cu 
multiple însuşiri extreme. 

N.I. Apostolescu, într-o conferinţă din 14 februarie 1910, rostită la Ateneul din 
Piteşti, spunea că „specificul mediului românesc din epoca 1870-1880” ar fi „nota 
distinctivă a avarului Hagi- Tudose”. 

Ion din romanul Ion de Liviu Rebreanu este un alt personaj memorabil, o figură 
simbolică, singulară prin iubirea pătimaşă pentru pământ, prin complexitatea dramei 
pe care o trăieşte, generată de lupta care se dă în sufletul lui între „glasul pământului” 
ŞI „glasul iubirii”. 

Trăind antinomic, „beţia de fericire” a eroului dispare după ce „glasul 
pământului” a fost potolit, iar inima sa este luată zălog de „glasul iubirii”, care îl va 
duce la pieire. 

Cu măiestrie şi cu mare fineţe, Rebreanu, în ultimele clipe ale existenţei lui Ion, îi 
derulează momentele — cheie din tragica lui viață, enumerare încheiată cu „glasul 
pământului”, pentru a rotunji acest portret complex al unui personaj tipic şi simbolic. 

Dintre multiplele personaje ale vastei opere a lui Mihail Sadoveanu, impresionant 
ni se pare acela al Lizucăi din povestirea Dumbrava minunată. 

Apariția fetiţei în povestire este pregătită de lamentaţiile mamei vitrege în legătură 
cu concesiile făcute de ea în căsătoria în care soţul este mai în vârstă, de condiţie 

socială sub nivelul acesteia şi, pe deasupra, din prima căsnicie I-a rămas „o fetiţă care 
[...] e un fel de ghimpe între ei [...], un copil, vai, destul de rău crescut [...].” 

Aceste cuvinte sună ca un preludiu pentru reconstituirea portretului Lizucăi, care 
apare pe neobservate. Gestul şocant de a se strecura spre tablaua cu şerbet „fără să 
stea deloc în cumpănă şi fără să-i pese de nobila adunare” şi ea-şi înfinge „două 
degete în chesea”, scoţându-le „împodobite c-o bucată nestatornică de şerbet” este 
semnificativ pentru tratamentul de care are parte. 

Lizuca este „necazul doamnei Vasilian”, „o ruşine şi o nenorocire” pentru 
mămica; „gângania dracului”, „dihanie şi soi rău pentru servitoare”. 

Portretul fizic al fetiţei se ţese din epitete, enumeraţii, multe diminutive, imagini 
vizuale şi motorii, antiteze şi metafore: „Era o fetiţă mărunțică, însă voinică şi 
plinuţă. Rochiţa de doc albastru stătea strâmbă şi în chip cu totul nepermis pe 
trupşorul ei. Botinuţele îi erau pline de colb şi cu şireturile desfăcute. Colțunii 
căzuseră şi arătau nişte picioruşe pârlite de soare, cu genunchii nu tocmai curaţi. 
Capu-i era foarte scurt tuns, băieţeşte, şi arăta în rotunzimea lui felurite bulbucături 
neregulate. Năsuşoru-i mititel ar fi avut nevoie de batistă, lucru pe care-l dovedeau şi 
mânicile rochiţei. Gura-i era cam mare şi obrajii prea roşii. Nu era decloc frumoasă şi 
delicată duduia Lizuca. Numai ochii căprii, umbriţi de gene negre, aveau în ei câte o 
mică floare de lumină”. 

Afirmația autorului că „nu era deloc frumoasă şi delicată” trebuie luată ca o 
referire la pretențiile mamei vitrege, căci, dincolo de înfăţişarea neîngrijită, de copil 
lăsat în voia soartei, Lizuca are frumuseţea robustă a copilului de la ţară, crescut în 
aer liber şi candoarea răsfrântă în „ochii căprii”, a căror frumuseţe este atât de poetic 
prinsă în expresia metaforică „floare de lumină”. 

Portretul Lizucăi primeşte noi dimensiuni, pe măsura desfăşurării acţiunii 
povestirii. Scoasă cu forţa din salon de către servitoarea care o bruschează, flămândă 
şi lipsită de apărarea tatălui plecat de acasă, ajunsă la disperare, Lizuca ia hotărârea 
de a pleca pentru totdeauna la bunici împreună cu prietenul ei, Patrocle. 
Dispombilităţile sufleteşti ale fetiţei, necazurile de copil orfan, lipsit de dragostea 
mamei, modul animist în care se reflectă în mintea ei de copil lumea primesc relief în 
drumul spre bunici, în dialogul cu floarea-soarelui şi Patrocle. 

Experienţa de viaţă limitată, la această vârstă, impresia puternică lăsată asupra ei 
de basmele povestite de bunici, feericul peisaj străbătur explică pendularea copilului 
între real şi fantastic, popularea visului său din Dumbrava minunată cu personaje 
îndrăgite din basme; chiar bunicii ei devin, în mod surprinzător, personaje de basm. 

Minunata călătorie a Lizucăi în lumea visului şi a miracolelor se sfârşeşte 
dimineaţa, când se trezeşte în casa primitoare a bunicilor. 


60 


În ciuda vârstei la care optica asupra lumii înconjurătoare mai permite amestecul 
fabulosului cu realul şi accesul, dincolo de „hotarele împărăției minunilor”, 
necazurile au maturizat-o pe Lizuca încât asprimile vieţii şi amintirea nostalgică a 
mamei o apropie de Niculăieş, eroul nuvelei Un om necăjit. 

Din fragmentul „Vodă Ştefan, călcând în al patruzecelea an al vârstei, avea 
obrazul ars proaspăt de vântul de primăvară. Se purta ras, cu mustaţa uşor 
cărunțită”. Deşi scund de statură, cei dinaintea sa, opriţi la zece paşi, „păreau că se 
uită la el de jos în sus” (M. Sadoveanu, Fraţii Jderi), se desprinde un alt portret al 
marelui domnitor. Sadoveanu pune mai multă culoare: privirea „verde”, „tăioasă” 
indică, prin cele două epitete, fermitatea, Voința este subliniată prin puternica 
strângere a buzelor. Personalitatea lui impune, încât „cei dinaintea sa [...] păreau că 
se uită la el de jos în sus”. 

Obrazul bătut de vânt al domnitorului indică numeroasele zile petrecute în afara 
palatului domnesc. 

Proiectat în lumină, în timp ce soarele ţese un nimb de raze în părul blond al 
domnitorului, acesta capătă o aură de sfinţenie. 

O suită de portrete de scriitori, critici literari, oameni de ştiinţă apar sub pana lui 
Al. Rosetti în volumul amintit. 

Ne vom limita să selectăm doar nume ale acestora: Ibrăileanu, „cu marii săi ochi” 
şi „capul de oriental”; Mateiu Caragiale, reuşind să creeze „o operă ce trăieşte prin ea 
însăşi, fără nici o legătură cu opera ilustrului său părinte”; Mihail Sebastian, „de o 
sensibilitate aproape feminină”; Tudor Vianu, reținut prin „figura gravă şi 
gânditoare”; Ion Barbu, care „a deschis poeziei româneşti o cale nebătătorită”; 
George Călinescu, cel care „a scris în toate genurile”, fund „sumbru, bănuitor uneori, 


x, 


dar alteori de o veselie exuberantă”; Grigore Moisil, matematicianul, „savant [...] cu 
înfăţişare socratică”, „personalitate complexă”; Victor Eftimiu; Octavian Goga, „unul 
din poeţii cei mai înzestrați ai Ardealului”; D. Panaitescu Perpessicius, eruditul; 
Camil Petrescu, „de o sensibilitate acută, atent la tot [...], înzestrat cu un mare talent 
de narator”; Ovid Densusianu, profesorul lui Rosetti, cu „ţinută demnă, fruntea înaltă 
şi puţin gânditoare”. 

Vom încheia cu unul dintre numeroasele portete cuprinse în Istoria literaturii 
române de la origini până în prezent a lui George Călinescu, portretul unuia dintre 
primii noştri enciclopedişti. Portretul acestuia se constituie antitetic, aidoma aceluia 
al lui Hyperion, de om superior: „Voievod luminat, ambițios şi blazat, om de lume şi 
ascet de bibliotecă, intrigant şi solitar, mânuitor de oameni şi mizantrop, iubitor de 
Moldova lui, după care tânjeşte, şi aventurier, cântăreţ în tambură, ţarigrădean, 
academician berlinez, prinţ rus, cronicar roman, cunoscător al tuturor plăcerilor pe 
care le poate da lumea, Dimitrie Cantemir este Lorenzo de Medici al nostru”. 

Un alt tip de portret în proză este pamfletul, „cultivat pentru frumuseţea lui”, cum 
spunea Arghezi, care ne-a lăsat „drept moştenire „după moarte” cel mai valoros 
pamflet din literatura noastră, Baroane, publicat în 1943, vizând pe agentul 
diplomatic german la Bucureşti, baronul von Killinger. El întruchipează politica 
absurdă a lui Hitler. 

„Portretul” debutează brusc, atât ca ton, cât şi ca informaţie: „Ce semeţ erai 
odinioară, dragul meu, de n-ai mai fi fost. Şi ce mojic! ce mitocan! ce bădăran!” Stilul 
folosit este variat: îngrijit, familiar, popular, ironic şi chiar jignitor, aşa cum rezultă 
din enumerarea epitetelor depreciative şi din tonul vehement. 

Din ce a fost „odinioară”, au rămas doar hainele; în rest, apare complet 
transformat. Antiteza trecut/prezent este marcată de adverbul „mai” şi de „alt om / 
celălat”. Schimbarea s-a produs la „bot”, „fălci”, „buze”, „surâs”, „ceafă”, bine 
surprinsă stilistic. 

Ipostazele diferite ale baronului sunt corespunzătoare trecutului îndepărtat, 
nefericit pentru el, un trecut apropiat fericit şi un prezent, din nou fericit, dar aduse 
în percepţia cititorului invers de cum s-au succedat: prezent-trecut-trecut anterior: 
„ [i-aduci aminte ce sfrijit erai [...] şi cum ne pălmuia privirea ta aţâţată după ce te-ai 
pricopsit”? În text opoziţia dintre trecutul îndepărtat şi cel apropiat se materializează 
astfel: „sfrijit / sărac”; „pălmuia / aţâţată / pricopsit”. 

Aspectul înfloritor al personajului, semn al bogăției lui, este şi un semn al 
furtului: „... ţi s-a părut că sunt pus pe lume să slujesc mădularelor tale, burții, gurii, 
sacului şi desagilor tăi”. Urmează un portret moral realizat din invective: „roşeatule”, 
„flămândule”, „umflatule”, epitete sugerând originea, lăcomia şi condiţia de jefuitor. 

El este samavolnic („Vrea trei părţi şi din văzduhul meu”), poetul adresându-i-se 
peiorativ („„mă”), pentru a anula al doilea apelativ (,„baroane”). Baronul jertfeşte 
bogății şi frumuseți simbolizate de floarea, spicul, poamele pe care şi-a „pus pliscul 
cu mii de nări”, schimbând peisajul feeric. 

Degradarea din prezent este vizibilă: „Începi să tremuri, căzătură” (metaforă 
pentru noua ipostază a baronului). În viziune folclorică, prin cuvinte populare, 
invective şi alte procedee stilistice este bine conturat portretul monstrului cotropitor. 

IV. Portretul în versuri 


O disociere între portretul în proză şi cel în versuri se impune cu necesitate. 

În proză construirea personajului implică o dinamică a evoluţiei, a participării la 
evenimente şi o prezentare complexă a acestuia. Prezentarea se face direct sau 
indirect, rezultând din acţiunile, aspectul exterior, limbajul, mediul în care se mişcă 
personajul şi cumulează mai multe puncte de vedere, bazându-se pe eveniment şi pe 
gradarea acțiunii. 

Portretul în versuri poate fi caracterizat ca prezentarea percepţiei subiective a 
autorului asupra unor oameni, dintr-o perspectivă unică, originală, favorizând 
analogia cu portretul în pictură. 

Acest portret este static, ființele portretizate nefiind prezentate în acţiune, ci 
sintetizând un comportament uman tipic, nu reacţii la un context conflictual. Autorul 
relevă trăsăturile morale, fizice şi intelectuale ale personajului printr-o diversitate de 
mijloace artistice: epitet, comparaţie, metaforă, hiperbolă etc. 

Portretele în versuri se pierd în negura literaturii populare, întâlnite în legende, 
balade sau în lirica de dragoste. 

Baladele populare au lăsat câteva modele de portrete, începând cu portretul 
ciobanului din capodopera Mioriţa, portret conceput în stil popular, de către „măicuţa” 
lui, din care transpare dragostea maternă de cea mai bună calitate: „Mândru ciobănel / 
Tras printr-un inel / Feţişoara lui / Spuma laptelui / Musteţioara lui, / Spicul grâului; / 
Perişorul lui, / Peana corbului; / Ochişorii lui, / Mura câmpului /...” 

Este un portret fizic realizat prin elementele descrierii potenţate liric. Autorul 
anonim compune un portret de o frumuseţe impresionantă, realizat prin diminutive, 
exprimând duioşia mamei prin epitete sugestive privind atitudinea bărbătească şi 
curajoasă, „mândru” sau prin metafore expresive pentru ţinuta zveltă: „Tras printr-un 
inel”. Elementele pentru comparații sunt luate din natură, încât portretul dobândeşte 
valenţe picturale, în care cromatica se vizualizează expresiv şi delicat. 

Portretul ciobănaşului compune un personaj mitic, de o neasemuită frumuseţe 
fizică şi morală, asemenea lui Făt-Frumos. 

„Măicuţa bătrână” este portretizată atât fizic, foarte succinct, prin epitetul 
„bătrână” şi un detaliu vestimentar specific portului popular românesc: „cu brâul de 
lână”, cât şi moral, portret dominat de suferinţa cutremurătoare cu care-şi caută fiul: 
„Din ochi lăcrimând, / Pe toţi întrebând/Şi la toţi zicând...” Portretul pe care îl face 


63 


ciobănaşului amplifică zbuciumul lăuntric al mamei, sugerând afectivitatea maternă 
care atinge sublimul estetic şi emoțional. 

Din balada legendară Monastirea Argeşului se desprind două portrete: al lui 
Manole şi al Anei. 

Fiind un personaj mitic, simbolizând ideea că o creaţie unică prin frumuseţea ei şi 
prin trăinicie nu poate fi decât rodul sacrificiului de sine, lui Manole, poetul popular 
îi face doar portretul moral: „... Şi Manoli, zece, /Care-i şi întrece”. Inteligent şi 
stăpânit de patima creaţiei, el suferă cumplit când zidurile se prăbuşesc: „Nici nu mai 
lucra”. 

El este înzestrat cu puteri fantastice: „O şoaptă de sus / Aievea mi-a spus”, este, 
deci, ales de destin, dar şi geniu, asumându-și destinul: „Pân-om hotărî / În zid de-a 
zidi / Cea-ntâi soţioară [...]” „Noi să ne-apucăm / Cu toţi să giurăm [...] / Taina s-o 
păstrăm”. 

Manole îşi asumă sacrificiul de sine, jertfindu-şi iubirea, prin zidirea Anei şi a 
copilului nenăscut, pentru ca opera să dăinuiască în eternitate. Este o jertfă 
sfâşietoare şi dureroasă, depăşită doar de finalul lui tragic: „Manea se perdea, / 
Ochii-i se-nvelea [...], Mort bietul cădea!” /, final prin care a intrat în legendă (vezi 
„fântâna lui Manole”). 

Ana este de o ţinută morală pe măsura aceleia a lui Manole. Destinată 
sacrificiului, loială şi perseverentă, din iubire arzătoare, toate stihiile naturii: „Ci ea 
tot venea / Şi s-apropia”, pentru a trăi dureros iluzia jocului, devenind, astfel, co-autor 
al construcţiei unice. 

În antiteză cu Manole, Negru-vodă autoritar şi orgolios, vrând să construiască un 
lăcaş religios „Cum n-a mai fost altă”, „Aici aleg eu / Loc de monastire / Şi de 
pomenire”. Crud şi violent, îi ameninţă pe meşteri, în caz de eşec, cu moartea: „lar de 
nu, apoi / V-oi zidi pe voi, / V-oi zidi de vii / Chiar în temelii” sau „Domnul se mira / 
Ş-apoi îi mustra / Ş-apoi se-ncrunta / Şi-i ameninţa”. 

Infatuarea şi violenţa domnitorului îi înspăimântă pe meşteri care „Iremura 
lucrând, / Lucra tremurând”. 

Negru-vodă este ipocrit, necinstit şi nu-şi respectă cuvântul dat la început: „Că 
v-oi da averi, / V-oi face boieri”. Înzestrat cu sensibilitate artistică se bucură la 
vederea mănăstirii: „Domnul o privea / Şi se-nveselea”, dar, aflând că meşterii pot 
zidi ală mănăstire „Mult mai luminoasă / Şi mult mai frumoasă”, ia o decizie 
criminală, poruncind să se ia schelele şi scările: „lar pe cei zidari, / zece meşteri 
mari, / Să mi-i părăsească, / Ca să putrezească, / Colo pe grindiş, / Sus pe coperiş”. 

Sub pana măiastră a poetului popular iau ființă chipuri de haiduci, precum Toma 
Alimoş, din balada cu acelaşi titlu, Jianul. 


Toma Alimoş este prezentat în faţa unui moment de răscruce: moartea. 

„Haiduc din ţeara de jos”, Toma se detaşează prin statură („nalt la stat”), 
inteligență şi înţelepciune („mare la sfat”) şi prin vitejie („şi viteaz cum n-a mai 
stat”). 

Înfrăţirea cu codrul este permanentă la haiduc („Închina-voi ulmilor, / Urieşii 
culmilor, / Că sunt gata să-mi răspunze / Cu freamăt voios de frunze”); când haiducul 
trece în lumea umbrelor, codrul („cu freamăt îl plângea”). 

Haiducul era sincer, prietenos, sociabil, cu spirit de dreptate şi justiţiar („ce-am 
gândit am izbândit”), stăpân al timpului. 

În antiteză cu haiducul, boierul Manea este „Stăpânul moşilor / Şi domnul 
câmpiilor”, privit hiperbolic: „Manea slutul şi urâtul, / Manea grosul şi-arțăgosul”. El 
„sparge” pacea codrului: „venea, măre, ca vântul [...] / Cu părul lăsat în vânt, Cu 
măciuca la pământ”, plin de ură împotriva haiducului. 

În timp de Toma era „viteaz cum n-a mai stat”, Manea este laş, lovind pe la spate, 
„viteaz ca o muiere”, de aceea este aspru pedepsit de haiduc, cu ultimele puteri, care 
îi taie capul, „iar cu trupul sus, pe şa / Calu-n lume se ducea”. 

Ca în basme , cele două personaje reprezintă, unul, forțele binelui, iar celălalt, 
forţele răului. 

Din balada populară Jianul, se conturează chipul unui alt haiduc, oltean. 

Portretul se constituie interogativ: „N-aţi auzit de-un Jian, / De-un Jian, de un 
oltean / De un hoţ de căpitan / Care umblă prin păduri / Cu doisprezece panduri [... J” 

Ca un haiduc veritabil, „El pândeşte la strâmtori / De despoaie negustori / Şi tot 
prinde la boieri / De-i curăţă de averi”. 

Demnitatea eroului este surprinsă în versurile: „Decât să mă căciulesc, / Mai bine 
mă haiducesc!” El alege o altă formă de existenţă: „Haide, murgule, hai, / Hai la 
munte, sus pe plai, / Să scăpăm de chin şi vai [...]” 

Deşi lupta pentru dreptate şi adevăr, Jianu a fost aruncat „în ocnă”. 

Ca şi Ştefan cel Mare sau Mihai Viteazul, Constantin Brâncoveanu, domnitorul 
care a lăsat şi un stil arhitectonic a fost imortalizat în folclor surprins în momentul 
uciderii lui şi a celor patru copii de către turci, la 15 august 1714. 

Încă de la începutul baladei, marele voievod este prezentat într-un vers-sinteză 
„Boier vechi şi domn creştin”. 

Portretul fizic este realizat „Într-o gioi de dimineaţă, / Zi scurtărei lui de viaţă”, 
când „Faţa blândă el spăla, / Barba albă-şi pieptăna”. Dominanta trăsăturilor lui 
morale este credinţa: „La icoane se-nchina” [...]. „Facă Dumnezeu ce-a vrea, / lar pe 
toți de ne-ţi tăia, / Nu mă las de legea mea”, asemenea martirilor creştini. 

El nu concepe să cedeze fără luptă. De aceea, îşi îndeamnă „coconii iubiți”: 
„Armele vi le gătiţi, / Că pe noi ne-a-ncongiurat / Paşa cel neîmpăcat [...]”. În 

sufletul lui se dădea o puternică luptă între datoria de creştin şi dragostea paternă. 
Dacă domnitorul creştin rosteşte: „-Doamne, fie-n voia Ta”, tatăl trece printr-o 
suferinţă care depăşeşte limitele umanului, asistând la uciderea propriilor fii: „Apoi el 
se-ntuneca, / Inima-l se despica, /Pe copii se arunca, / Îi bocea, îi săruta [... T. 

Înainte şi după execuţie şi chiar în timpul „uciderii pruncilor”, domnitorul îşi 
menţine, demn, credinţa, revenind, ca un refren, versul „Doamne, fie-n voia Ta!”, 
precum şi hotărârea de neclintit: „Creştin bun m-am născut eu, / Creştin bun a muri 
vreu [...]”. El îşi îndeamnă feciorii: „Taci şi mori în legea ta”! 

După ce aruncă blestemul asupra turcilor („Să vă ştergeţi pre pământ / Cum se 
şterg norii la vânt, / Să n-aveţi loc de-ngropat, / Nici copii de sărutat”), se menţine 
demn în faţa morții: „De-ţi mânca şi carnea mea, / Să ştiţi c-au murit creştin / 
Brâncoveanu Constantin!” Eroul este sublim nu numai prin credinţa sa, ci şi prin 
sacrificiul pe care şi-l asumă. 

Doinele populare, aceste nestemate ale literaturii noastre populare, exprimă o 
diversitate de sentimente (iubirea, dorul, tristeţea, nostalgia), dar, în acelaşi timp, 
realizează şi portrete celebre. 

Doina Măi bădiţă, floare dulce, culeasă şi publicată de Lucian Blaga în volumul 
Antologie de poezie populară, exprimă dorul şi nostalgia unei iubiri, neîmplinite şi 
dorinţa fetei ca această iubire să se realizeze. 

Din dor se naşte metafora „floare dulce” care-l conferă „bădiţei” frumuseţe, 
gingăşie, tinereţe, puritate. 

Îndrăgostită, fata nu se sfieşte să-i spună: „Unde te-aş găsi te-aş smulge, / Şi-acasă 
la noi te-aş duce, / Şi te-aş răsădi-n grădină”. 

Momentele acestui ritual presupun transformarea florii în grâu — plantă 
considerată sacră la unele popoare. 

Din iubire, fata sugerează, prin epitete ale verbelor, etapele parcurse: „te-aş secera 
cu milă”, „te-aş îmblăti cu drag”, „şi te-aş măcina mărunt / La morişca de argint”. 

Dorinţa tinerei de a-şi integra ființa iubită este sugestiv exprimată prin metafora 
sprâncenelor devenite sită („Şi te-aş cerne / Prin sprâncene”] şi în cea a pâinii 
frământate „în inele”, ca pentru logodnă. 

Dăruită inimii, spre îndestularea dorului, pâinea ar putea stinge profunda jale a 
iubirii neîmplinite: „Şi te-aş da inimii mele, / Să se stâmpere de jele”. 

Abundenţa verbelor la modul condiţional-optativ exprimă puternica dorinţă şi 
aspirație spre visul de dragoste. 

Turturica, după pierderea perechii, este „amărâtă”, „sărmană”, „zboară tristă prin 
pustie [...] / Mai mult moartă decât vie [...] / Zboară, zboară până cade / Şi pe lemn 
verde nu şade [...], / Stă pe ramură uscată / Ori se pune pe o stâncă / Nici nu bea, nici 

nu mănâncă |... T”. 

În realizarea portretului moral, poetul popular foloseşte enumeraţia, epitetul şi 
antiteza. 

Foicică-n foi albastră face portretul fizic al iubitei: „Of! Draga mea-n lume 
una, / Mai frumoasă decât luna, / Cu feţişoara ca crinul, / Şi cu ochii ca seninul”), 
folosind comparaţia cu „luna”, cu „crinul” şi cu „seninul” — o metaforă superbă 
pentru albastrul cerului. 

Fata ardeleancă este, de asemenea, de o frumuseţe unică: „Nu e floare 
pământeancă / Ca fetiţa ardeleancă! / Ea-i năltuţă, mlădioară, / Ca o verde trestioară, / 
ŞI-I frumoasă, vorbitoare/Şi de suflet iubitoare”. Alte epitete îi dezvăluie „sânu-i 
rotunjor”, „păru-i de mătasă”, „faţa-i rumioară”. 

Puterea de seducţie a fetei rezidă nu numai în zâmbetul care face câmpul să- 
nflorească, ci şi în talentul ei la joc: „Se tot leagănă în loc/Şi-n feciori aruncă foc”. 
Foarte sugestivă este metafora „foc” pentru dragoste. 

Alteori, frumuseţea păleşte în faţa defectelor, ca în Floarea din pârleaz: „Ce 
folos că eşti frumoasă, / Şi la cap căpăţânoasă / Eşti dragă flăcăilor / Ca buha 
găinilor”. Portetul este caricatural: „Și la buze cam îmflată [...] / Strânge-ţi, mândro, 
buzele, / Că le pişcă muştele, / Strânge-ţi lipitorile, / Că se văd fasolele”. 

La fel este prezentat feciorul în doina Bade Trandafir: „Bade, trandafir frumos! / 
Vrut-ai să te-arăţi duios, / Dar te-ai arătat ghimpos / Şi din minte nu m-ai scos”. 

În literatura cultă, chiar primii poeţi realizează portrete în versuri. Astfel, 
lenăchiță Văcărescu (1740-1797), în poezia Într-o grădină, construită în jurul unei 
metafore, „floare ca o lumină” (iubita lui), îşi exprimă nu numai sentimental de 
dragoste, plin de gingăşie, ci şi temerea îndrăgostitului de a-şi mărturisi sentimentele: 
„S-o tai, să strică! / S-o las, mi-e frică, / Că vine altul şi mi-o rădică”. 

Dintre paşoptişti îl amintim pe Alecsandri, cu poemul Dan, căpitan de plai, care, 
pornind de la un cântec popular, a plăsmuit un erou cu un caracter complex. 

Trăind în mijlocul naturii („În peşteră de stâncă, pe-un munte păduratic [...], / 
Vechi pustnic, rămas singur din timpul său afară, / Ca pe un gol de munte o stâncă 
solitară”), el îi înţelege glasul, fiind avertizat de „doi vechi stejari” despre invazia 
tătarilor. Natura personificată îl ajută, recunoscându-l: „... Munţii, albi ca dânsul, 
se-nclină-n-depărtare”, iar „... râul îl cunoaşte şi scade-a sale valuri, / Să treacă 
înainte viteazul Dan, la luptă”. 

Trăsătura dominantă de caracter a lui Dan este puternicul sentiment de dragoste 
față de patrie, până la sacrificiul suprem: „„... îi plăcea să-nfrunte cu dalba-l vitejie 
[...], / lar ţara dormea-n pace pe timpii cei mai răi, / Cât Dan veghea-n picioare la 
căpătâiul ei.” El este şi un prieten devotat, îşi ajută prietenul rănit, pe Ursan, stând de 
veghe la căpătâiul lui. 

Impresionantă este scena întâlnirii lui Dan cu hanul tătar, punând în lumină 
demnitatea eroului: „Deşi cuprins de lanţuri, măreț intră românul”. Curajul, 
demnitatea, sentimentul onoarei, înțelepciunea îl determină pe Dan să respingă 
propunerea ruşinoasă, jignitoare şi umilitoare a hanului tătar, aidoma lui 
Brâncoveanu, autocaracterizându-se printr-o izbutită paralelă: „Ceahlăul sub furtună 
nu scade muşunoi. / Eu, Dan, sub vântul soartei, să scad păgân nu voi”. Răspunsul 
demn al lui Dan dezvăluie nu numai lumea sa interioară (,,... vreau cu faţa albă, senin 
să mă sfârşesc / Ca dup-o viaţă lungă, ferită de ruşine, / Mormântul meu să fie curat şi 
alb ca mine”), ci stârneşte însăşi admiraţia dușmanului său: „O! Dan viteaz, ferice ca 
tine care pere, / Având o viaţă verde-n timpul tinereţii!... / Şi albă ca zăpada în iarna 
bătrâneţii”! 

La realizarea portretului concură epitetele, comparaţiile, hiperbola, enumeraţia. 

Un admirabil portret este şi cel al prietenului lui Dan, Ursan, care impresionează 
nu numai prin forţa sa fizică, ci şi prin tăria morală: „Om aspru care doarme culcat 
pe-un buzdugan, / Ursan, pletos ca zimbrul, cu peptul gros şi lat, / Cu braţul de 
bărbat, cu pumnul apăsat, / E scurt la grai, năprasnic, la chip întunecos [...] / Pe 
vremea lui, sub-ochiul lui Ştefan, domn cel Mare, / Intrând în duşmani singur, ca 
vieru. / Au prins pe hanul Mârza din fugă [...]”. 

Portrete memorabile, prin esenţializare, a făcut Mihai Eminescu predecesorilor săi 
în poemul Epigonii, numindu-l „sânte firi vizionare”, pentru a-l individualiza pe 
poeţii „ce-au scris o limbă ca un fagure de miere”: „Chichindeal gură de aur, 
Mumulean glas cu durere, / Prale firea ce întoarsă, Daniil cel trist şi mic, / Văcărescu 
cântând dulce a iubirii primăvară, / Cantemir croind la planuri din cuțite şi pahară 
[...] / Liră de argint Sihleanu, Donici cuib de înţelepciune [...] / S-a dus Pann, finul 
Pepelei, cel isteţ ca un proverb”. „Bolliac cânta iobagul şi-a lui lanţuri de aramă, / Şi 
ca Byron, treaz de vântul cel sălbatic al durerii, / Palid stinge Alexandrescu sânta 
candel-a sperării [...] / Şi din liră curgeau note şi din ochi lacrimi amare / Şi astfel 
Bolintineanu începe cântecul său”. 

Lui Eliad, Mureşan şi Negruzzi le închină câte o strofă: 

„Eliad zidea din visuri şi din basme seculare/Delta biblicelor sânte, profeţiile 
amare, / Adevăr scăldat în mite, sfinx pătrunsă de-nţeles; / Munte cu capul de 
piatră [...]”. 

„Mureşan scutură lanţul cu-a lui voce ruginită, / Rumpe coarde de aramă cu o 
mână amorțită, / Cheamă piatra sa învie ca şi miticul poet, / Smulge munţilor durerea, 
brazilor destinul spune, / Şi bogat în sărăcia-l ca un astru el apune, / Preot deşteptării 
noastre, semnelor vremii profet”. / „Iar Negruzzi şterge colbul de pe cornice bătrâne, / 
Căci pe mucedele pagini stau domniile române [...]. / Moaie pana în coloarea unor 

vremi de mult trecute, / Zugrăveşte din nou, iarăşi, pânzele posomorâte, / Ce-arătau 
faptele crunte unor domni tirani, vicleni”. 

Contemporanului său, Alecsandri, care s-a bucurat de apariția geniului 
eminescian, i-a dedicat trei strofe, numindu-l „rege-al poeziei, vecinic tânăr şi ferice” 
care „doineşte din frunză”, „zice” din fluier şi povesteşte cu basmul, iar în legende 
evoca, „dorul ţării cei străbune”, „vremea lui Ştefan cel Mare, zimbrul sombru şi 
regal”. 

Poeţii şi scriitorii amintiți sunt evocaţi prin operele publicate, multe fiind de 
referință, Eminescu folosind epitete, comparații, metafore, enumeraţia şi chiar 
antiteza uneori. 

În contrast cu înaintaşii, „epigonii” sunt superficiali, ipocriți, stăpâniţi de un fals 
patriotism, prin sterilitate sufletească, „fără inimi”: „Mici de zile, mari de patimi, 
inimi bătrâne, urâte, / Măşti râzânde, puse bine pe-un caracter inimic; / Dumnezeul 
nostru: umbră, patria noastră: o frază; / În noi totul e spoială, totu-i lustru fără bază; / 
[...] noi nu credem în nimic [...] / Noi în noi n-avem nimica, totu-i calp, totu-i 
străin [...] / Noi cârpim cerul cu stele, noi mânjim marea cu valuri, / Căci al nostru-i 
sur şi rece, marea noastră-i de îngheţ [...] / Noi? Privirea scrutătoare ce nimica nu 
visează, / Ce tablourile minte, ce simţirea simulează, / Privim reci la lumea asta [...] / 
Noi reducem tot la pravul azi în noi mâine-n ruină [... J” 

Eminescu sacralizează, astfel, sensibilitatea pură, neîntinată a generaţiilor trecute, 
apelând la metafore cu o mare forță sugestivă: „Sufletul vostru, un înger, inima oastră 
o liră”, în antiteză cu generaţia contemporană poetului, care „simţirea simulează”, 
privind „reci” la lumea în care trăiesc. De aceea înaintaşii sunt consideraţi 
„Vizionari”, poezia lor meditând pentru dreptate şi adevăr, creând, astfel, „zile de aur 
pe-astă lume de amar”, poetul fiind magistral în planul expresiei artistice prin această 
antiteză metaforică. 

Geniul apare, în lirica marelui poet, în diferite ipostaze. Astfel, în Floare- 
albastră, el meditează asupra unor idei superioare, semnificative, prin câteva 
elemente („câmpiile Asire”, „întunecata mare”, „piramidele-nvechite”) ce 
simbolizează cultura, cunoaşterea, istoria, măreţia, tainele şi geneza universului, 
sugerând înălțimile spirituale la care simte şi gândeşte geniul. Portretul lui este 
realizat prin dialogul / monolog al iubitei, care îl vede „scufundat în stele / Şi în nori 
şi-n ceruri nalte”. 

În Scrisoarea I, geniul este întruchipat de savant (omul de știință) care „Într-un 
calcul fără capăt tot socoate şi socoate”. În contrast cu fizicul („uscăţiv”, „gârbovit”) 
şi cu vestimentația („cu-a lui haină roasă-n coate”, „halatul vechi”) „Universul fără 
margini e în degetul lui mic”. 

În Scrisoarea II, geniul este creatorul de frumos, artistul, poetul, în timp ce în 
Scrisoarea III, el este omul politic. 

În poemul Luceafărul, chiar Luceafărul simbolizează pe omul de geniu, 
cunoscând două metamorfoze: angelic: „un tânăr voievod”, ca fiu al cerului şi al 
mării, apoi demonic, „un mândru chip”, născut din mare şi din noapte. 

Ideea apartenenţei geniului la nemurire este prevăzută în versul „Cum că eu sunt 
nemuritor”. 

Puterea de sacrificiu a omului de geniu în numele împlinirii idealului absolut, 
exprimată prin intensitatea sentimentului de iubire duce la renunţarea la nemurire: 
„Da, mă voi naşte din păcat / Primind o altă lege; / Cu vecinicia sunt legat, / Ci voi să 
mă dezlege”, fiindcă: „voi să ştii asemenea / Cât te iubesc de tare”. 

Portretul Luceafărului dobândeşte noi valenţe, titanice, în „pastelul cosmic”: 
„Creşteau / În cer a lui aripe [...] / Un cer de stele dedesubt, / Deasupra-i cer de stele / 
Părea un fulger ne-ntrerupt [...]”, drumul său simbolizând drumul cunoaşterii („0 sete 
care-l soarbe”). 

În numele iubirii absolute, el cere Demiurgului sacrificiul suprem: „reia-mi al 
nemuririi nimb / Şi focul din privire / Şi pentru toate dă-mi în schimb / O oră de 
iubire”. 

Eliberat de patima iubirii, Hyperion îşi exprimă nu numai detaşarea, dar şi 
disprețul față de incapacitatea omului comun de a-i înţelege şi preţui profunzimea 
sentimentului: „Trăind în cercul vostru strâmt / Norocul vă petrece,- / Ci eu în lumea 
mea mă simt / Nemuritor şi rece”. Este atitudinea specifică geniului, rece, rațională, 
distantă şi demnă. 

Celebru este şi portretul eroinei, care în prima parte a poemului, aspirând spre 
iubirea Luceafărului, se caracterizează prin unicitate („Din rude mari, împărăteşti / O 
prea frumoasă fată”) atât prin descendența nobilă, cât şi prin frumuseţea imortalizată 
prin superlativul popular „o prea frumoasă fată”, fără nume. 

Folosind comparații cu elemente ale naturii cosmice, poetul aproape că o include 
în lumea superioară a geniului: „Şi era una la părinți / Şi mândră-n toate cele, / Cum e 
Fecioara între sfinţi / Şi luna între stele”. 

Chemarea fetei către Luceafăr este nu numai patetică, ci şi magică, petrecându-se 
în vis şi reuşind să-l aducă în „casă”, pentru a-i lumina „viaţa”. 

Confruntată cu acesta, ea îşi dovedeşte incapacitatea de a accede la cunoaştere: 
„Dară pe calea ce-ai deschis / N-oi merge niciodată” (repetat), însă cerându-i 
sacrificiul suprem: „Tu te coboară pe pământ, / Fii muritor ca mine”. 

În timpul zborului cosmic, fata are nume, Cătălina, devenind compatibilă cu 
Cătălin: „ŞI guraliv şi de nimic / Te-ai potrivi cu mine”. De aceea, chemarea din final 

a fetei este edificatoare: „norocu-mi luminează” (soarta, întâmplarea); pentru el, a 
devenit „chip de lut”, om comun. 


Portretul lui Cătălin este succint („viclean copil de casă”, „îndrăzneţ, cu ochii”, 
„cu obrăjei ca doi bujori”, o urmăreşte „pânditor” pe Cătălina). El are nume 
asemănător cu al Cătălinei, fiind exponenţu individuali ai aceleiaşi speţe omeneşti, 
doi pământeni. Dovadă şi limbajul familiar utilizat, în individualizarea lor („Dar ce 
vrei, mări Cătălin / la dut” de-ţi vezi de treabă”!, „Acu-i acu [...]”) 

Din poemul Călin, file din poveste se detaşează portretul fizic al fetei de împărat, 
asemănător cu acela al crăiesei din poveşti”: „Îi foşnea uscat pe frunze poala lung-a 
albei rochii, / Faţa-i roşie ca mărul [...]; / La pământ mai că ajunge al ei păr de aur 
moale / Care-i cade peste braţe, peste umerele goale” sau „flori albastre are-n păru-i 
ŞI o stea în frunte poartă”, „vine mlădioasă”), dar şi cel moral, expresie a fericirii şi a 
dragostei împlinite („de noroc i-s umezi ochii”). 

Craiul este prezentat ironic: „El pe capu-i poartă mitră şi-i cu barba pieptănată, / 
Țapăn, drept, cu chiptru-n mână, şede-n perine de puf / Şi cu crengi îl apăr pagii de 
muscuţe şi zăduf...” 

Portrete faimoase sunt acelea ale eroinelor din poeziile erotice, la care a contribuit 
„natura” care „Toată mintea ei şi-a pus” să le facă „mai presus” / "Decât orişice 
păpuşă”: „Atât de fragedă te-asemeni / Cu floarea albă de cireş / Şi ca un înger dintre 
oameni / În calea vieţii mele ieşi. / Abia atingi covorul moale [...] / Pluteşti ca visul 
de uşor [...] / Răsai ca marmura în loc / [...] ochii / Cei plini de lacrimi şi noroc” / 
[...] / Mireasă blândă din poveşti / [...] A ta zâmbire / Mi-arată cât de dulce eşti / Cât 
poţi cu-a farmecului noapte / Să-ntuneci ochii mei pe veci, / Cu-a gurii tale calde 
şoapte, / Cu-mbrăţişări de braţe reci. / [...] / Mireasa sufletului meu! [...] / Ş-o să-mi 
răsai ca o icoană / A pururi verginei Marii, / Pe fruntea ta purtând coroană”. (Atât de 
fragedă) sau: „Din valurile vremii, iubita mea, răsai / Cu braţele de marmur, cu părul 
lung, bălai, / Şi faţa străvezie ca faţa albei ceri [...] / Cu tâmbetul tău dulce tu mângâi 
ochii mei, / Femeie între stele şi stea între femei”. (Din valurile vremii) sau: 
„Mânuţe albe de omăt, / O faţă dulce şi bălaie, / Un trup înalt şi mlădiet” (Diana), 
„Căci tu înseninezi mereu / Viaţa sufletului meu, / Mai mândră decât orice stea, / 
Iubita mea, iubita mea!” (De ce nu-mi vii). În alte poezii, iubita apare drept „îngerul 
pe maluri”, „palida minune”, „o lună gânditoare”, „eşti numai suflet”, „steauă iubită”, 
„un cântec sublim”, „o stea regală”, „icoana radioasă” etc. 

Altul este chipul iubitei când îl dezamăgeşte: „Altul este al tău suflet, / Alţii ochii 
tăi acum...”, „blond noroc al unui vis deşert”, „demonico”, „înger de amar”, „Căci 
azi le semeni tuturor / La umblet şi la port / Şi te privesc nepăsător / C-un rece ochi 
de mort”. 

Dintre personalităţile istorice portretizate de Mihai Eminescu se detaşează Mircea 
din Scrisoarea III prezentat ca „Un bătrân atât de simplu, după vorbă, după port”, la 
început în dialog cu Baiazid. Netulburat de ameninţarea acestuia, Mircea, în buna 
tradiție românească, îi urează „bun venit”, însă, demn, refuză să i se închine, 
întrebându-l ironic pe sultan dacă acum vrea „cu oaste şi război ca să ne cerţi, / Ori 
vei vrea să faci întoarsă de pe-acuma a ta cale [...]"Oricum, românii „Bucuroşi le-om 
duce toate, de e pace, de-i război”. 

La avalanşa de insulte ale lui Baiazid, care îl numeşte „„moşneag” şi „ciot”, 
Mircea îşi dezvăluie adevărata identitate: „căci moşneagul ce priveşti / Nu e om de 
rând, el este domnul Ţării Româneşti”, atenţionându-l că toți cotropitori ţării, de-a 
lungul veacurilor, „se făcură toți o apă şi-un pământ”. 

Conducător modest, dar genial, Mircea, calm, înţelept, decis să-şi apere ţara, ca 
om politic de excepţie ce era, chiar cu sacrificiul suprem, fiindcă „Eu? Îmi apăr 
sărăcia şi nevoile şi neamul [...] / Şi de-aceea tot ce mişcă-n ţara asta, râul, ramul / 
Mi-e prieten numai mie [...], / N-avem oști, dară iubirea de moşie e un zid / Care nu 
se-nfiorează de-a ta faimă, Baiazid!” Este o caracterizare complexă, realizată prin 
monolog şi enumeraţie, dar şi prin antiteza cu Baiazid, prin interogaţii şi exclamaţii 
retorice şi metafore menite să contureze personalitatea domnitorului înflăcărat, 
conştient de responsabilitatea pe care şi-o asumă, convins că natura, „frate cu 
românul”, îi va fi şi de astă dată un sprijin real. 

Faptele lui Mircea completează portretul complex al acestuia: armata română se 
mişcă „după un semn” (relevând calitatea de bun strateg a lui Mircea), dezlănţuindu- 
se, apoi, hiperbolic, fiindcă „Însuşi Mircea mână-n luptă vijelia-ngrozitoare / Care 
vine, vine, vine, calcă totul în picioare”. Silueta lui Mircea se proiectează metaforic şi 
prin repetiţii, poetul dezvăluindu-l caldul patriotism, care este, de fapt, propriul său 
patriotism 

Prin limbajul folosit, adecvat acelor timpuri — regionalisme şi arhaisme — prin 
folosirea prezentului istoric, Mircea parcă ne este mai aproape. 

George Coşbuc lasă mai multe portrete în versuri. 

Ne vom opri asupra lui Mihai din balada Paşa Hassan şi a Zamfirei din Nunta 
Zamfirei. 

Folosind hiperbola şi antiteza, Coşbuc reînvie chipul făuritorului primului stat 
unitar roman, printr-o „eternă reîntoarcere” la acele vremuri de aur. 

Deşi nu apare în titlul baladei, numele lui Mihai creşte în baladă prin 
hiperbolizare şi în antiteză cu paşa Hassan. 

Imaginea ecvestră a lui Mihai, care împarte groaza şi moartea printre păgâni, 
apare încă din primele versuri: „Pe Vodă-l zăreşte călare trecând / Prin şiruri cu 


72 


fulgeru-n mână”. Metafora „fulgerului” face „cărare” în oastea duşmană, conferindu-l 
eroului dimensiunile unui arhanghel pedepsitor. 

În centrul „apocalipsei” pentru turci se află Mihai, a cărui grozavă năpustire este 
prezentată prin comparații: „Și intră-n urdie ca lupu-ntre oi”, „Ca volbura toamnei se- 
nvârte el roată”, metafore: „Vine furtună”, epitete: „Sălbatecul vodă”, hiperbole: 
„Zalele-i zuruie crunte”, „Gigantică poart-o cupolă pe frunte” şi comparații 
hiperbolice: „Şi vorba-i e tunet, răsufletul ger / Iar barda din stânga I-ajunge la cer / 
Şi vodă-i un munte”. Eroul dobândeşte proporţiile unui zeu al războiului, pedepsitor, 
de dimensiuni urieşeşti, cu efecte pe măsură, o figură de mit, o întrupare a Furiei 
cosmice, chemând, parcă, stihiile. 

Un rol important în realizarea portretului lui Mihai joacă imaginile motorii: 
„Mihai [...] / Se-ntoarce şi pleacă spre gloată [...], / Aleargă năvală nebună”, 
„Cutreieră câmpul — tăind de pe cal”, „vine”, „vine furtună”, îmbinate cu imagini 
auditive: „Şi zalele-i zuruie [...]”, „„vorba-i e tunet, răsufletul ger”. 

Astfel, Mihai este înrudit cu Dan din poemul lui Alecsandri şi cu Mircea din 
Scrisoarea III de Mihai Eminescu. 

În Nunta Zamfirei, Coşbuc urmează pe Eminescu din Călin, file din poveste, 
dar în mod cu totul original, îmbrăcând haina unui poem-baladă, o adevărată 
capodoperă. 

Portretul Zamfirei se plăsmuieşte treptat, începând cu primele versuri, care atestă 
originea împărătească a Zamfirei: „Săgeată împărat „,|...] avea o fată, — fata lui — / 
Icoană-ntr-un altar s-o pui / La închinat”, fiind „peţită des”. Ea „s-a-ndrăgit de [...] 
Viorel”, fiindcă acesta i-a fost menit”. 

Într-un moment liric de o mare sensibilitate şi extaz, apare minunata mireasă, 
căreia poetul îi face un portret sugestiv, apelând la epitete, comparații şi metafore: 
„Şi-atunci, de peste larg pridvor, / Din dalb iatac de foişor, / leşi Zamfira-n mers steţ 
/ Frumoasă ca un gând răzleţ, / Cu trupul nalt, cu părul creţ, / Cu pas uşor. / Un 
trandafir în văi părea; / Mlădiul trup i-l încingea / Un brâu de-argint, dar toată-n tot / 
Frumoasă cât eu nici nu pot / O mai frumoasă să-mi socot / Cu mintea mea”. 

Compararea Zamfirei cu trandafirul, ca simbol al purității, accentuează unicitatea 
tinerei eroine, portretul fiind unul dintre cele mai izbutite portrete ale unei fete de la 
țară. 

Emoţia întâlnirii mirilor este încărcată de puritate şi gingăşie, Zamfira „roşind, s-a 
zăpăcit de drag”. 

Pentru a accentua frumuseţea miresei, poctul foloseşte de trei ori epitetul 
„frumoasă”: „Frumoasă ca un gând răzleț”, „Frumoasă cât eu nici nu pot / O mai 
frumoasă să săcot”. 

La antipodul nunţii se află moartea. Coşbuc a lăsat portrete memorabile şi în 
Moartea lui Fulger, dintre care se detaşează acela al mamei: „Suflet pustiit! / Cu 
părul alb şi despletit / Prin largi iatacuri alerga, / Cu hohot lung ea blăstăma [...] / La 
stat şi umblet slabă ce-i! / Topiţi sunt ochii viorii / De-atâta vaiet ne-ntrerupt, / Şi 
graiul stins, şi-obrazul supt, / Şi tot vestmântul doamnei rupt / de mâna ei!” 

Trăsăturile fizice au fost selectate lapidar, prin epitete: „Cu părul alb şi despletit”, 
„slabă”, „ochii viorii [...] topiţi”, „obrazul supt”, „vestmântul [...] rupt”. 

Predomină, însă, trăsăturile morale „hohot lung”, „blăstăma”, „vaiet ne-ntrerupt”, 
„graiul stins”, constituite din elemente sonore şi motorii, din interogaţii (,,- De dorul 
cui şi de-al cui drag / Să-mi plângă sufletul pribeag [...]”), prin stil direct: „Nu-l dau 
din braţe nimănui! / Închideţi-mă-n groapa lui [...] / drag odor [...]”. „Eu vreau cu 
Fulger să rămân!” 

Subiectivă, de înţeles într-un asemenea moment, mama îndurerată îl vede chiar pe 
„Dumnezeu, nedrept stăpân [...], / E un păgân şi Dumnezeu / E un păgân”. 

Drogată, parcă, „Ea n-a mai plans, pierdut privea [...] / Şi nu vedea cum au închis / 
Sicriul alb — era un vis, / Şi ea-l trăia”. 

Prin enumeraţie, repetiție şi interogaţie („Senini de plânset ochii ei, / Vedea 
bărbaţi, vedea femei, / Cu spaimă mută-n jur privea, / Din mult nimic nu-nţelegea; / 
Şi să muncea să ştie ce-l? / Şi nu putea”), mama este prezentată agonic”. 

Gesturile şi mimica aduc un plus de expresivitate portretului eroinei, căreia ca în 
transă „I-a fulgerat deodată-n gând / Să râdă [...]”, în timp ce „clopotele-n limba lor / 
Plângeau cu glas tânguitor / Şi-adânc...” 

Lirica erotică a lui G. Coşbuc este o lirică obiectivă, care imortalizează pe eroii 
rurali. 

Portretul fetei din La oglindă este, de fapt, un autoportret conceput interogativ şi 
exclamativ la „vârsta întrebărilor”: „lată-mă-s tot eu cea veche! / Ochii? Hai, ce mai 
pereche! / Şi ce cap frumos răsare! / [...] / Asta-s eu şi sunt voinică / [...] / Şi ce fată 
frumuşică are mama!” Se împletesc epitetele cu comparaţiile şi diminutivele. În 
concepția ei „Dragostea [...] / Din frumos ce-l placi ea vine”. Prin enumeraţie, poetul 
arată cum fata se găteşte cu hainele şi podoabele mamei: „Uite salbă, brâu şi toate! / 
Şi cosițe cumpărate, / Stai, să-nchei şi testemelul / Pe la spate”, devenind un „bujor 
de fată”. Apoi: „Brâu-i pus! Acum din ladă / Mai ieu şorţul!” 

Spaima că mama ar putea-o surprinde adaugă puternice emoţii fetei: „|...] toată-s 
văpaie! / Junghiul peste piept mă taie; / Doamne, de-ar fi dat de mine, / Ce bătaie!” 

Exclamaţiile, suspansul, expresiile populare sunt alte atribute ale portretului fetei. 

Din îndepărtatul Bucureşti, poetul evocă figura dragă a mamei, rămasă „-ntr-o 
căscioară”, cu „două fete”. 

Chipul mamei se detaşează prin „jalea” şi „vorba” care „e plâns de-ngropăciune”, 
la gândul că nu-şi va revedea feciorul. George o vede torcând şi stand „îngândurată”: 
„ȘI firul tău se rupe des, / Căci gânduri te frământă, / Spui şoapte fără de-nţeles / Şi 
ochii tăi stau ţintă. / Scapi fusul jos; nimic nu zici când fusul se desfiră [...]” 

Presimţindu-şi sfârşitul mama dă glas, în stil direct, imensei dorințe de a-şi 
revedea fiul: „Să-i văd venind, / Aş mai trăi o viaţă. / E dus şi voi muri dorind / Să-i 
văd o dată-n faţă”. Antitezele surprind starea sufletească contradictorie a mamei. 

În spiritul împăcării cu destinul implacabil, mama conchide: „Aşa vrea, poate 
Dumnezeu, / Aşa mi-e datul sorții, / Să n-am eu pe băiatul meu / La cap, în ceasul 
morţii!” 

Duşmancele prezintă două portrete antitetice. Ne vom opri asupra fetei sărace, 
faţă de care şi poetul manifestă simpatie. 

Fata cea săracă se autodefineşte „nătângă” şi plânge „de ciudă”, fiindcă Leana 
(fata bogată) „duce sfat din casă-n casă”, că n-are „broboadă de mătasă”, n-are”şorţ 
cu flori”, şi că „îi umblă-n cap [...] / S-ajungă ea Lucsandei noră”, deşi „Ce poartă ea 
alt om aruncă. / La joc şi hori acelaşi rând, / ÎL poartă-ntruna, şi de când!”, că „e 
săracă şi golană”. Leana cea bogată se întreabă „De ce nu vine, ca să-i dau / 
pomană?” 

Demnă şi cumpătată, fata săracă nu îi răspunde provocărilor, deşi îi „pune 
porecliri”, îi „sare-n drum”, o înjură, i- „ar pune capul sub picior / Să poată”. 

Fata e conştientă de calitățile ei: e harnică („Eu iarna singură-mi ţes tortul”), se 
îmbracă decent („De n-am mătăsuri, am ce pot, / Nici bun prea-prea, nici rău de tot”), 
„La joc mă poţi oricând vedea / Cu fetele de seama mea!”, e conştientă de frumuseţea 
ei („Că-s mai frumoasă decât ea, / Şi-atâta!”) 

Cauza „duşmăniei” este, cum singură recunoaşte fata, Lisandru, pentru care nu-şi 
atribuie nici o vină: „Dar ce? ÎI ţin legat de mine? / [...] / El vine —aşa, de dragul lui / 
Când vine. / Eu nu pot uşa să i-o-ncui, / De stă prea mult, eu cum să-i spui? / [...]/ 
Nu-i partea ei ce-i partea mea”. Impresionează tonul sincer şi aparent naiv, siguranța 
cu care fata săracă îşi recunoaşte calităţile şi superioritatea. 

Octavian Goga a lăsat mule portete memorabile: al dăscăliței şi al Oltului, 
personificat, al apostolului, al lăutarului etc. 

În Tulnic şi Lioara, întâlnim un frumos portret fizic al eroinei, la realizarea 
căruia au concurat epitetele, comparaţiile şi metaforele, enumeraţia şi repetiţia: „Avea 
doi ochi albaştri, ca ceriul, şi avea / Obraz rotund şi rumen, şi plete-avea bălaie- / Pe 
umeri doi luceferi de-o nobilă văpaie / Păreau că-i joacă tainic şi-n jocul lor domol / 
Aruncă văl de aur pe-al umerilor gol [...]”. 

Dăscăliţa se alătură altor figuri de învăţători evocaţi cu dragoste de către scriitorii 
noştri (domnul Trandafir al lui M. Sadoveanu, bădiţa Vasile al lui Ion Creangă). 

În Dăscăliţa, poetul evocă, prin rememorare („tu-mi răsai în zare”) imaginea 
tinerei învățătoare. 

„Dăscăliţa” este un personaj memorabil, datorită capacităţii poetului de a 
reconstrui imaginea sensibilă a unui caracter energic, de o înaltă valoare umană, prin 
generozitate şi devoțiune, înfruntând cu discreţie şi demnitate drama unei vieți 
neîmplinite, sfârşită prematur. 

Moartea trandafirului, la sfârşitul verii, este în consonanţă cu tristeţea poetului, 
care-şi aminteşte: „Eu plâng atunci, căci tu-mi răsai în cale / A vremii noastre dreaptă 
muceniţă”. 

Dăscăliţa este evocată în relaţie cu realitatea satului ardelenesc, aflat la sfârşit şi 
început de secol sub stăpânirea habsburgică. 

În lumea satului, dăscăliţa apare în două ipostaze: cea vizibilă, din exterior, 
dominată de energie şi dragoste pentru oamenii din sat şi cea interioară, dominată de 
sfială, de melancolie şi însingurare. 

Trăsăturile morale ale dăscăliţei predomină în evocare. Fizic, este surprinsă doar 
ca „bălaie”, cu „strălucirea ochilor tăi limpezi”, „frunte de zăpadă” şi „mâini 
frumoase”. 

Din punct de vedere sufletesc, ea este „blajină”, „cuminte”, „sfielnică”, model de 
înțelepciune pentru ceilalți („Moşnegi, ceteți ai cărților din strană, / Din graiul tău 
culeg învăţătură”), de generozitate participă la frământările celorlalți („La tine vin 
nevestele să-şi plângă / Feciorii duşi în slujbă la-mpăratul), de hărnicie („Şi fete vin 
să le-nfloreşti altita”), de dragoste pentru copii şi de discreția în care îşi învăluie 
singurătatea („Aşa grijind copiii altor mame / Te stingi zâmbind în calea ta, 
fecioară”). 

Trăsăturile moral / intelectuale sunt: sfinţenia, înţelepciunea, blândeţea, modestia / 
sfiiciunea, puritatea, dăruirea şi generozitate. 

Sfinţenia este sugerată de sintagma metaforică „dreaptă muceniţă”, formată din 
adjectivul-epitet „dreaptă”, cu sensul de adevărată, şi substantivul „„muceniţă”, 
provenind din lexicul religios şi însemnând persoană care se sacrifică pentru ideile, 
convingerile sale, dedicându-se meseriei sale şi colectivităţi satului. Substantivul 
„fecioară”, prin aceeaşi încărcătură lexicală religioasă, creează o analogie cu simbolul 
Fecioarei Maria şi este completat de sintagma „cununa ta de zile şi de visuri”, tot de 
sorginte religioasă, vizând cununa de spini purtată de lisus. 

Înţelepciunea este sugerată de sintagma „cuminte prea devreme”; Sfiiciunea: 
„Sfielnică”, „soră cu sfiala”; Blândeţea rezultă din epitetul „copil blajin”, iar dăruirea 
şi generozitatea: „La tine vin nevestele să-şi plângă / Feciorii [...] Şi fete vin să le- 
nfloreşti altita”. Puritatea este încorporată în sintagma metaforică „pe buza ta n-a 
tremurat ispita”. 

Portretul dăscăliței este sugestiv şi convingător. Trăsăturile fizice şi morale se 
cumulează treptat, într-un limbaj poetic adecvat, arhaisme, cuvinte regionale sau 
cuvinte cu sens figurat („culeg învăţătură”, „seninătatea slovei din scriptură”, ei 
strâng „prinosul”), epitete („sfielnică”, „ochi limpezi”, „dulce, sfântă frică”, „glas 
răzleț”), comparații („ca fruntea ta nu-l frunte de zăpadă”), metafore („cununa ta de 
zile şi de visuri” / au împletit-o rele ursitoare), personificarea naturii („lar vântul 
spune crengilor plecate / Povestea ta, frumoasă domnişoară”). 

Peisajul de toamnă potenţează tristețea dăscăliței aflate în pragul casei şi 
contemplând melancolică lăsarea frunzelor la pământ, care sugerau propria ei 
dispariţie: „Sfios amurgul toamnei mohorâte / Îşi mişcă-ncet podoaba lui bolnavă [... 
/ Prelung se zbate frunza din dumbravă. / Tu stai în prag şi din frăgar o frunză / La 
sânul tău s-a coborât să moară |...]” 

Forma adresată şi procedeele artistice folosite adâncesc sentimentul tristeţii prin 
sugerarea morții ei timpurii. 

În poezia Plugarii, portretul este colectiv, realizat din perspectivă subiectivă, 
Goga văzându-i participanţi la actul mântuirii neamului. Mărcile portretului colectiv 


de) 


sunt pronumele şi verbele la persoana a doua: „vor”, „a voastră”, „purtaţi” etc. 

Predominante sunt metaforele: „Voi, cei mai buni copii ai firii, / Urziţi din lacrimi 
ŞI sudoare.” 

Relaţia cu natura umanizată este o altă particularitate a portretului plugarilor: „Cu 
mila-l nesfârşită cerul / Clpirii voastre-nduioşate / I-a dat cea mai curată rază / Din 
sfânta lui seninătate”. Şi aici, natura intermediază contactul cu divinitatea: „Îndurător 
v-ascultă Domnul / Şi vă trimite mângâiere”, „Copii ai mândrei bolți albastre”. 

Plugarii sunt luminaţi de poveştile cu Ileana Cosânzeana şi zâne bălaie, căci, în 
simplitatea lor, ei preţuiesc valorile esteticului care le luminează „bietul bordeiaş de 
paie”. 

Finalul este marcat de mesianism: „Ci-n pacea obidirii voastre, / Ca-ntr-un întins 
adânc de mare, / Trăieşte-nfricoşatul vifor / Al vremilor răzbunătoare”. 

Poetul invocă forța morală şi puterea de muncă a plugarilor ca argumente pentru 
speranţa izbăvirii. 

Apostolul, apărută în „Luceafărul” din 15 iunie 1904, apoi în volumul Poezii 
(1905) este închinată preotului satului. 

Titlul sugerează portetul-simbol al preotului ca model spiritual, cuvântul fiind de 
factură biblică şi semnificând ideea că preotul este cel mai apropiat de sufletul 
oamenilor. 

Preotul este definit prin metafore tipice şi sugestive: „bătrânul preot”, „moşneag 
albit de zile negre”, „moşneagul”, „cuvântătorul părinte”, „drept-vestitor apostol”, 
bazate pe epitete morale. 

Oximoronul din metafora „moşneag albit de zile negre” subliniază faptul că el 
vine din vremuri vechi şi poartă un talisman permanent: „ban de la-mpăratul”. 

Prin povestea lui, apostolul trezeşte conştiinţele, sădind în sufletele ascultătorilor 
speranţa de mai bine. Glasul „cuvântătorului părinte” exprimă nu numai dorul de 
libertate, ci şi setea „răzbunării sfinte”. „Bătrânul mag” îşi asumă misiunea de a 
„lumina norocul” neamului său, „sfârşit de jale”, iar efectul este că 1 se alătură 
întreaga fire „prelung şi greu ca o furtună”, pentru că el vesteşte „vrem ce va să vie”. 

Portretul dezvăluie misiunea spirituală a preotului, de a da glas suferințelor şi 
năzuinţelor poporului său asuprit, fiind un semănător de credinţă şi de biruinţă pentru 
izbăvirea neamului românesc de sub ocupaţia străină austro-ungară. 

Un alt portret valoros face poetul Oltului, ca unui zeu atotputernic. 

Procedeul artistic predominant este personificarea, prin care Oltul, ca interlocutor, 
este invocat în patru modalităţi diferite: vocative („„Bătrâne Olt”, „Oltule”), vocative 
substituite numelui propriu, devenite metafore („„moşnege”, „frățâne”), prin pronume 
personal la persoana a doua (,tu”), adjective posesive şi prin apoziția dezvoltată 
„Drumeţ bătut de gânduri multe”. 

Erou mitologic, Oltul s-a îngemănat cu poporul român prin „nuntă, 
împărtăşindu-i suferinţele şi bucuriile, încât, personificat, el este când „cetăţuie de 
ape”, când „încins cu lanţuri”, când „grumaz de ape”. El apare „îmbrăţişându-ne 
câmpia”, iar unda lui „duce [...] durerea unui neam”. 

Lexicul exprimă tăria fluviului învolburându-şi apele în apărarea românilor: 
„urlai”, „frângeai zăgazul”, „să verşi potop”, pentru ca, apoi, să-şi apropie din ce în 
ce mai mult destinele. 

Atât descrierile cât şi portretele sunt străbătute de fior liric, îmbrăcând haina 
originală a fiecăruia dintre creatorii acestora şi justificând afirmaţia francezului Pierre 
de Boisdeffre: „Româna este o limbă latină propice lirismului şi de o sonoritate 
savuroasă”. 

CUPRINS 


Pesene In prOZa pair cat daia az EEE 
Descrieri în Versuri sa steaua ai boa a eta d gta aaa Pa 
Portrete: ÎN DEOZA a scene oua e ai ela aa one Ida ata et 


Portrete în versuri cei, scie dotata tata dual stă il ela ca 

